സ്വന്തമായി ഒരു ആൻഡമാൻ യാത്ര എങ്ങനെ പ്ലാൻ ചെയ്യാം? •Tech Travel Eat\nസ്വന്തമായി ഒരു ആൻഡമാൻ യാത്ര എങ്ങനെ പ്ലാൻ ചെയ്യാം?\nഞാൻ നടത്തിയ യാത്രയും എനിക്കറിയാവുന്ന യാത്രാ ടിപ്സും ഉൾപ്പെടുത്തിയിട്ടുള്ള പോസ്റ്റാണിത്. ഇന്ത്യയുടെ ഭാഗമായ ആൻഡമാനിലേക്ക് യാത്ര ചെയ്യാൻ ഇന്ത്യക്കാരൻ പ്രത്യേക പെർമിഷനോ പാസ്പോർട്ടോ ആവിശ്യമില്ല. വാലിഡ് ആയിട്ടുള്ള രേഖ കൈവശം ഉണ്ടായാൽ മതി. ആധാർ കാർഡ്, ഐഡന്റിറ്റി കാർഡ്, ലൈസെൻസ്, പാൻ കാർഡ്, പാസ്സ് പോർട്ട്. ആധാർ ഉണ്ടെകിൽ അതു കരുതുന്നതായിരിക്കും ഒന്നൂടെ ഉത്തമം.\nയാത്ര ചെയ്യാൻ ഫ്ലൈറ്റോ കപ്പലോ തിരഞ്ഞെടുക്കാവുന്നതാണ്. ഫ്ലൈറ്റ് വഴി ഏതു സമയവും യാത്ര തിരഞ്ഞെടുക്കാവുന്നതാണ്. കൊച്ചി, ചെന്നൈ, കൊൽക്കത്ത എന്നിവിടങ്ങളിൽ നിന്ന് കുറഞ്ഞ ചാർജിൽ യാത്ര ചെയ്യാം. 3500 മുതൽ ചെന്നൈ ടു പോർട്ട് ബ്ലയർ ടിക്കറ്റുകൾ ലഭ്യമാണ്. കൊച്ചിയിൽ നിന്നാകുമ്പോൾ ഒന്നൂടെ റേറ്റ് കൂടും, കൊച്ചിയിൽ നിന്നെടുക്കുന്ന ഫ്‌ളൈറ്റ് ചെന്നൈ കണക്ട് ആയിരിക്കും. ഒന്നൂടെ ചിലവ് ചുരുക്കണമെങ്കിൽ ചെന്നൈയിലേക്ക് ട്രെയിൻ പിടിച്ചു അവിടുന്ന് ഫ്ലൈറ്റ് കയറുന്നതായിരുക്കും നല്ലത്. ഇൻഡിഗോ, ഗോ എയർ, സ്‌പൈസ് ജെറ്റ്, എയർ ഇന്ത്യ തുടങ്ങിയ സർവീസുകളും ലഭ്യമാണ്.\nകപ്പൽ യാത്ര ഉദ്ദേശിക്കുന്നെതെങ്കിൽ ഒക്ടോബർ മുതൽ മെയ് വരെയാണ് കടൽ യാത്രയ്ക്ക് പറ്റിയ സമയം. ഷിപ്പിന് ചെന്നൈ, കൊൽക്കത്ത വിശാഖപട്ടണം, എന്നിവിടങ്ങളിൽ നിന്ന് യാത്ര തിരിക്കാം. കപ്പൽ യാത്ര ചെയ്യുന്ന തീയതിക്ക് കുറഞ്ഞത് അഞ്ച് ദിവസം മുമ്പെങ്കിലും താഴെയുള്ള ഓഫീസുകളുമായോ ടിക്കറ്റ് നൽകുന്ന അതോറിറ്റിയുമായോ ബന്ധപ്പെടാം. ടിക്കറ്റിനു വേണ്ടി അപേക്ഷാ ഫോം പൂരിപ്പിക്കേണ്ടതുണ്ട്, രണ്ട് പാസ്‌പോർട്ട് സൈസ് ഫോട്ടോ ആവശ്യമാണ്.ഫസ്റ്റ് സെർവ് അടിസ്ഥാനത്തിലാണ് ടിക്കറ്റുകൾ നൽകുന്നത്. രണ്ട് വയസ്സിന് താഴെയുള്ള കുട്ടികൾക്ക് ചാർജ് വേണ്ട എന്നാൽ കുട്ടികളുടെ വിശദാംശങ്ങൾ ടിക്കറ്റ് വാങ്ങുമ്പോൾ യാത്രക്കാർ നൽകേണ്ടതുണ്ട്.\nഎല്ലാ പാസഞ്ചർ കപ്പലുകൾക്കുള്ള ടിക്കറ്റുകൾ ഷിപ്പിംഗ് കോർപ്പറേഷൻ ഓഫ് ഇന്ത്യയാണ് നൽകുന്നത്. ഏറ്റവും കുറഞ്ഞ നിരക്കുള്ള ബങ്ക് ക്ലാസ്സിന് 2500 രൂപയ്ക്ക് മുകളിൽ വരും.\nകൊൽക്കത്ത : ഷിപ്പിംഗ് കോർപ്പറേഷൻ ഓഫ് ഇന്ത്യ ലിമിറ്റഡ്, ഷിപ്പിംഗ് (h) നമ്പർ 18 സ്ട്രാന്റ് റോഡ്, കൊൽക്കത്ത -700 017☏: (033) 22482354☏: (033) 22488013 ☏: (033) 284456.\nമുംബൈ : ഷിപ്പിംഗ് കോർപ്പറേഷൻ ഓഫ് ഇന്ത്യ ലിമിറ്റഡ്, കോസ്റ്റൽ പാസഞ്ചർ സർവീസ് ഡിവിഷൻ, ഡിസ്കവറി ഓഫ് ഇന്ത്യ ബിൽഡിംഗ് അഞ്ചാം നില, നെഹ്‌റു സെന്റർ ആനി ബെസന്റ് റോഡ്, വോർലി മുംബൈ -400 018☏: (022) 22822101☏: (022) 22823316.\nചെന്നൈ : പോർട്ട് ട്രസ്റ്റ്, രാജാജി സലായ് , കസ്റ്റംസ് ഓഫീസിന് എതിർവശത്ത്, ചെന്നൈ -600 101☏: (033) 25231401 ☏: (044) 25220841☏: (044) 25226873. സി.പി.ഡബ്ല്യു.ഡി കാമ്പസ്,കെ കെ.നഗർ, ചെന്നൈ – 600 078☏: (044) 24844715. അന്ന നഗർ വെസ്റ്റ് എക്സ്റ്റൻഷൻ, പാഡി വില്ലേജ് ചെന്നൈ – 600 078☏: (044) 26259295.\nവിശാഖപട്ടണം : എം / എസ് എ വി ബഹനജീറോയും ഗരുഡ പട്ടാഭിരമയ & കോ, ഏജന്റ്-ഷിപ്പിംഗ് കോർപ്പറേഷൻ ഓഫ് ഇന്ത്യ ലിമിറ്റഡ്, പോസ്റ്റ് ബോക്സ് നമ്പർ 17, വിശാഖപട്ടണം ☏: (0891) 2565597☏: (0891) 2562661.\nപോർട്ട് ബ്ലയർ : ഡയറക്ടറേറ്റ് ഓഫ് ഷിപ്പിംഗ് സർവീസ്, ആൻഡമാൻ ആൻഡ് നിക്കോബാർ അഡ്മിനിസ്ട്രേഷൻ, ഫീനിക്സ് ബേ ജെട്ടി, പോർട്ട് ബ്ലെയർ – 744 101☏: (03192) 232528☏: (03192) 232742. ഷിപ്പിംഗ് കോർപ്പറേഷൻ ഓഫ് ഇന്ത്യ ലിമിറ്റഡ്, ആബർ‌ഡീൻ ബസാർ, പോർട്ട് ബ്ലെയർ – 744 101☏: (03192) 233347☏: (03192) 233590.\nചെന്നൈ – പോർട്ട് ബ്ലൈയർ ഏകദേശം 60 മണിക്കൂർ യാത്ര, കൊൽക്കത്ത – പോർട്ട് ബ്ലൈയർ 66 മണിക്കൂർ യാത്ര, വിശാഖപട്ടണം – പോർട്ട് ബ്ലൈയർ 56 മണിക്കൂർ യാത്ര. കപ്പലുകൾ – എം വി നിക്കോബാർ, എം വി ഹർഷവർധന, എം വി നാകോറി, എം വി അക്ബർ, എം വി സ്വൊരാജ്.\nരണ്ടോ മൂന്നോ ദിവസം ഉണ്ടെങ്കിൽ പോർട്ട് ബ്ലളയറും അതിനടുത്തു കിടക്കുന്ന ദ്വീപിലെ കാഴ്ചകളും കാണാം. ബൈക്ക് / ക്യാബ് വാടകക്കെടുത്ത് പോർട്ട് ബ്ലയർ ചുറ്റി കറങ്ങാം.\nസെല്ലുലാർ ജയിൽ : അബാർദീൻ ബസാറിൽ നിന്നും മെഡിക്കൽ പോകുന്ന ബസ്സിൽ കയറിയാൽ സെല്ലുലാർ ജയിൽ സന്ദർക്കാം.\nAnthropological മ്യൂസിയം : ചൊവ്വാഴ്ച മുതൽ ഞായർ വരെ എല്ലാ ദിവസവും രാവിലെ 9: മുതൽ ഉച്ചയ്ക്ക് 01: മണി വരെയും ഉച്ചയ്ക്ക് 02മുതൽ 04:30 വരെയുമാണ് സന്ദർശന സമയം. എൻട്രി ഫീ 10 രൂപ.\nചാത്തം ദ്വീപ് : ഏഷ്യയിലെ ഏറ്റവും വലുതും പഴയതുമായ ചാത്തം മില്ലിലേക്ക് പോർട്ട് ബ്ലെയറിൽ നിന്ന് ഫോർ‌ഷോർ റോഡ് വഴി 30 മിനിറ്റിനുള്ളിൽ ചാത്തം ദ്വീപിൽ എത്തിച്ചേരാം. നേരിട്ട് ബസ് സർവീസും ഉണ്ട്. എൻട്രി ഫീ 10 രൂപ. സന്ദർശന സമയം രാവിലെ മുതൽ ഉച്ച വരെ. ഗൈഡുകളും ഇതിനുള്ളിൽ ലഭ്യമാണ് 50 രൂപ ചാർജ്.\nവൈപ്പർ ഐലൻഡ് : ആൻഡമാനിലെ ഒരു പ്രധാന ദ്വീപാണ് വൈപ്പർ ദ്വീപ്. സെല്ലുലാർ ജയിൽ പണിയുന്നതിനു മുമ്പ്, ഇന്ത്യയിലെ സ്വാതന്ത്ര്യസമര സേനാനികളെ ബ്രിട്ടീഷുകാർ ഇരുണ്ട പീഡനത്തിനിരയാക്കിയ സ്ഥലമാണിത്. ഏറ്റവും പഴയ തടവറയും ഇവിടെയാണ്. ശാന്തമായ ഈ ദ്വീപ് ഇപ്പോൾ ആൻഡമാനിലെ പ്രിയപ്പെട്ട വിനോദസഞ്ചാര കേന്ദ്രങ്ങളിൽ ഒന്നാണ്. പോർട്ട് ബ്ലയറിനു4കിലോമീറ്റർ പടിഞ്ഞാറ് ഭാഗത്തുള്ള വൈപ്പർ ദ്വീപിലേക്കെത്താൻ പോർട്ട് ബ്ലെയറിൽ നിന്ന് എല്ലായ്പ്പോഴും ഫെറികൾ ഉണ്ട്.\nവണ്ടൂർ ബീച്ച് : ആൻഡമാനിലെ ഏറ്റവും മനോഹരമായതും പ്രശസ്തവുമായ ബീച്ചുകളിലൊന്നായ വണ്ടൂർ ബീച്ച് , പോർട്ട് ബ്ലെയറിൽ നിന്ന് വണ്ടൂർ ബീച്ചിലെത്താൻ ഏകദേശം 25 കിലോമീറ്റർ സഞ്ചരിക്കണം . പോർട്ട് ബ്ലെയർ മുതൽ വണ്ടൂർ വില്ലേജ് വരെ ബോട്ട് ലഭ്യമാണ്, അവിടെ നിന്ന് കാൽനടയായി ബീച്ചിലെത്താം.\nജൊളി ബ്യൂയ് ദ്വീപ് : വർഷത്തിൽ6മാസം മാത്രമം തുറക്കുന്ന ആൾപാർപ്പില്ലാത്ത കൊച്ചു ദ്വീപ് ആണ് ജൊളി ബ്യൂയ്. ഒരു ദിവസം 200 പേരെ മാത്രം പ്രവേശിപ്പിക്കുന്ന ദ്വീപിലേക്ക് ഫോസ്റ് ഡിപ്പാർട്ടമെന്റ് പെർമിഷനോട് കൂടി മഹാത്മാ ഗാന്ധി നാഷണൽ പാർക്കിൽ നിന്ന് ഇവിടേക്ക് യാത്ര ചെയ്യാം. ടിക്കറ്റിന് വേണ്ടി EXPERIENCE ANDAMAN എന്ന വെബ്‌സൈറ്റിൽ കയറി ബുക്ക് ചെയ്യാവുന്നതാണ്.\nറോസ് ഐലൻഡ് : രാജീവ് ഗാന്ധി ജെട്ടിയിൽ നിന്നും ബോട്ട് ലഭിക്കും. ഇങ്ങോട്ടുള്ള യാത്ര വൈകിട്ട്4മണിക്ക് സെറ്റ് ചെയ്യുക. ഇങ്ങിനെ സെറ്റ് ചെയ്‌താൽ അവിടുത്തെ ലൈറ്റ് ആൻഡ് സൗണ്ട് ഷോയും കണ്ടു മടങ്ങാം.\nകോർബിൻസ് കേവ് ബീച്ച്, ചിടായിപ്പു, സാമുദ്രിക മറൈൻ മ്യൂസിയം, മഹാത്മാഗാന്ധി മറൈൻ നാഷണൽ പാർക്ക് തുടങ്ങിയ സ്ഥലങ്ങൾ പോർട്ട് ബ്ലയറിൽ നിന്നും അധികം ദൂരത്തല്ലാതെ കിടപ്പുണ്ട്. സാഹചര്യത്തിനും ടിക്കറ്റ് കൺഫേമിനും അനുസരിച്ചു സെറ്റ് ചെയ്യുക. മേൽ പറഞ്ഞ സ്ഥലങ്ങൾ ഒക്കെ കണ്ടു തീർക്കണമെങ്കിൽ മൂന്ന് ദിവസമെങ്കിലും എടുക്കും.\nഒരു ദിവസത്തെ യാത്ര മാറ്റിവെക്കുവാണേൽ ബാരാടങ് പോയി തിരികെ പോർട്ട് ബ്ലയറിൽ എത്താം. കാടിനകത്തുകൂടിയുള്ള ഈ യാത്രയിൽ ആദിമ ഗോത്രവർഗ്ഗത്തിൽപെട്ട ജറാവകളെ കാണാം. 3500 മുതൽ 4500 രൂപക്ക് വരെ പോർട്ട് ബ്ലയറിൽ നിന്ന് ടാക്സികൾ ലഭ്യമാണ്. കൂടുതൽ പേരുണ്ടെങ്കിൽ ടാക്സി തിരഞ്ഞെടുക്കുന്നതായിരിക്കും നല്ലത്. സമയ നഷ്ടമില്ലാതെ കാഴ്ചകൾ കണ്ടു തിരിച്ചു വരാം.\nബസ്സിന് പോവുകയാണെങ്കിൽ അബാർദീൻ ബസാറിൽ നിന്ന് മിഡിൽ സ്ട്രൈറ്റ് വഴി ദിഗ്ലിപ്പൂരിലേക്കോ രംഗത്തിലേക്കോ പോവുന്ന ബസ്സിൽ കയറി മിഡിൽ സ്ട്രൈറ്റ് ജെട്ടിയിൽ ഇറങ്ങുക. അവിടുന്ന് നിലമ്പൂർ ജെട്ടിലേക്ക് ഫെറി പിടിക്കുക, 10 രൂപ. ശേഷം നിലമ്പൂർ ജെട്ടിയിൽ നിന്ന് limestone gave ലേക്ക് parrot തുടങ്ങിയ സ്ഥലത്തേക്ക് യാത്ര തിരിക്കാം.\nMangro walk, limestone gave (ചുണ്ണാമ്പ് ഗുഹ) ലേക്ക് 700 രൂപയ്ക്ക് ബോട്ട് ടിക്കറ്റ് എടുത്താൽ ഒരു ഗൈഡും കൂടെ ഉണ്ടാവും. രണ്ടു സ്ഥലങ്ങൾ കണ്ട് അതേ ബോട്ടിൽ തിരിച്ചു നിലമ്പൂർ ജെട്ടിയിൽ ഇറക്കി തരും. വേണമെങ്കിൽ ഇവിടെ വെച്ച് യാത്ര അവസാനിപ്പിച്ചു പോർട്ട്‌ബ്ലയറിലേക്ക് മടങ്ങാം. അതല്ല, യാത്ര നീട്ടാനാണ് ഉദ്ദേശമെങ്കിൽ ഉച്ചയ്ക്ക് മുൻപ് മേൽ പറഞ്ഞ സ്ഥലങ്ങളൊക്കെ കറങ്ങി വൈകിട്ട് പാരറ്റ് ഐലൻഡും സുന്ദരമായ അസ്തമയം കാണുന്ന മറ്റൊരു ഐലൻഡും ഉണ്ട്. വേണമെങ്കിൽ അവിടേക്കും യാത്ര തിരിക്കാം. ഇതേ ജെട്ടിയിൽ നിന്നും ടിക്കറ്റും ലഭിക്കും.\nബാരാടങ് യാത്രയിൽ ഉൾപെടുത്താവുന്ന ആന്ഡമാനിന്റെ നോർത്ത് ഭാഗം ആണ് ദിഗ്ലിപ്പൂരും, രംഗത്തും, മായാ ബന്ദറുമൊക്കെ . പ്ലാൻ ഒന്ന് ചേഞ്ച് ചെയ്യുവാണെങ്കിൽ ബാരാടൻലെ സ്ഥലങ്ങൾ കണ്ടു അന്ന് രാത്രി തന്നെ ദിഗ്ലിപ്പൂരിലേക്ക് യാത്ര തിരിക്കണം. ഇനി കൂടുതൽ സമയം ചിലവഴിക്കാൻ ഉള്ളവർ മാത്രം ഈ റൂട്ട് സെലക്ട് ചെയ്യുക.\nമൂന്നോ നാലോ ദിവസം ചിലവഴിക്കാൻ സമയം ഉള്ളവരാണ് നിങ്ങൾ എങ്കിൽ തീർച്ചയായും ദിഗ്ലിപ്പൂരും, മായാ ബന്ദറും, ലോങ്ങ് ഐലൻഡും, രംഗത്തുമൊക്ക സന്ദർശിക്കുക. പോർട്ട് ബ്ലെയറിൽ നിന്ന് ദിഗ്ലിപ്പൂരിലേക്ക് നേരിട്ട് ബസ് സർവീസ് ഉണ്ട്, നിങ്ങളുടെ പ്ലാനിനും സമയത്തിനും അനുസരിച്ചു മുമ്പോട്ടുള്ള യാത്ര സെറ്റ് ചെയ്യാം. അങ്ങിനെ ആണെങ്കിൽ ലാസ്റ്റ് എൻഡ് ആയ ദിഗ്ലിപ്പൂരിലേക്ക് നേരിട്ട് വണ്ടി പിടിക്കുക. ദിഗ്ലിപ്പൂരിലെയും മായാബന്ദറിലേയും, രംഗത്തിലെയും\nസ്ഥലങ്ങളൊക്കെ കറങ്ങുന്ന പോലെ യാത്ര സെറ്റ് ചെയ്യാം.\nആദ്യം ദിഗ്ലിപ്പൂർ കാഴ്ചകളിലേക്ക് ഇറങ്ങാം. ആൻഡമാനിലെ ഏറ്റവും വലിയ ദ്വീപ് പട്ടണമാണ് ദിഗ്ലിപ്പൂർ, അറിയപ്പെടാത്ത ഒത്തിരി വിനോദസഞ്ചാര കേന്ദ്രങ്ങൾ ഇവിടെ ഉൾകൊള്ളുന്നുണ്ട്. രാം നഗർ ബീച്, ലാമിയ ബേ, പാതി ലെവൽ ബീച്ച്, ജൽ തിക്രി – ദിഗ്ലിപ്പൂർ നാഷണൽ പാർക്ക്, കാളിഘട്ട് ക്രീക്ക് എന്നിവയാണ് പ്രധാനമായി കാണാനുള്ളത്.\nദിഗ്ലിപ്പൂർ ഒന്നോ രണ്ടോ ദിവസത്തിനുള്ളിൽ കണ്ടു തീർത്തതിനു ശേഷം മായാബന്ദറിലേക്ക് വരിക. മായാബന്ദറിലെ കാഴ്ച്ചകൾ അവിസ് ദ്വീപ്, റേ ഹിൽസ്, കർമതാങ് ബീച്ച്, റാംപൂർ ബീച്ച്. മായാബന്ദറിലെ കാഴ്ചകൾ കണ്ടു തീർത്തു രംഗത്തിലേക്ക് വരിക.\nഒരു കാര്യം പ്രത്യേകം ശ്രദ്ധിക്കുക. രംഗത്ത് നിന്നും മുൻകൂട്ടി ഹാവ്ലോക്ക്, ടിക്കറ്റ് എടുക്കുന്നുവെങ്കിൽ നിലമ്പൂർ ജെട്ടിയിൽ നിന്നുള്ള mangrove, limestone gave, parrot, ഒക്കെ ആദ്യം കണ്ടുതീർത്ത ശേഷമേ ദിഗ്ലിപ്പൂരിലേക്ക് യാത്ര തിരിക്കാവൂ.\nരംഗത്തിലെ യെരാട്ടയിൽ നിന്ന് ലോംഗ് ഐലൻഡിലേക്ക് വൈകുന്നേരം4മണിക്കുള്ള ബോട്ട് പിടിക്കാം. അന്ന് ലോങ് ഐലൻഡിൽ സ്റ്റേ ചെയ്തു പുലർച്ചെ സ്ഥലങ്ങൾ കാണാൻ ഇറങ്ങുക. ലോംഗ് ഐലൻഡിലെ കാഴ്ചകൾ – ലാലാജി ബീച്ച്, മെർക്ക് ബേ ബീച്ച്, ഗിത്താർ ദ്വീപ്.\nലോങ്ങ് ഐലൻഡ് കാഴ്ച്ചകളൊക്ക കണ്ട ശേഷം തിരികെ രംഗത്ത് വരിക. രംഗത്തിലെ പ്രധാന കാഴ്ചകൾ – കത്ബർട്ട് ബേ. ഇതിനടുത്ത് വന്യ ജീവി സങ്കേതവും ഉണ്ട്, പഞ്ചവതി കുന്നുകൾ, ആംകുഞ്ച് ബീച്. ഒരു ദിവസം രംഗത്ത് കറങ്ങിയ ശേഷം നേരെ നീലിലേക്കോ പോർട്ട് ബ്ലയറിലേക്കോ മടങ്ങാം.രണ്ട് ദിവസം ഉണ്ടെങ്കിൽ ഹാവ്ലോക്ക് ഐലൻഡും നീൽ ഐലൻഡും എങ്ങിനെ കണ്ടു തീർക്കാം.\nപോർട്ട് ബ്ലയറിൽ നിന്ന് നേരിട്ട് ഹാവ്ലോക്കിലേക്ക്, നീൽ ദ്വീപ് എന്നിവിടങ്ങളിലേക്ക് ആഡംബര ക്രൂയിസറും, gvt വെസലുകളും ലഭ്യമാണ്. ക്രൂയിസർ 1100 മുതൽ മുകളിലേക്ക് ആണ് ടിക്കറ്റ് ചാർജ്. അതെ സമയം വെസലിന് 600 രൂപ മാത്രം. നേരിട്ട് ടിക്കറ്റ് കൗണ്ടറിൽ നിന്ന് വളരെ തുച്ഛമായ ടിക്കറ്റ് മാത്രമേ നൺ ഐലൻഡേഴ്സിന് വെസലിന് കിട്ടുകയൊള്ളൂ. കിട്ടിയാൽ തന്നെ ഭാഗ്യം. കാലത്ത് പോർട്ട് ബ്ലയറിലെ ഏതെങ്കിലും ജെട്ടിൽ നിന്ന് പുറപ്പെടുന്ന ക്രൂയ്സറിൻ തലേന്ന് തന്നെ ടിക്കറ്റ് എടുത്തു വെക്കുക .\nഹാവ്ലോക്ക് ദ്വീപ് ടൂറിസ്റ്റുകളുടെ പ്രധാന കേന്ദ്രമായത് കൊണ്ട് റൂമിനും ഫുഡിനും അല്പം റേറ്റ് കൂടുതലായിരിക്കും. മാത്രവുമല്ല ഹാവ് ലോക്കിലെ പ്രധാന കാഴ്ചകൾ കാണാൻ ഒരു പകൽ തന്നെ ധാരാളം.\nപ്ലാൻ ഒന്ന് മാറ്റി പിടിക്കുവാണേൽ ഒന്നൂടെ ബെറ്ററായി ചെയ്യാം . ഹാവ് ലോക്കിൽ സ്റ്റേ ചെയ്യാതെ നീലിൽ സ്റ്റേ ചെയ്യുന്ന രീതിയിൽ പ്ലാൻ ചെയ്യുകയാണേൽ രണ്ടു ദിവസം കൊണ്ട് രണ്ടു ദ്വീപിലെ കാഴ്ചകൾ കണ്ടു മടങ്ങാം.\nതലേന്ന് അതി രാവിലെ ഹാവ്ലോക്ക് പോകുന്ന ടിക്കറ്റ് എടുക്കുക. ഹാവ്ലോക്ക് ദ്വീപിലേക്ക് പോർട്ട് ബ്ലയറിൽ നിന്ന്2മണിക്കൂർ കടൽ യാത്രയുണ്ട്. കൂടെ അന്ന് ഉച്ചക്ക് രണ്ടു മണിക്കുള്ള Havelock- Neil island ടിക്കറ്റും എടുക്കുക. ഹാവ്ലോക്ക് നിന്ന് നീലിലേക്ക്2മണിക്കൂർ യാത്രയുണ്ട്.\nഹാവ്ലോക്ക് കറക്കം കഴിഞു നീൽ ഐലൻഡ് ജെട്ടിയിൽ വന്നിറങ്ങിയ ഉടനെ ടിക്കറ്റ് കൗണ്ടറിൽ ചെന്ന് അടുത്ത ദിവസം കാലത്ത്9മണിക്ക് ശേഷം ഉള്ള Neil island – Portblair വെസൽ ടിക്കറ്റ് നോക്കുക. Govt വെസൽ ticket എടുക്കാൻ havelock jetty ( govid nagar ) യിലെ Dss കൗണ്ടറിൽ നിന്ന് എടുക്കാം. ടിക്കറ്റ് കിട്ടിയില്ലെങ്കിൽ ക്രൂയിസ് ടിക്കറ്റ് തന്നെ എടുത്തു വെക്കുക. Ticket booking Mv maakruz. www.makruzz.com, Costal cruise www.costalcruise.in www.sealink.\nPortblair – Havelock, Havelock – Neil island, Neil island – Portblair എന്നിങ്ങനെ മൂന്നു ടിക്കറ്റിൻ ക്രൂയിസർ ആണെങ്കിൽ ഒരാൾക്ക് 3500 രൂപക്ക് മുകളിൽ വരും. വെസൽ ആണെങ്കിൽ 1800 രൂപയും ആകും. ബസ്, ടാക്സി കാർ , റെന്റ് ബൈക്ക്, സൈക്കിൾ, എതെങ്കിലും ട്രാൻസ്‌പോർട് മോഡിലൂടെ ഹാവ്‌ലോക്ക്, നീൽ ഒക്കെ ചുറ്റിക്കറങ്ങാം.\nഹാവ്ലോക്ക് ഐലൻഡിലെ പ്രധാന ബീച്ചുകൾ കലാപത്ഥർ ബീച്ച്, രാധനാഗർ ബീച്ച്,\nഎലിഫന്റ് ബീച്ച് എന്നിവയാണ്. ഹാവ്ലോക്ക് ദ്വീപിൽ വന്നിറങ്ങി സമയം കളയാതെ ഉടനെ ബൈക്കോ, ക്യാബോ വാടകക്ക് എടുക്കുക. ആദ്യം കലാപത്ഥർ ബീച്ച് വേഗം കണ്ടു തീർക്കുക.\nശേഷം രാധാനാഗർ പോകുന്ന വഴി എലിഫന്റ് ബീച്ച്ലേക്ക്2കിലോമീറ്റർ ട്രെക്കിങ് ഉണ്ട് വേഗം നടന്നു ചെന്ന് ബീച് കണ്ടു മടങ്ങുക. ഇവിടെ വാട്ടർ ആക്ടിവിറ്റീസിൻ പറ്റിയ സ്ഥലം ആണ് ചെയ്യാൻ ഉദ്ദേശിക്കുന്നു എങ്കിൽ പെട്ടന്ന് ചെയ്തു തീർക്കുക. എലിഫന്റ് ബീച്ചിൽ നിന്നും വേഗം വണ്ടിയിൽ വന്നു കയറുക. അടുത്ത സ്പോട്ട് ആയ രാധാനഗറിൽ സമയം ചിലവഴിക്കുക. ഓർക്കുക ഉച്ചക്ക് രണ്ടു മണിക്ക് നീലിൽ പോകുന്ന ഷിപ്പിന്റെ ഒരുമിക്കൂർ മുൻപ് രാധാനഗർ ബീച്ചിൽ നിന്നും വണ്ടി തിരിക്കുക.\nജെട്ടിയിൽ എത്തിയാൽ ജെട്ടിയുടെ മെയിൻ ഗേറ്റിന്റെ ഇടതു വശത്ത് കുറച്ചു മുമ്പോട്ട് നടന്നാൽ നല്ലൊരു ഹോട്ടൽ ഉണ്ട് അവിടുന്ന് ഭക്ഷണം കഴിക്കുക, വിലക്കുറവും ക്വാളിറ്റിയും ഉള്ള ഭക്ഷണമാണ്. ഷിപ്പ് പുറപ്പെടുന്നതിന്റെ 20 മിനുട്ട് മുൻപ് ചെക്കിൻ ചെയ്യുക.ബസിൽ കയറി ബീച്ചിലോട്ട് പോകുന്ന യാത്ര ഈ പ്ലാനിൽ മാറ്റി നിറുത്തേണ്ടി വരും. ബസ്സിന്റെ ഷെഡ്യൂളും നമ്മുടെ സമയകുറവും ബസ് യാത്രയിൽ നമ്മുടെ സകല പ്ലാനിങ്ങും തെറ്റിക്കും .\nഷിപ്പ് കയറിയാൽ വീണ്ടും2മണിക്കൂർ യാത്രയുണ്ട് നീൽ ഐലണ്ടിലേക്ക്. നീൽ ഐലൻഡിലെ പ്രധാന കാഴ്ചകൾ – ലക്ഷ്മണൻ പൂർ ബീച്ച്, സീതാപൂർ ബീച്ച്, ഹൗറ ബ്രിഡ്ജ് /beach no 2, ഭരത്പൂർ ബീച്ച്.\nജെട്ടിയിൽ കാലുകുത്തിയാൽ വേഗം റെന്റ് ബൈക്ക് / സ്കൂട്ടി ഏതെങ്കിലും എടുക്കുക 700-1000 രൂപ വരെയാണ് ഒരു ദിവസത്തെ ചാർജ്. വണ്ടി എടുത്താൽ അടുത്തതായി മുൻകൂട്ടി ബുക്ക് ചെയ്ത റൂമിൽ ചെന്ന് ചെക്കിന് ചെയ്തു ലഗേജ് എല്ലാം വെച്ച് പെട്ടൊന്ന് സൂര്യാസ്തമയം കാണുന്ന ലക്ഷ്മണൻ പൂർ ബീച്ച് പിടിക്കുക. സൂര്യാസ്തമയം കണ്ടു കടലിലെ കുളിയൊക്കെ കഴിഞ്ഞു തിരികെ റൂമിൽ വരിക. ഫുഡ് ഒക്കെ കഴിച്ചു രാത്രി ബീച്ചിൽ പോകുന്നെങ്കിൽ പോയിട്ടു വരാം. നേരത്തെ കിടന്നുറങ്ങാൻ മറക്കരുത്.\nപുലർച്ചെ4മണിക്ക് സീതാപൂർ ബീച്ചിലേക്ക് സൺ റൈസ് കാണാൻ പുറപ്പെടുക. സൺ റൈസ് ഒക്കെ കണ്ടു നേരം പുലർന്നാൽ അടുത്ത സ്ഥലത്തേക്ക് വണ്ടി തിരിക്കുക. ഹൗറ ബ്രിഡ്ജ് ബീച്ച് നമ്പർ2ലേക്ക് . അവിടുന്ന് കാഴ്ചകൾ കണ്ടു. തിരികെ റൂമിൽ വരിക. റൂം ചെക്കോട്ട് ചെയ്തു ബ്രേക് ഫാസ്റ്റൊക്കെ കഴിച്ചു. അടുത്ത ബീച്ച് ആയ ഭരത് പൂർ ബീച്ചിൽ വരിക .ഇവിടെ വാട്ടർ ആക്ടിവിറ്റീസ് ഉണ്ട് വേണങ്കിൽ അതൊക്ക ചെയ്തു. പോർട്ട് ബ്ലയറിലേക്കുള്ള ഷിപ്പിന്റെ ഒരുമണിക്കൂർ മുൻപ് വണ്ടി തിരികെ ഏൽപ്പിച്ചു ജെട്ടിയിൽ വരിക, ഷിപ് കയറുക.\nഇനി രണ്ടു മണിക്കൂർ യാത്രക്ക് ശേഷം പോർട്ട് ബ്ലയറിൽ വന്നിറങ്ങും. പോർട്ട് ബ്ലയറിൽ വല്ല സ്ഥലങ്ങളും മിസ്സ് ചെയ്തിട്ടുണ്ടെങ്കിൽ അതൊക്കെ കണ്ടു തീർക്കുക. അടുത്ത ദിവസം ഷിപ്പോ, ഫ്ലൈറ്റോ വഴി തിരികെ നാട് പിടിക്കുക.\nഇനി ഒട്ടും താമസിക്കണ്ട ആൻഡമാൻ യാത്രക്ക് ഒരുങ്ങിക്കോ. ഒക്ടോബർ മുതൽ ഫെബ്രുവരി വരെയാണ് ഹാവ്‌ലോക്ക് സന്ദർശിക്കാൻ ഏറ്റവും അനുയോജ്യമായ സമയം. ഓരോരുത്തരുടെയും സമയത്തിനും പോകുന്ന സമയത്തെ കാലാവസ്ഥക്ക് അനുസൃതമായയും സ്ഥലങ്ങൾ തിരഞ്ഞെടുക്കുക.\nആൻഡമാൻ യാത്രയിൽ ഓർത്തിരിക്കേണ്ട പ്രധാനപ്പെട്ട കാര്യം 4.15 ന് സൂര്യോദയവും 5.15 നു സൂര്യാസ്തമയവുമാണ് എന്നതാണ്. നേരത്തെ യാത്ര തിരിച്ചു നേരത്തെ യാത്ര അവസാനിപ്പിക്കുക.\nഷിപ്പിന്റെ ഷെഡ്യൂളുകളും സമയവും സീസൺ, കാലാവസ്ഥ എന്നിവയ്ക്ക് അനുസരിച്ച് വ്യത്യാസപ്പെടാം. ഷിപ് ടിക്കറ്റിന് : Costal Cruize , Sea link, Green ocean, Markuz എന്നീ സൈറ്റുകൾ സന്ദർശിക്കുക. ഓഫ് സീസണിൽ ഫ്ലൈറ്റ് ടിക്കറ്റ് up & down കുറഞ്ഞ ചാർജിൽ ചെന്നൈയിൽ നിന്നും ലഭിക്കും.\nഹിന്ദി ആണ് കൂടുതലൽ ആളുകൾ ഉപയോഗിക്കുന്ന ഭാഷ. ഇംഗ്ലീഷ്, ബംഗാളി, തമിഴ്, മലയാളവും ഉപയോഗിക്കുന്നവർ അവിടെ ഉണ്ട്. ഭാഷ അറിയില്ല എന്ന ടെൻഷൻ വേണ്ട.\nനെറ്റ്‌വർക്ക് ഒട്ടും പ്രതീക്ഷിക്കരുത് Bsnl, Airtel, Vodafone മാത്രം ലഭിക്കും.റൂം ഒക്കെ ഓൺലൈനായി ബുക്ക് ചെയ്യുക. റിവ്യൂ കൂടെ നോക്കി റൂം ബുക്ക് ചെയ്യുക.\nവാട്ടർ ആക്ടിവിറ്റീസ് ചെയ്യാൻ നീൽ ഐലൻഡും, ഹാവ്ലോക്ക് ഐലൻഡും, ജോളി ബ്യൂയും തിരഞ്ഞെടുക്കുക. ഭക്ഷണ ചിലവ് ചുരുക്കണമെങ്കിൽ വലിയ ഹോട്ടലുകളിൽ കയറി ഭക്ഷണം കഴിക്കാതിരിക്കുക. നല്ല ക്വാളിറ്റിയിൽ ചെറിയ കടകളിൽ ഭക്ഷണം കിട്ടും.\nപ്ലാൻ ഇട്ടു വെച്ചിരുന്ന ദിഗ്‌ലിപ്പൂരും, മായാബന്ദറും, ലോങ് ഐലൻഡും സമയക്കുറവ് മൂലം എനിക്കു കാണാൻ കഴിഞ്ഞിട്ടില്ല . അതു കൊണ്ട് ഈ സ്ഥലത്തെക്കുറിച്ചുള്ള ഡീറ്റെയിൽസ് മാക്സിമം കളക്റ്റ് ചെയ്തു പോവുക.\nകയ്യിൽ കരുതേണ്ട അത്യാവശ്യ സാധനങ്ങൾ – ആദ്യമേ പറയട്ടെ ആൻഡമാൻ യാത്രയിൽ ആദ്യം മുന്നോട്ട് എടുത്തു വെക്കേണ്ടത് ക്ഷമയാണ്. അല്പം ക്ഷമ ഇല്ലാത്തവർ ഈ യാത്രയ്ക്ക് ഇറങ്ങി പുറപ്പെടരുത്. വാലിഡ് ഐഡി കാർഡ് : ആധാർ, ലൈസൻസ് ഇവ രണ്ടും കരുതിയിരിക്കണം.\nബീച്ചിലോട്ട് പോകുമ്പോൾ അത്യാവശ്യം വേണ്ട ഒരു കൂളിംഗ് ഗ്ലാസും , സൺ ക്രീമും കരുതുക. അത്യാവശ്യം ഡ്രെസ്സും, മെഡിസിനും, ചിത്രങ്ങൾ പകർത്താനുള്ള ഉപകരണങ്ങളും എടുക്കാൻ മറക്കരുത്.\nഒരു ഷൂ ധരിച്ചാണ് പോകുന്നെതെങ്കിൽ സിമ്പിൾ ആയ ഒരു നോർമൽ ചെരിപ്പും കൂടെ വെച്ചോ, ഇത് ഈ യാത്രയിലുടനീളം ഉപകാരപ്പെടും. നാലോ അഞ്ചോ പേര് ചേർന്നുള്ള യാത്ര ആണെങ്കിൽ മാക്സിമം ക്യാബ് ഉള്ളടത്തേക്ക് അത് ഉപയോഗപ്പെടുത്തുക. സിംഗിൾ ആയി പോകുന്നവർ സിറ്റിക്ക് അകത്തും , ചെറിയ ദ്വീപുകൾക്ക് അകത്തും ഉള്ള സ്ഥലങ്ങൾ കാണാൻ ബസ്സോ, ഓട്ടോയോ, ബൈക്കോ എടുക്കുക.


19 Mar, 2019 at 08:25 PM\n2022 ഖത്തര് ലോകകപ്പില് ടീമുകളുടെ എണ്ണം കൂട്ടുന്നതിനെതിരെ സ്പാനിഷ് ഇതിഹാസ താരം സാവി. ഫിഫയുടെ നീക്കം ലോകകപ്പിന്‍റെ നിറം കെടുത്തുമെന്ന് സാവി മുംബൈയില് പറഞ്ഞു. ഖത്തര് ലോകകപ്പില് പങ്കെടുക്കുന്ന ടീമുകളുടെ എണ്ണം 32 ല് നിന്നും 48 ആക്കി മാറ്റുന്ന ചര്‍ച്ചകള് പുരോഗമിക്കുന്നതിനിടെയാണ് സ്പാനിഷ് ബാഴ്സലോണ ഇതിഹാസ താരം സാവി എതിര്‍പ്പുമായി രംഗത്ത് വന്നത്.\nടീമുകളുടെ എണ്ണം കൂട്ടുന്നത് ലോകകപ്പിന്‍റെ മനോഹാരിതയെ ബാധിക്കുമെന്ന് സാവി പറഞ്ഞു. മുംബൈയില് ഒരു സ്വകാര്യ ചടങ്ങില് പങ്കെടുക്കവെയാണ് സാവി ഇക്കാര്യം വ്യക്തമാക്കിയത്. വിഷയത്തില് ഇപ്പോഴും ചര്‍ച്ചകള് പുരോഗമിക്കുകയാണ്. 32 ടീമുകളെ പങ്കെടുപ്പിച്ചുള്ള ടൂര്‍ണമെന്‍റിനുള്ള നടത്തിപ്പവകാശമാണ് ഖത്തര് 2010 ല് നേടിയത്. അതിനനുസരിച്ചുള്ള തയ്യാറെടുപ്പുകളാണ് ഖത്തര് നടത്തി വരുന്നത്. ഈ അവസാനഘട്ടത്തില് ടീമുകളുടെ എണ്ണം കൂട്ടണമെന്ന് പറയുന്നത് ശരിയല്ല. മാത്രവുമല്ല ലോകകപ്പിന്‍റെ ശരിയായ നടത്തിപ്പിനെയും അതിന്‍റെ ഭംഗിയെയും അത് ബാധിക്കും. നാല്‍പ്പത്തിയെട്ട് ടീമുകള് മത്സരിക്കുകയെന്നത് ചിന്തിക്കാവുന്നതിനുമപ്പുറമാണെന്നും സാവി പറഞ്ഞു. ബാഴ്സലോണയില് നിന്നും വിരമിച്ചതിന് ശേഷം ഖത്തറിലെ അല്‍സദ്ദില് കളിക്കുകയാണ് സാവി.\nഖത്തര് ലോകകപ്പില് ടീമുകളുടെ എണ്ണം കൂട്ടുന്നത് സംബന്ധിച്ച് അന്തിമ തീരുമാനം അടുത്ത ജൂണിലുണ്ടാകുമെന്ന് കഴിഞ്ഞ ദിവസം ഫിഫ അധ്യക്ഷന് പറ‍ഞ്ഞിരുന്നു. എന്നാല് ഇത് ഖത്തറിന്‍റെ താല്‍പ്പര്യം കൂടി പരിഗണിച്ച ശേഷം മാത്രമായിരിക്കും.\nQatar world cup 2022Xavi


യൂട്യൂബില് നിന്ന് ഏറ്റവും കൂടുതല് വരുമാനമുണ്ടാക്കിയത് അമേരിക്കയില് നിന്നുള്ള7വയസ്സുകാരനെന്ന് ഫോര്‍ബ്‌സ്; 'ഹയസ്റ്റ് പെയ്ഡ് യൂട്യൂബ് സ്റ്റാര്‍സ് 2018' പട്ടികയില് ഒന്നാം സ്ഥാനത്തെത്തിയ റയാന് സമ്പാദിച്ചത് 22 മില്യന് യുഎസ് ഡോളർ |\nന്യൂയോര്‍ക്ക്: ഈ വര്‍ഷം യൂട്യൂബില് നിന്ന് ഏറ്റവും കൂടുതല് വരുമാനമുണ്ടാക്കിയത് അമേരിക്കയില് നിന്നുള്ള7വയസ്സുകാരന് റയാന്. ‘റയാന്‍സ് ടോയ്‌സ് റിവ്യൂ’ എന്ന യൂട്യൂബ് ചാനലിലൂടെ ലോകമെമ്ബാടുമുള്ള കുട്ടികള്‍ക്കും രക്ഷിതാക്കള്‍ക്കും ചിരപരിചിതനായ റയാന് 22 മില്യന് യുഎസ് ഡോളറാണ് (155 കോടി) ഈ വര്‍ഷം സമ്ബാദിച്ചത്. ഫോര്‍ബ്‌സ് പുറത്തുവിട്ട ‘ഹയസ്റ്റ് പെയ്ഡ് യൂട്യൂബ് സ്റ്റാര്‍സ് 2018’ പട്ടികയില് ഒന്നാം സ്ഥാനത്താണ് ഈ മിടുക്കന്.\nപുതുതായി ഇറങ്ങുന്ന കളിപ്പാട്ടങ്ങളും മറ്റു കളിക്കോപ്പുകളുമാണ് റയാന്റെ ഇഷ്ടമേഖല. യൂട്യൂബില് ഇന്നു സര്‍വസാധാരണമായിക്കൊണ്ടിരിക്കുന്ന ‘അണ്‍ബോക്‌സിങ്’ വിഡിയോകളുടെ കുട്ടിപ്പതിപ്പ്. ഒരു കളിപ്പാട്ടത്തിന്റെ ഗുണഗണങ്ങളും പോരായ്മകളും കുട്ടിത്തം വിടാത്ത ഭാഷയില് റയാന് വിശദീകരിക്കും. ഒട്ടേറെ പ്രേക്ഷകരുള്ള ചാനലിലെ വിഡിയോകളില് റയാന്റെ ഇരട്ടസഹോദരിമാരും രക്ഷിതാക്കളും ചിലപ്പോള് പ്രത്യക്ഷപ്പെടാറുണ്ട്. ഹോളിവുഡ് നടന് ജെയ്ക് പോളാണു പട്ടികയില് രണ്ടാം സ്ഥാനത്ത്.


പിഎസ്‌സിയെ മറികടന്ന് സംസ്ഥാനത്ത് ആയിരക്കണക്കിന് നിയമനങ്ങള്; അനുവിന്റെ മരണത്തിനു പിന്നാലെ വെട്ടിലായി സര്‍ക്കാര് – Chandrika Daily\nBy web desk 1 Monday August 31, 2020 11:25 am\nപിഎസ്‌സിയെ മറികടന്ന് സംസ്ഥാനത്ത് ആയിരക്കണക്കിന് നിയമനങ്ങള്; അനുവിന്റെ മരണത്തിനു പിന്നാലെ വെട്ടിലായി സര്‍ക്കാര്\nസംസ്ഥാനത്ത് പിഎസ്സിയെ മറികടന്നുള്ള നിയമനം വ്യാപകമാണെന്ന് കണക്കുകളില് വ്യക്തമാണ്. നല്ലൊരു പങ്ക് സ്ഥാപനങ്ങളിലെയും നിയമനം ഇതേവരെ പിഎസ്സിക്ക് വിട്ടിട്ടില്ല\nതിരുവനന്തപുരം: സംസ്ഥാനത്തെ നൂറുകണക്കിന് പൊതുമേഖലാ സ്ഥാപനങ്ങളില് നിയമനം പിഎസ്സിയെ മറികടന്ന്. ഇതിന് കാരണമായി ചൂണ്ടിക്കാട്ടുന്നത് പ്രായോഗിക പ്രശ്നങ്ങളും ഭരണപരമായ നടപടിക്രമങ്ങളുടെ അഭാവവുമാണ്.\nസംസ്ഥാനത്ത് പിഎസ്സിയെ മറികടന്നുള്ള നിയമനം വ്യാപകമാണെന്ന് കണക്കുകളില് വ്യക്തമാണ്. നല്ലൊരു പങ്ക് സ്ഥാപനങ്ങളിലെയും നിയമനം ഇതേവരെ പിഎസ്സിക്ക് വിട്ടിട്ടില്ല. ചില സ്ഥാപനങ്ങളില് നിയമനം പിഎസ്സിക്ക് വിടാന് സര്‍ക്കാര് തീരുമാനിച്ചുവെങ്കിലും സ്പെഷല് റൂള് തയാറാക്കുന്നതും അംഗീകരിക്കുന്നതുമായ നടപടികള് നീണ്ടുപോകുന്നതിനാല് നിയമനം നടത്താന് പിഎസ്സിക്ക് സാധിക്കുന്നില്ല. പിന്‍വാതില് നിയമനങ്ങള്‍ക്ക് ചില ഉദാഹരണങ്ങള് താഴെ,\nമെഡിക്കല് സര്‍വീസസ് കോര്‍പറേഷനില് പിഎസ്സി വഴിയല്ലാതെ നിയമിച്ചത് 927 പേരെ\nകേരള കന്നുകാലി വികസന ബോര്‍ഡില് 372 തസ്തികകളില് പിഎസ്സി നിയമനമല്ല.\nഹോര്‍ട്ടികോര്‍പിലെ നിയമനങ്ങളും പിഎസ്സി വഴിയല്ല.\nട്രാവന്‍കൂര് ടൈറ്റാനിയത്തിലെ 23 തസ്തികകളില് മാത്രമാണ് പിഎസ്സി നിയമനം. 110 തസ്തികകള് ഇതിനു പുറത്താണ്. 14 തസ്തികകള് കൂടി പിഎസ്സിക്കു വിട്ടെങ്കിലും സ്പെഷല് റൂള് തയാറാകാത്തതിനാല് നിയമനം നടത്താനാകുന്നില്ല.\nസംസ്ഥാന മാരിടൈം ഡവലപ്മെന്റ് കോര്‍പറേഷനില് സ്പെഷല് റൂള് നിലവില് വരാത്തതിനാല് ആകെയുള്ള 14 തസ്തികകളില് ഡപ്യൂട്ടേഷനിലും കരാര് അടിസ്ഥാനത്തിലും ദിവസക്കൂലി അടിസ്ഥാനത്തിലുമാണ് നിയമനം.\nസിഡ്കോയില് 19,240 രൂപയ്ക്ക് മുകളില് അടിസ്ഥാന ശമ്പളമുള്ള 30 തസ്തികകളില് നേരിട്ടാണ് നിയമനം.\nവിഴിഞ്ഞം ഇന്റര്‍നാഷണല് സീപോര്‍ട്ട് ലിമിറ്റഡില്9സ്ഥിരം തസ്തികയും ആറ് കരാര് തസ്തികയും മൂന്ന് താത്കാലിക തസ്തികയുമുണ്ട്. നിയമനം പിഎസ്സിക്ക് വിട്ടിട്ടില്ല.\nCategories: kerala, News, sub story Tags: psc


മുഹമ്മദ് ഷമിക്ക് വിവാഹേതര ബന്ധമുണ്ട്, കുടുംബം എന്നെ കൊല്ലാൻ ശ്രമിച്ചു; ഗുരുതര ആരോപണവുമായി ഭാര്യ-Mohammed Shami family tried to kill me, found contraceptives in car: Wife Hasin Jahan\nMohammed Shami Family Tried To Kill Me Found Contraceptives In Car Wife Hasin Jahan\nഷമിയുടെ കാറിൽനിന്ന് ഗർഭനിരോധന ഉറകളും കിട്ടിയെന്ന് ഭാര്യ ജഹാൻ\nMarch 07, 2018 01:29:32 pm\nമുംബൈ: ക്രിക്കറ്റ് താരം മുഹമ്മദ് ഷമിക്കെതിരെ ഗുരുതര ആരോപണവുമായി ഭാര്യ ഹാസിൻ ജഹാൻ. ഷമിക്ക് മറ്റു സ്ത്രീകളുമായി ബന്ധമുണ്ടെന്നും മാനസികമായും ശാരീരികമായും തന്നെ കഴിഞ്ഞ2വർഷത്തിലധികമായി പീഡിപ്പിക്കുന്നുവെന്നാണ് ജഹാൻ പറഞ്ഞിരിക്കുന്നത്. എബിപി ന്യൂസാണ് ഇക്കാര്യം റിപ്പോർട്ട് ചെയ്തിരിക്കുന്നത്.\nമറ്റു സ്ത്രീകളുമായി ഷമി വാട്സ്ആപ്പിലും ഫെയ്സ്ബുക്ക് മെസഞ്ചറിലും ചാറ്റ് ചെയ്തതിന്റെ സ്ക്രീൻ ഷോട്ട് ജഹാന്റെ ഫെയ്സ്ബുക്ക് അക്കൗണ്ടിലൂടെ പുറത്ത് വന്നിരുന്നു. ”ഫെയ്സ്ബുക്കിൽ താൻ പോസ്റ്റ് ചെയ്തത് ചെറിയൊരു ഭാഗം മാത്രമാണ്. ഷമിയുടെ പ്രവൃത്തികൾ വെറുപ്പുളവാക്കുന്നതാണ്. നിരവധി സ്ത്രീകളുമായി ഷമിക്ക് ബന്ധമുണ്ട്”, ജഹാൻ പറഞ്ഞതയി എബിപി ന്യൂസ് റിപ്പോർട്ട് ചെയ്യുന്നു.\n”ഷമിയുടെ ഫോണിന് പാസ്‌വേഡ് ഉണ്ടായിരുന്നു. ഒരുപാട് തവണ പരിശ്രമിച്ചതിനുശേഷമാണ് ഫോണിന്റെ ലോക്ക് മാറ്റിയത്. അപ്പോഴാണ് ഷമി പല സ്ത്രീകൾക്കും അയച്ച സന്ദേശം കണ്ടത്. 2014 ൽ ഐപിഎല്ലിൽ ഷമിയുടെ ടീമായ ഡൽഹി ഡെയർഡെവിൾസ് അദ്ദേഹത്തിന് സമ്മാനമായി നൽകിയ ഫോണാണിത്. അദ്ദേഹം ഇത് കാറിൽ ഒളിപ്പിച്ചുവച്ചിരിക്കുകയായിരുന്നു. കാറിൽ പരിശോധിച്ചപ്പോഴാണ് ഫോൺ കിട്ടിയത്. ഗർഭനിരോധന ഉറകളും കാറിൽനിന്നും കിട്ടി”യെന്നും ജഹാൻ പറഞ്ഞു.\nഷമിയുടെ കുടുംബം തന്നെ പീഡിപ്പിക്കുന്നതായും ജഹാൻ ആരോപിച്ചു. കുടുംബത്തിലെ ഓരോരുത്തരും എന്നെ ഉപദ്രവിക്കുന്നുണ്ട്. അദ്ദേഹത്തിന്റെ അമ്മയും സഹോദരനും എന്നെ അസഭ്യം പറയാറുണ്ട്. പുലർച്ചെ 2-3 മണി മുതൽ ഇത് തുടങ്ങും. എന്നെ കൊല്ലാൻ പോലും അവർക്ക് ഉദ്ദേശമുണ്ടെന്നും ജഹാൻ പറഞ്ഞു.\n”ദക്ഷിണാഫ്രിക്കയിൽനിന്നും ഷമി മടങ്ങിയെത്തിയശേഷവും എന്നെ അസഭ്യം പറയുകയും ശാരീരികമായി ഉപദ്രവിക്കുകയും ചെയ്തു. മറ്റു സ്ത്രീകളുമായുളള ബന്ധം അറിഞ്ഞപ്പോൾ അദ്ദേഹത്തിനെ കാര്യങ്ങൾ പറഞ്ഞ് മനസ്സിലാക്കാൻ ശ്രമിച്ചു. പക്ഷേ അപ്പോഴും എന്നെ ഉപദ്രവിക്കുകയാണ് ചെയ്തത്. സ്വന്തം തെറ്റ് മനസിലാക്കി തിരുത്താതെ എന്നോട് വീണ്ടും ദേഷ്യപ്പെടുകയും ഭീഷണിപ്പെടുത്തുകയും ചെയ്തു. ഇനി എനിക്കിത് സഹിക്കാനാവില്ല. എന്റെ കൈയ്യിൽ തെളിവുകളുണ്ട്. നിയമപരമായി മുന്നോട്ട് പോകാനാണ് തീരുമാനം”, ജഹാൻ വ്യക്തമാക്കി.\nഅതേസമയം, ജഹാന്റെ ആരോപണങ്ങളെ നിഷേധിച്ച് ഷമി രംഗത്തെത്തി. ജഹാന്റെ ആരോപണങ്ങൾ അടിസ്ഥാനരഹിതമാണെന്നും തന്റെ ഇമേജിനെ തകർക്കാനുളള ഗൂഢാലോചനയാണ് ഇതിനു പിന്നിലെന്നും ഷമി ട്വിറ്ററിൽ കുറിച്ചു.\n2014 ലാണ് ഷമിയും ഹാസിൻ ജഹാനും തമ്മിലുളള വിവാഹം നടന്നത്. ഇരുവർക്കും3വയസ്സുളള ഐറാഹ് എന്ന മകളുണ്ട്.


സംസ്ഥാനത്ത് പ്ലസ് ടുവിന് 83.87% വിജയം; കഴിഞ്ഞ വർഷത്തേക്കാൾ കുറവ് - IBC Live\nസേവന ഗുണനിലവാരം മെച്ചപ്പെടുത്തൽ പദ്ധതി, എല്ലാ മെഡിക്കൽ കോളജുകളിലും നടപ്പിലാക്കും: വീണാ ജോർജ് 58 mins ago\nസംസ്ഥാനത്ത് പ്ലസ് ടുവിന് 83.87% വിജയം; കഴിഞ്ഞ വർഷത്തേക്കാൾ കുറവ്\nPosted By: Editoron: June 21, 2022 In: KERALA, LATEST, NEWS, TOP NEWSNo Comments\nസംസ്ഥാനത്തെ ഈ വർഷത്തെ പ്ലസ് ടു, വിഎച്ച്എസ്ഇ പരീക്ഷാഫലം പ്രഖ്യാപിച്ചു. പ്ലസ് ടുവിന് 83.87% ശതമാനം വിജയമാണ് നേടിയത്. മുൻ വർഷം നേടിയത് 87.94% ആയിരുന്നു. വിദ്യാഭ്യാസമന്ത്രി വി ശിവൻകുട്ടിയാണ് പരീക്ഷാഫലം പ്രഖ്യാപിച്ചത്. പ്ലസ്ടുവിൽ 4,22,890 പേരും വിഎച്ച്എസ്ഇയിൽ 29,711 പേരുമാണ് ഫലം കാത്തിരുന്നത്.\n3,61,091 പേരെഴുതിയ പരീക്ഷയിൽ 3,02,865 പേരാണ് വിജയിച്ചത്. സർക്കാർ സ്കൂളിൽ 81.72% വും എയ്ഡഡ് സ്കൂളിൽ 86.02% വും അൺ എയ്ഡ്ഡ് സ്കൂളിൽ 81.12% വും ടെക്നിക്കൽ സ്കൂളിൽ 68.71% വും ആണ് വിജയം. ഏറ്റവും കൂടുതൽ വിജയശതമാനം കോഴിക്കോട് ജില്ലയിലാണ് (87.79%)\nവിജയശതമാനം കുറഞ്ഞ ജില്ല വയനാടാണ് (75.07%). 78 സ്കൂളുകളാണ് നൂറുമേനി വിജയം നേടിയത്. എല്ലാ വിഷയങ്ങളിലും എ പ്ലസ് നേടിയത് 28,480 വിദ്യാർത്ഥികളാണ്. വിഎച്ച്എസിയിൽ വിജയ ശതമാനം 78.26% ആണ്. കഴിഞ്ഞതവണ 79.62 ആയിരുന്നു. ജൂലൈ 25 മുതൽ സേ പരീക്ഷ നടത്തും. പരീക്ഷയ്ക്ക് ഫോക്കസ് ഏരിയയും നോൺ ഫോക്കസ് ഏരിയയും നിശ്ചയിച്ചിരുന്നു ഇത്തവണ ഗ്രേസ് മാർക്ക് ഒഴിവാക്കിയിരുന്നു.\nസ്വർണക്കടത്ത് കേസിൽ സംസ്ഥാന സർക്കാരിനെതിരെ സിബിഐ അന്വേഷണം; പ്രധാനമന്ത്രിക്ക് കത്തയച്ച് സ്വപ്‍ന സുരേഷ്\nരോഗി മരിച്ച സംഭവത്തിൽ പഴുതടച്ച അന്വേഷണം വേണം; കെ.സുധാകരൻ എംപി


മികച്ച Blockcloud എക്സ്ചേഞ്ച്\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച Blockcloud എക്സ്ചേഞ്ച് നിരക്ക്. ഇന്ന് Blockcloud വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച വാങ്ങൽ വില Blockcloud $\nഏറ്റവും മികച്ച വിൽപ്പന വില Blockcloud $\nമികച്ച Blockcloud നിരക്ക് നിർണ്ണയിക്കുന്നത് എക്സ്ചേഞ്ചുകളിലെ ക്രിപ്റ്റോകറൻസി ജോഡികളുടെ ട്രേഡിംഗ് ഫലങ്ങളാണ്. ക്രിപ്‌റ്റോകറൻസി വിനിമയ നിരക്ക് Blockcloud സാധാരണ കറൻസിയിലെന്നപോലെ ബാങ്ക് സജ്ജമാക്കിയിട്ടില്ല, എന്നാൽ എക്‌സ്‌ചേഞ്ച് പങ്കാളികൾക്കിടയിലെ ഓരോ ഇടപാടുകൾക്കും ഇത് നിർണ്ണയിക്കപ്പെടുന്നു. ഓരോ ക്രിപ്റ്റോ എക്സ്ചേഞ്ചിലും Blockcloud ക്രിപ്‌റ്റോ കറൻസി വിനിമയ നിരക്ക് വ്യക്തിഗതമായി സജ്ജമാക്കിയിട്ടുണ്ടെന്ന് മനസിലാക്കാൻ എളുപ്പമാണ്. ഞങ്ങളുടെ മികച്ച Blockcloud എക്സ്ചേഞ്ച് പേജ് ലോകത്തിലെ എല്ലാ ക്രിപ്റ്റോ എക്സ്ചേഞ്ചുകളിലെയും എല്ലാ വ്യാപാര ഇടപാടുകളും തിരഞ്ഞെടുക്കുകയും നിലവിൽ മികച്ച Blockcloud നിരക്കുകൾ വാങ്ങുകയും വിൽക്കുകയും ചെയ്യുന്നു.\nമികച്ച Blockcloud വാലറ്റ്\nഇന്ന് Blockcloud യുടെ മികച്ച വാങ്ങൽ നിരക്ക് എക്സ്ചേഞ്ച് മാർക്കറ്റിൽ ട്രേഡ് ജോഡി ഉപയോഗപ്പെടുത്തി $ ആണ്.\nഇന്ന് Blockcloud യുടെ മികച്ച വിൽപന നിരക്ക് എക്സ്ചേഞ്ച് മാർക്കറ്റിൽ ട്രേഡിംഗ് ജോടിയായ $ ആണ്.\nക്രിപ്‌റ്റോ വാലറ്റ് - ക്രിപ്‌റ്റോ കറൻസി സംഭരിക്കുന്നതിനുള്ള ഒരിടം. വ്യത്യസ്ത ആളുകൾക്കിടയിൽ ക്രിപ്‌റ്റോകറൻസി കൈമാറാൻ ഒരു വാലറ്റ് ഉപയോഗിക്കുന്നു. ക്രിപ്റ്റോ വാലറ്റ് നിർണ്ണയിക്കുന്നത് പ്രധാനമായും ലാളിത്യം, വിശ്വാസ്യത, സുരക്ഷ എന്നിവയാണ്. മികച്ച Blockcloud വാലറ്റിന് മികച്ച വിശ്വാസ്യതയും സുരക്ഷാ ക്രമീകരണങ്ങളും ഉണ്ട്. ക്രിപ്‌റ്റോകറൻസിയുടെ വിൽപ്പനയിലും വാങ്ങലിലും പൂർത്തിയായ വ്യാപാര ഇടപാടുകളുടെ വിശകലനത്തിന്റെ ഫലമായി മികച്ച ക്രിപ്‌റ്റോ കറൻസി എക്‌സ്‌ചേഞ്ചർ Blockcloud കണക്കാക്കുന്നു.\nമികച്ച Blockcloud വിൽപ്പനസ്ഥലത്ത്\nഅടുത്തിടെ ചില എക്സ്ചേഞ്ചുകളിൽ Blockcloud നായി ഏറ്റവും മികച്ച വാങ്ങൽ വിലയുണ്ടായിരുന്നുവെങ്കിൽ, മിക്കവാറും ഈ ക്രിപ്റ്റോ എക്സ്ചേഞ്ചിൽ മികച്ച വിനിമയ നിരക്ക് തേടേണ്ടതാണ്. പേജിന്റെ മുകൾ‌ഭാഗത്തുള്ള 10/04/2020 എന്നിവയാണ് ഏറ്റവും മികച്ച Blockcloud ഇന്നത്തെ വാങ്ങൽ, വിൽ‌പന നിരക്കുകൾ. ഈ പട്ടികയിൽ, മികച്ച Blockcloud ക്രിപ്‌റ്റോകറൻസി നിരക്കുകൾ കാണിക്കുമ്പോൾ, നിങ്ങൾക്ക് Blockcloud ഇടപാടുകളുടെ വില സ്വതന്ത്രമായി കാണാനും മികച്ചവ വിലയിരുത്താനും കഴിയും. തൽഫലമായി, ഏറ്റവും മികച്ച എക്സ്ചേഞ്ച് ഏത് മാർക്കറ്റിൽ തിരഞ്ഞെടുക്കുക. ഞങ്ങളുടെ സേവനം "മികച്ച Blockcloud ഇന്നത്തെ വില 10/04/2020" ലോകമെമ്പാടുമുള്ള എല്ലാ മികച്ച നിരക്കുകളും ഓൺ‌ലൈനിൽ യാന്ത്രികമായി വിശകലനം ചെയ്യാൻ നിങ്ങളെ അനുവദിക്കുന്നു.\nഎല്ലാ ക്രിപ്റ്റോകൗണ്ടര് മാര്ക്കറ്റില് നിന്നും ഇന്നത്തെ Blockcloud എക്സ്ചേഞ്ച് നിരക്കുകള് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nഏറ്റവും മികച്ച Blockcloud വാങ്ങൽ നിരക്ക് പലപ്പോഴും നമ്മൾ ക്രിപ്റ്റോകറൻസി വാങ്ങുമ്പോൾ ലഭിക്കുന്നത് ഡോളറിനല്ല, ഡോളറിൽ നിന്ന് വ്യത്യസ്തമായ ഒരു കറൻസി അല്ലെങ്കിൽ ക്രിപ്റ്റോയ്ക്കാണ്. മികച്ച Blockcloud വാങ്ങൽ നിരക്ക് ഡോളറുകളിൽ പ്രദർശിപ്പിക്കുന്നതിനാൽ അത് ശരിയായി വില നിശ്ചയിക്കും. ഇന്നത്തെ ഏറ്റവും മികച്ച വിൽപ്പന നിരക്ക് Blockcloud - ഈ സേവനത്തിന്റെ പേജിന്റെ ഏറ്റവും മുകളിൽ ഞങ്ങൾ കാണിക്കുന്നു. Blockcloud എല്ലായ്പ്പോഴും ഡോളറിൽ കാണിക്കുന്നു. ഏറ്റവും കൂടുതൽ വിറ്റുപോകുന്ന വില Blockcloud പലപ്പോഴും ഡോളറിന് വിൽക്കുമ്പോൾ ഉണ്ടാകില്ല. മറ്റൊരു കറൻസി അല്ലെങ്കിൽ ക്രിപ്‌റ്റോകറൻസിക്ക്, വിൽപ്പന നിരക്ക് കൂടുതൽ ലാഭകരമായിരിക്കാം.\n"ട്രേഡിംഗ് ജോഡി" ഫീൽഡ് Blockcloud ഏറ്റവും കൂടുതൽ വിൽക്കാൻ കഴിയുന്ന കറൻസി പ്രദർശിപ്പിക്കുന്നു. Blockcloud വാങ്ങുന്നതിനോ വിൽക്കുന്നതിനോ ഉള്ള മികച്ച എക്സ്ചേഞ്ചുകൾ ഈ പേജിലെ പട്ടികയിൽ പട്ടികപ്പെടുത്തിയിട്ടുണ്ട്. വ്യത്യസ്ത കറൻസികൾക്കും ക്രിപ്റ്റോകറൻസികൾക്കുമായി Blockcloud വാങ്ങുന്നതിനും വിൽക്കുന്നതിനുമുള്ള ഏറ്റവും മികച്ച ഡോളർ വിനിമയ നിരക്കിൽ എക്സ്ചേഞ്ചുകൾ അടുക്കുന്നു. Blockcloud വാങ്ങുന്നതിനും വിൽക്കുന്നതിനുമുള്ള മികച്ച എക്സ്ചേഞ്ചുകളെക്കുറിച്ചുള്ള വിവരങ്ങൾ ഓൺ‌ലൈനിൽ അപ്‌ഡേറ്റ് ചെയ്യുകയും നിരന്തരം മാറിക്കൊണ്ടിരിക്കുകയും ചെയ്യുന്നു.


പുരിയിലേക്കൊരു ബുള്ളറ്റ് യാത്ര\nFri Feb 22 2019 02:41:38 GMT+0530 (IST)\nNarada Desk| Updated On: 2016-06-14T17:58:36+05:30 | Location :\nവിശാഖപട്ടണത്ത് നിന്ന് പുരിവരെ ബുള്ളറ്റിൽ നടത്തിയ യാത്ര- ബിനീഷ് ബാലചന്ദ്രൻ എഴുതുന്നു.\nലീവ് കിട്ടിയപ്പോൾ മുന്നിലുണ്ടായിരുന്നത് രണ്ട് ഓപ്ഷൻ. ഒന്നാമത്തേത് നാട്ടിൽ പോകാം എന്നതായിരുന്നു. എന്നാൽ വിശാഖപട്ടണത്തുനിന്ന് നാട്ടിൽ പോയി വരാൻ നാല് ദിവസം പോരാ. ബൈക്കിൽ നാല് ദിവസം കൊണ്ട് പോയി വരാവുന്ന സ്ഥലങ്ങളെക്കുറിച്ചായി അടുത്ത ആലോചന. ഒരുപാട് കാലമായി പോകാനാഗ്രഹിച്ചിരുന്ന പുരിയിലേക്ക പോകാമെന്ന് അവസാനം തീരുമാനിച്ചു. വിശാഖപട്ടണത്തുനിന്ന് 500 കിലോ മീറ്റർ ദൂരമുണ്ട് പുരിയിലേക്ക്. ബൈക്ക് ഫിറ്റ് ആണ്, എന്നാലും ബൈക്ക് ഒന്നുകൂടെ ചെക്ക് ചെയ്യിച്ചു. സ്‌പെയർ വലതും കൊണ്ട് പോകണോ എന്ന് മെക്കാനിക്കിനോട് ചോദിച്ചു. 500km ആല്ലേ ഒള്ളു, അതിന്റെ അവശ്യമില്ലെന്ന് പുള്ളി. എന്നാപ്പിന്നെ വിട്ടേക്കാമെന്ന് ഞാൻ.\nഎല്ലാം കഴിഞ്ഞ് വണ്ടി സ്റ്റാർട്ട് ആക്കുമ്പോ മണി മൂന്ന്. പറക്കാൻ തന്നെ തീരുമാനിച്ചു. നല്ല കാലാവസ്ഥയാണ്. എന്നാൽ ഹൈവേയിൽ നല്ല തിരക്കാണ്. ട്രാഫിക് മൂലം 300 കിലോ മീറ്റർ അകലെയുള്ള പ്ളാസ എന്ന സ്ഥലത്ത് ഒരു റൂം എടുത്തപ്പോൾ മണി രാത്രി ഒൻപത്. റൂമെടുത്ത് നല്ല ഒന്നാന്തരം ഭക്ഷണവും കഴിച്ചു. വിശാഖപട്ടണത്ത് കിടക്കുന്ന എനിക്ക് പരിചിതമായ ഭക്ഷണമാണ്. ദാൽക്കറിയും ചപ്പാത്തിയും. കൂട്ടിന് സവാളയും നല്ല എരിവുള്ള പച്ചമുളകും. ചായ വേണോ നന്നായി ഉറങ്ങാൻ പാകത്തിന് ചൂടൻ എന്തേലും വേണോ എന്നാലോചിച്ചശേഷം ചൂടനിലേക്ക് കടന്നു. നല്ല നാടൻ ചൂടനും അകത്താക്കി ഉറങ്ങാൻ കിടന്നു.\nദീർഘയാത്രയുടെ ക്ഷീണത്തിൽ നന്നായി ഉറങ്ങി. നാട്ടിലെപ്പോലെ കൊതുകൊന്നും അത്ര ശല്യമില്ല. ഒരു അന്യനാട്ടുകാരനെ അവർ വെറുതെ വിട്ടതാണോ എന്നും സംശയമുണ്ട്. എന്തായാലും നന്നായി ഉറങ്ങിയെഴുന്നേറ്റപ്പോൾ തന്നെ ചൂട് ചായ അകത്താക്കി. ഫോണിൽ ജിപിഎസ് വെച്ചാണ് യാത്ര. വഴി തെറ്റി എങ്ങോട്ടേലും പോയി തിരിച്ചുവരാനും ആരോടെങ്കിലും വഴി ചോദിച്ച് ചോദിച്ച് ലാലേട്ടനെ പോലെ പോകാനും വയ്യാത്ത കൊണ്ടാണ് ജിപിഎസ് ഇട്ടത്. എന്നാൽ ജിപിഎസ് തന്നെ പണിതന്നു. നെറ്റ്‌വർക്കാണ് പണി തന്നത്. ജിപിഎസ് കിട്ടുന്നില്ല. റോഡിലെ സൈൻ ബോർടുകൾ നോക്കി ലാലേട്ടനെപ്പോലെ തന്നെയാണ് യാത്ര. കുറച്ച് കഴിഞ്ഞപ്പോൾ മനസിലായി; വഴി തെറ്റി.\nമുപ്പത് കിലോമീറ്റർ മുമ്പ് തിരിയണമായിരുന്നു. റോഡുപണി കാരണം സൈൻ ബോർഡുകൾ കണ്ടില്ല. അതാണ് പണിയായത്. ഇനി തിരിച്ചുപോണം. വണ്ടി തിരിച്ചു. ഹൈവേന്നു ടേൺ ചെയ്തു, അവിടെയും റോഡ് പണി നടക്കുന്നു, 5km ഓഫ് റോഡ് ആണെന്ന് അവിടുണ്ടായിരുന്ന ഒരു ഒറീസക്കാരൻ പറഞ്ഞു.\nഇതിനിടയിൽ ഒരു ഓഫ് റോഡ് യാത്ര ഉണ്ടാകുമെന്ന് പ്രതീക്ഷിച്ചിട്ടില്ല. ഓഫ് റോഡിൽ വണ്ടിയോടിക്കുന്ന ഒരുപാട് പുലി കൂട്ടുകാരുണ്ട്. അവരുടെ ഓഫ് റോഡ് യാത്രയുടെ വിശേഷങ്ങൾ ഒരുപാട് കേട്ടിട്ടുമുണ്ട്. എന്നാൽ ഓഫ്‌റോഡ് യാത്ര ഈ പറയുന്നപോലെ അത്ര സുഖമുള്ള പണിയല്ല. ഓഫ്‌റോഡ് യാത്ര രണ്ട് കിലോമീറ്റർ കഴിഞ്ഞപ്പോൾതന്നെ പണി കിട്ടി. മുന്നോട്ട് പോയി കഴിഞ്ഞ പാടെ വണ്ടീടെ ക്ലച്ച് കേബിൾ നൈസ് ആയിട് പണി തന്നു. അത് പൊട്ടിപ്പൊയി.\nഇനിയെന്ത്? ഏതൊരു യാത്രികനും, പ്രത്യേകിച്ച് ബൈക്ക് യാത്രികൻ ചോദിച്ച് പോകുന്ന ചോദ്യമുണ്ട്. സിനിമയിൽ ആണെങ്കിൽ ബ്രേക്ക് പൊട്ടിയ സ്ഥലത്തിന് സമീപത്തുതന്നെ, അല്ലെങ്കിൽ കുറച്ചകലെ ചെറിയൊരു വർക്ക് ഷോപ്പ് കാണും. നീലാകാശം പച്ചക്കടൽ ചുവന്ന ഭൂമിയിൽ മനപൂർവ്വം വണ്ടി പഞ്ചറാക്കി പണി തരുന്നതും കണ്ടതാണല്ലോ. ഇത് കഥ അതൊന്നുമല്ല, വണ്ടി തന്നെ പണി തന്നതാണ്. ലഗ്ഗേജ് ഉള്ളത് കൊണ്ട് ക്ലച്ച് ഇല്ലാതെ ഓടിക്കാനും പറ്റില്ല. ബൈക്ക് അവിടെ വച്ച് അടുത്ത വന്ന വണ്ടിക്ക് ലിഫ്റ്റടിച്ച് അടുത്ത ചെറിയ ഒരു ടൗണിൽ എത്തി.\nബുള്ളെറ്റിന്റെ സ്‌പെയറോ? അത് വരെ കേട്ടിട്ടില്ലത്തത് എന്തോ കേട്ടത് പോലെ ആ മെക്കാനിക് എന്നെ നോക്കി. ഇവിടെ അതൊന്നും കിട്ടില്ല ഭായ്, ബൈക്ക് വല്ല ഓടോയിലും കയറ്റി പുരിക്ക് വിട്ടോളു, അറിയാവുന്ന ഹിന്ദിയിൽ അയാൾ എന്നോട് പറഞ്ഞു. യാത്ര തുടങ്ങാൻനേരം സ്‌പെയർ എടുക്കണ്ട എന്ന് പറഞ്ഞ മെക്കാനിക്കിനെ മനസ്സിൽ ഒരു നൂറു ചീത്ത വിളിച്ചു. മറ്റൊരു നാട്ടിൽ ബുള്ളറ്റിന്റെ ക്ലച്ച് പൊട്ടി പെരുവഴിയിൽ നിൽക്കുകയെന്ന് പറഞ്ഞാൽ അത് അനുഭവിച്ച് അറിയുക തന്നെ വേണം.\nഈ ശകടവും കൊണ്ട് നടക്കാൻ തുടങ്ങിയിട്ട് കാലം കുറെ ആയി. കുറെ ആകുമ്പോൾ ആരായാലും അത്യാവശ്യം പണി പഠിച്ചുപോകും. യുണിവേഴ്‌സൽ ക്ലച്ച കേബിൾ വാങ്ങി, തിരിച്ച ബൈക്കിനടുത്ത എത്തി. പൊട്ടിയ കേബിളിൽ നിന്ന് വയർ ഊരി മാറ്റി, വാങ്ങിയ വയർ കേബിളിനുള്ളിൽ കൂടി കടത്തി സെറ്റ് ചെയ്തു. വണ്ടി റെഡി. എത്രദൂരം ഇങ്ങനെ പോകാൻ സാധിക്കുമെന്ന് അറിയില്ല. ഓഫ്‌റോഡ് കഴിഞ്ഞാൽ പെട്ടെന്ന് തന്നെ പുരിയിൽ എത്തണം. എത്തിയാലുടൻ ബുള്ളറ്റിന്റെ ക്ലച്ചുതന്നെ വാങ്ങിയിടാനും തീരുമാനിച്ചു. വണ്ടിയുടെ പരിപാടികളൊക്കെ കഴിഞ്ഞതോടെ നല്ല ക്ഷീണമായി. എന്നാലും വണ്ടി വിടാൻ തന്നെ തീരുമാനിച്ചു. ഇനി പുരിയിൽ ചെന്നെ നിൽക്കു.\nഉച്ചകവിഞ്ഞ് പുരിയിൽ എത്തി. ആഹാരം കഴിച്ചു പുരി ജഗന്നാഥനെ വണങ്ങി, ക്യാമറ അകത്ത് കേറ്റാൻ അനുവാദമില്ല. പുരി ജഗനാഥക്ഷേത്രവും അവിടെ നടക്കുന്ന രഥോത്സവും ലോകപ്രസിദ്ധമാണ്. രഥോത്സവത്തിന് ലക്ഷങ്ങൾ വന്ന് പോകുന്ന പുരി ജഗനാഥക്ഷേത്ര സന്നിധിയിൽ ഇപ്പോഴും സജീവമാണ്. ലോകത്തിലെ വിവിധഭാഗങ്ങളിൽ ജഗനാഥനെ വണങ്ങാനും ഭക്തജനങ്ങൾ ഒഴുകുന്നു. സഞ്ചാരികളുമുണ്ട്. ജുലൈ മാസത്തിലാണ് രഥോത്സവം നടക്കുന്നത്. ഒരിക്കലെങ്കിലും രഥോവത്സവത്തിന് വരണമെന്ന് ചെന്നപാടെ തീരുമാനിച്ചു. പന്ത്രണ്ടാം നൂറ്റാണ്ടിൽ നിർമിച്ച ചിര പുരാതനമായ ശില്പങ്ങൾ. കണ്ടിട്ട് പോരാൻ തോന്നിയില്ല.\n1078-1148 കാലഘട്ടത്തിൽ ആണ് ജഗന്നാഥ ക്ഷേത്രത്തിന്റെ നിർമിതി നടന്നത്. 1558 വരെ നിർമിതി തുടർന്നു. ജഗനാഥക്ഷേത്രം നിൽക്കുന്ന സ്ഥലത്തിന് പല പേരുകളുണ്ട്. പുരി സംസ്‌കൃത പദത്തിന് നഗരമെന്നാണ് അർത്ഥം. ഈ നഗരം പല പുരാണങ്ങളിലും പരാമർശിക്കപ്പെടുന്ന സ്ഥലമാണ്. കലിഗ മഹാരാജാവായിരുന്ന 'ആനന്ദവർമൻ ചോടഗംഗ ' ആണ് നിർമാണ പ്രവർതനങ്ങൾക്ക് തുടക്കം കുറിച്ചത്. പുരിയും സമീപപ്രദേശങ്ങളും വളരെ പ്രസിദ്ധമാണ്. പുരി ക്ഷേത്രത്തിന് സമീപമുള്ള ഗ്രാമം ആർട്ട്, ക്രാഫ്റ്റ് ഗ്രാമമായിട്ടാണ് അറിയപ്പെടുന്നത്. കൂടാതെ കൊണാർക്ക് സൂര്യക്ഷേത്രത്തിലേക്കും പോകാൻ സാധിക്കും.\nകൊണാർക്കിൽ കൂടി പോകാൻ തീരുമാനിച്ചാണ് ഇറങ്ങിയത്. കുറച്ച് സമയം പുരിയിൽ ചെലവഴിച്ചശേഷം കൊണാർക്കിലേക്ക് പോയി. 36 കിലോമീറ്റാണ് പുരിയിൽനിന്ന് കൊണാർക്ക് സൂര്യക്ഷേത്രത്തിലേക്ക്. ബാലുകണ്ഡ് കൊണാർക്ക് റിസർവ്വ് ഫോറസ്റ്റിന്റെ ഉള്ളിൽ കൂടിയാണ് കൊണാർക്കിലേക്കുള്ള വഴി. വൈകുന്നേരം അഞ്ചിന് കൊണാർക്കിലെത്തി. സൂര്യ ക്ഷേത്രം, പതിമൂന്നാം നൂറ്റാണ്ടിലെ മനോഹരമായ മനുഷ്യ നിർമിതി. തീർത്ഥാടകരെക്കാൾ ടൂറിസ്റ്റുകളാണ് കൂടുതൽ.\n1255 ൽ മഹാരാജ നരസിംഹദേവ് ആണ് ഈ ക്ഷേത്രം നിർമ്മിച്ചത്. ആധുനിക വാസ്തു വിദ്യയെ വെല്ലുന്ന തരത്തിൽ ആണ് ഈ സൂര്യക്ഷേത്രം നിർമിചിരിക്കുന്നത്. വാത്സ്യായന മഹാർഷിയുടെ കാമസൂത്ര എന്ന മഹാകൃതി ശിൽപ്പങ്ങളായി സൂര്യക്ഷേത്രത്തിന്റെ ചുവരുകളിൽ ഇന്നും നശിക്കാതെ നിലനില്ക്കുന്നു. 12 ചക്രങ്ങളുള്ള ഒരു രഥത്തിന്റെ മാതൃകയിൽ ആണ് ഈ ക്ഷേത്രം നിർമിച്ചിരിക്കുന്നത്. കിഴക്ക് ദർശനം ഉള്ള ഈ ക്ഷേത്ര കവാടത്തിലാണ് സൂര്യന്റെ ആദ്യ കിരണങ്ങൾ പതിക്കുക.\nകുറച്ച് ചിത്രങ്ങൾ പകർത്തി പോകാൻ തീരുമാനിച്ചു. ഭുവനേശ്വറിൽ താമസിക്കാനാണ് പദ്ധതിയിട്ടത്. രാത്രി എട്ട് മണിയായി. ഭുവനേശ്വറിൽ ഇനിയും ഒരുപാടുണ്ട് കാണാൻ.. The soul of incredible India എന്ന് വിളിക്കപ്പെടുന്ന ഒറീസയിൽ.\nകൊച്ചിയിൽ നിന്ന് പുരിയിലേക്ക് ട്രെയിൻ സെർവീസുകൾ ഉണ്ട്, അവിടുന്ന് കൊണാർക്കിലേക്ക് 35km ദൂരം ഉണ്ട്. അതല്ലങ്കിൽ ഭുവനേശ്വർ ഇറങ്ങിയാൽ 100Km റിനകത്ത് ആണ് ഈ രണ്ട് ചരിത്ര സ്മരാകങ്ങളും ഉള്ളത്. കൊച്ചിയിൽനിന്ന് ബൈക്കിന് പോകാൻ ഉദ്ദേശിക്കുന്നവർക്ക് ഏറ്റവും നല്ല റൂട്ട് കോസ്റ്റൽ വഴിയാണ്. അടിമാലി, ബോഡിനായ്ക്കനൂർ വഴി പോണ്ടിച്ചേരി എത്തിയശേഷം അവിടെനിന്ന് കോസ്റ്റൽ റൂട്ട് വഴി ചെന്നൈയിൽ എത്തി ആന്ധ്രയുടെ തീരംവഴി പുരിയിലെത്താം. രണ്ടായിരം കിലോ മീറ്ററിന് മുകളിലാണ് ദൂരം. മൂന്നാല് ദിവസംകൊണ്ട് എത്താവുന്ന രീതിയിൽ യാത്രയ്ക്കുള്ള പദ്ധതിയിടാം.


bihar election result ബിഹാര് തെരഞ്ഞെടുപ്പ്; കോണ്‍ഗ്രസ് സ്ഥാനാര്‍ത്ഥികളെ ജാര്‍ഖണ്ഡിലേക്ക് മാറ്റും\nബിഹാര് തെരഞ്ഞെടുപ്പ്; കോണ്‍ഗ്രസ് സ്ഥാനാര്‍ത്ഥികളെ ജാര്‍ഖണ്ഡിലേക്ക് മാറ്റും\nബിഹാര് തെരഞ്ഞെടുപ്പ് ഫലം പുറത്തുവരുമ്പോള് കോണ്‍ഗ്രസ് മുന്നിട്ടുനില്‍ക്കുന്ന 20 ഇടങ്ങളിലെ സ്ഥാനാര്‍ത്ഥികളെ ജാര്‍ഖണ്ഡിലേക്ക് മാറ്റാന് തീരുമാനമെന്ന് റിപ്പോര്‍ട്ടുകള്. കോണ്‍ഗ്രസ് കേന്ദ്രങ്ങളാണ് ഇക്കാര്യം അറിയിച്ചത്. എന്‍ഡിഎയുടെ ലീഡ് കുറയുകയും ഡല്‍ഹിയില് ബിജെപി പാര്‍ലമെന്ററി പാര്‍ട്ടി യോഗം ചേരുകയും ചെയ്ത സാഹചര്യത്തിലാണ് തീരുമാനം. അട്ടിമറി സാഹചര്യം ഉണ്ടാകാതിരിക്കാനാണ് തീരുമാനമെന്നാണ് റിപ്പോര്‍ട്ടുകള്.\nഅതേസമയം, ബിഹാറില് ഇഞ്ചോടിഞ്ച് പോരാട്ടം തുടരുകയാണ്. ഒടുവില് പുറത്തുവരുന്ന കണക്കുകള് പ്രകാരം എന്‍ഡിഎ 122 സീറ്റുകളില് ലീഡ് ചെയ്യുന്നുണ്ട്. എംജിബി 113 സീറ്റുകളിലാണ് ലീഡ് ചെയ്യുന്നത്. അന്‍പതോളം മണ്ഡലങ്ങളില് ഭൂരിപക്ഷം അഞ്ഞൂറിനും രണ്ടായിരത്തിനും ഇടയിലാണ്. ഇത് വരും മണിക്കൂറുകളില് നിര്‍ണായകമാകും. ലീഡ് നില മാറിമറിയുന്നതിനുള്ള സാധ്യതയുണ്ട്.\nആര്‍ജെഡി ഏറ്റവും വലിയ ഒറ്റ കക്ഷിയായേക്കും. അന്തിമഫലം വരെ കാത്തിരിക്കണമെന്ന് അണികളോട് ആര്‍ജെഡി നേതൃത്വം ആവശ്യപ്പെട്ടു. ബിഹാറില് നിതീഷ് കുമാറിന്റെ നേതൃത്വത്തില് സര്‍ക്കാര് രൂപീകരിക്കുമെന്ന് ജെഡിയു പ്രഖ്യാപിച്ചു. ജനവിധി ഭരണത്തിനുള്ള അംഗീകാരമെന്നും ജെഡിയു സംസ്ഥാന അധ്യക്ഷന് വസിഷ്ഠ നാരായണ് സിംഗ് പറഞ്ഞു.\nഎന്നാല് തെരഞ്ഞെടുപ്പില് കോണ്‍ഗ്രസിന് പ്രതീക്ഷിച്ച നേട്ടമുണ്ടാക്കാനായില്ല. മത്സരിച്ച 70 സീറ്റുകളില് 19 ഇടത്ത് മാത്രമാണ് കോണ്‍ഗ്രസ് സ്ഥാനാര്‍ത്ഥികള്‍ക്ക് ലീഡ് നേടാനായത്. എന്നാല് ഇടതുപാര്‍ട്ടികള് മികച്ച പ്രകടനം കാഴ്ചവച്ചു. സിപിഐഎംഎല് പന്ത്രണ്ടിടത്ത് മുന്നിലാണ്. സിപിഐഎം മൂന്നിടത്തും സിപിഐ രണ്ട് സീറ്റിലും ലീഡ് ചെയ്യുന്നുണ്ട്.


പഴയ ശരീരം തിരിച്ചുപിടിക്കണം; വര്‍ക്ക് ഔട്ട് തുടര്‍ന്ന് പൃഥ്വി, ചിത്രം വൈറല് - BIGNEWSLIVE | Latest Malayalam News\nപഴയ ശരീരം തിരിച്ചുപിടിക്കണം; വര്‍ക്ക് ഔട്ട് തുടര്‍ന്ന് പൃഥ്വി, ചിത്രം വൈറല്\nജോര്‍ദാനില് നിന്നും തിരിച്ചെത്തിയ ശേഷം വര്‍ക്ക് ഔട്ട് തുടര്‍ന്ന് നടന് പൃഥ്വിരാജ്. സിനിമയ്ക്കുവേണ്ടി പരീക്ഷണങ്ങള് നടത്തിയ തന്റെ ശാരീരിക ആരോഗ്യം വീണ്ടെടുക്കാനുള്ള പരിശ്രമത്തിലാണ് താരം. ചിത്രം പൃഥ്വി തന്നെ ഫേസ്ബുക്കില് പങ്കുവെയ്ക്കുകയും ചെയ്തു.\nആടുജീവിതം സിനിമയുടെ ഷൂട്ടിനു വേണ്ടി താരത്തിന് ശരീരഭാരം കുറയ്ക്കേണ്ടി വന്നിരുന്നു. ചിത്രത്തിനു വേണ്ടി നഗ്‌നമായ ശരീരം പ്രദര്‍ശിപ്പിച്ചുകൊണ്ടുള്ള രംഗങ്ങള് ചിത്രീകരിക്കാനായിരുന്നു പൃഥ്വി കൊഴുപ്പ് നല്ലതുപോലെ കുറച്ചത്. മെലിഞ്ഞ രൂപത്തിലുള്ള താരത്തിന്റെ ചിത്രങ്ങള് സോഷ്യല്‍മീഡിയയിലും വൈറലായിരുന്നു.\nബ്ലെസി സംവിധാനം ചെയ്യുന്ന ആടുജീവിതം എന്ന പുതിയ ചിത്രത്തിന്റെ ഷൂട്ടിങ്ങുമായി ബന്ധപ്പെട്ട് ജോര്‍ദാനിലായിരുന്ന പൃഥ്വിരാജും സംഘവും മെയ് 22നാണ് നാട്ടില് തിരിച്ചെത്തിയത്. ഷൂട്ട് പൂര്‍ത്തീകരിച്ചിട്ടും ലോക്ഡൗണിനെത്തുടര്‍ന്ന് ജോര്‍ദാനില് കുടുങ്ങിക്കിടക്കുകയായിരുന്നു അവര്. സിനിമയ്ക്കായി ഡയറ്റും മറ്റും ചെയ്ത് ശരീരം ക്ഷീണിപ്പിച്ച് താടി വളര്‍ത്തിയ ലുക്കിലാണ് പൃഥ്വി.\nTags: Actor Prithvirajprithviraj productionsprithviraj sukumaranPrithviraj Sukumaran Covid TestPrithviraj Sukumaran New Look\nഉത്തര്‍പ്രദേശില് കൊവിഡ് ചികിത്സയിലിരിക്കെ ആശുപത്രിയില് നിന്ന് കടന്നു കളഞ്ഞയാള് മരിച്ചു\nതിരുവനന്തപുരത്ത് കൊവിഡ് ചികിത്സയിലിരിക്കെ ആശുപത്രിയില് നിന്ന് ഒളിച്ചോടി; തിരിച്ചെത്തിച്ച രോഗി ആത്മഹത്യയ്ക്ക് ശ്രമിച്ചു


'കേരള ഡിസാസ്റ്റേഴ്‌സ്': സോഗുവിന്റെ ഹാട്രിക്ക് പ്രഹരത്തില് ബ്ലാസ്‌റ്റേഴ്‌സിന് ദയനീയ തോല്‍വി\n17 Dec 2018 5:09 AM GMT\nകേരള ബ്ലാസ്റ്റേഴ്സിനെ സ്വന്തം തട്ടകത്ത് ഒന്നിനെതിരേ ആറു ഗോളുകള്‍ക്ക് പരാജയപ്പെടുത്തി മുംബൈ സിറ്റി എഫ്‌സി. ഇതോടെ ബ്ലാസ്‌റ്റേഴ്സിന്റെ പ്ലേഓഫ് സാധ്യതയും ഇല്ലാതായി. മുംബൈയുടെ സോഗുവിന്റെ ഉജ്ജ്വല ഹാട്രിക്കാണ് ബ്ലാസ്‌റ്റേഴ്‌സിന്റെ പ്രതീക്ഷകള്‍ക്ക് തിരിച്ചടിയായത്.\nആദ്യപകുതിയില് തന്നെയായിരുന്നു സോഗുവിന്റെഹാട്രിക്ക് നേട്ടം. 12, 15, 30, 94 മിനിറ്റുകളിലാണ് സോഗു ബ്ലാസ്‌റ്റേഴസ് വല ചലിപ്പിച്ചത്. ഐഎസ്എല്ലില് ഒരു മല്‍സരത്തില് നാലു ഗോളുകള് നേടിയ ആദ്യത്തെ താരമെന്ന റെക്കോര്‍ഡും സോഗു സ്വന്തമാക്കി. മുംബൈക്കായി സോഗുവിനെ കൂടാതെ റാഫേല് ബാസ്റ്റോസും (70) മത്യാസ് മിരാബാഹെയും (89) എന്നിവരും ഗോളുകള് നേടി.\nബ്ലാസ്റ്റേഴ്സിനായി 20ാം മിനിറ്റില് ലെന് ഡുംഗലാണ് ഗോള് നേടിയത്. മത്സരത്തിന്റെ തുടക്കത്തിലെ തുടരെ തുടരെ ഗോളുകള് നേടി മുംബൈ ബ്ലാസ്‌റ്റേഴസിന്റെ ആത്മവിശ്വാസം തകര്‍ത്തു. തുടര്‍ന്ന് മത്സരത്തിന്റെ ആധിപത്യം മുംബൈ നേടിയെടുക്കുകയായിരുന്നു. ബ്ലാസ്റ്റേഴ്സ് പ്രതിരോധത്തിലെ പിഴവുകള് മുംബൈക്ക് നേട്ടമായി. ഒന്നാംപകുതിക്കു തൊട്ടുമുമ്പ് മലയാളി താരം എംപി സക്കീര് രണ്ടാം മഞ്ഞക്കാര്‍ഡും കണ്ട് പുറത്തുപോയതിനെ തുടര്‍ന്നു 10 പേരുമായാണ് രണ്ടാംപകുതിയില് ബ്ലാസ്റ്റേഴ്സ് പൊരുതിയത്. ബ്ലാസ്റ്റേഴ്സിനെതിരേ നേടിയ ജയത്തോടെ ലീഗില് രണ്ടാമതുള്ള മുംബൈ ഒന്നാംസ്ഥാനക്കാരായ ബെംഗളൂരു എഫ്സിയുമായുള്ള അകലം മൂന്നു പോയിന്റായി കുറച്ചു. അതേസമയം, ഒമ്പത് പോയിന്റ് മാത്രമുള്ള ബ്ലാസ്റ്റേഴ്സ് എട്ടാംസ്ഥാനത്തു തുടരുകയാണ്. സീസണില് ബ്ലാസ്റ്റേഴ്സിന്റെ ഏറ്റവും ദയനീയ തോല്‍വി ആയിരുന്നു ഇത്.\nfootball IndianSuperLeague 2018-19 ISL5 KeralaBlasters MumbaiCityFC


ഏത് കാലാവസ്ഥയിലും വളരുന്ന ഒരു ചെടിയാണ് വന്‍പയര്. പ്രോട്ടീനില് നിന്ന് ലഭ്യമാകുന്ന കലോറികളുടെ ശതമാനം ഏറ്റവും കൂടുതലുള്ള സസ്യാഹാരമാണ് വന്‍പയര് ചെടിയുടെ ഇലകള്. മുഞ്ഞ/പയര്‍പേന്, പയര്‍ചാഴി, ചിത്രകീടം, ഇലപ്പേന്, പൂവും കായും തുരക്കുന്ന പുഴുക്കള് എന്നിവയാണ് വന് പയറിനെ ആക്രമിക്കുന്ന കീടങ്ങള്.\nമുഞ്ഞ/പയര്‍പേന് വന് പയര് ചെടിയുടെ പൂക്കള് ,കായ്കള് , ഇളം തണ്ട് എന്നീ ഭാഗങ്ങളില് കൂട്ടം കൂടി പറ്റിപ്പിടിച്ചിരുന്ന് നീരൂറ്റിക്കുടിക്കുന്നു. ആക്രമണം രൂക്ഷമാകുമ്പോള് ചെടികള് വളര്‍ച്ച മുരടിച്ച് ഉണങ്ങി പോകുന്നു. പ്രാണികളെ ശേഖരിച്ചു നശിപ്പിക്കുക. ചെടികളില് അതിരാവിലെ ചാരം വിതറി മുഞ്ഞകളെ ഒരു പരിധി വരെ നിയന്ത്രിക്കാം. ആരംഭഘട്ടത്തില് താഴെ പറയുന്നവയില് ഏതെങ്കിലും ഒന്ന് ലഭ്യത അനുസരിച്ചു രണ്ടാഴ്ച ഇടവിട്ട് പ്രയോഗിക്കാം. മിത്രകുമിളായ ബിവെറിയ ബാസിയാന- 20 ഗ്രാം 1 ലിറ്ററിന് എന്ന തോതില് അല്ലെങ്കില് ബയോഗാര്‍ഡ5മില്ലി 1 ലിറ്ററിന് പ്രയോഗിക്കാം.\nഇലപ്പരപ്പില് റോക്കറ്റ് പോയതുപോലെയുള്ള വെളുത്ത അടയാളമാണ് ചിത്രകീടത്തിന്റെ ലക്ഷണം. ആക്രമണ ലക്ഷണം കാണുന്ന ഇലകള് പറിച്ചു മാറ്റി നശിപ്പിക്കുകയാണ് ഒരു നിയന്ത്രണമാര്‍ഗം. കുഴി ഒന്നിനു 20 ഗ്രാം വേപ്പിന് പിണ്ണാക്ക് മണ്ണില് ചേര്‍ക്കുക.2 % വീര്യത്തില് വേപ്പെണ്ണ -വെളുത്തുള്ളി മിശ്രിതമോ 5% വീര്യമുള്ള വേപ്പിന് കുരു സത്തോ തളിക്കുക. മുകുളങ്ങളെ ബാധിക്കുന്ന ഇലപ്പേന് കീടം വൈറസ് മൂലമുള്ള കുരിടിപ്പ് രോഗത്തെ പരത്തുന്നു. ഇതിന് പ്രതിവിധിയായി അക്രമണാരംഭത്തില് തന്നെ പുകയില കഷായം തളിക്കുക.\nപയര് ചാഴിയുടെ ആക്രമണത്തില് കായകള് ഉണങ്ങി ചുരുണ്ട് പോകുന്നു. കായകളുടെ പുറംഭാഗം പരുക്കനാകുന്നു. ചാഴിയെ പിടിച്ച് നശിപ്പിക്കുക. വിളവെടുപ്പിന് ശേഷം 5% വീര്യമുള്ള വെപ്പിന്കുരു സത്ത് / നിംബിസിടിന് 1 മില്ലി ഒരു ലിറ്ററിന് എന്ന തോതില് / 1 ലിറ്റര് വെള്ളത്തില് 10 % ഗ്രാം വീര്യമുള്ള ഗോമൂത്രം 10 വെളിത്തുള്ളി 10 ഗ്രാം കായം 10 ഗ്രാം കാന്താരി എന്നിവ ചേര്‍ത്ത്\nമേല് പറഞ്ഞിട്ടുള്ളവയില് ഏതെങ്കിലും ഒന്ന് ലഭ്യതക്ക് അനുസരിച്ചു രണ്ടാഴ്ച ഇടവിട്ട് പ്രയോഗിക്കുക.


മറ്റാർക്കും സീറ്റില്ലെന്ന് കോൺഗ്രസ‌്; മഹാരാഷ്‌ട്രയിൽ മഹാസഖ്യസാധ്യത മങ്ങുന്നു | National | Deshabhimani | Friday Feb 8, 2019\nന്യൂഡൽഹി > മഹാരാഷ്‌ട്രയിൽ പ്രതിപക്ഷകക്ഷികളുടെ മഹാസഖ്യത്തിനുള്ള സാധ്യത മങ്ങുന്നു. എൻസിപി ഒഴികെ മറ്റ‌ു കക്ഷികൾക്കെല്ലാംകൂടി നാല‌് സീറ്റ‌് മാത്രമേ നൽകൂവെന്ന കോൺഗ്രസ‌് നിലപാടാണ‌് സഖ്യത്തിന‌് തടസ്സമാകുന്നത‌്. 48 ലോക‌്സഭാ മണ്ഡലങ്ങളുള്ള സംസ്ഥാനത്ത‌് ബിജെപിയും ശിവസേനയും വീണ്ടും ഒന്നിച്ച‌ു മത്സരിക്കാൻ കളമൊരുങ്ങുന്ന സാഹചര്യത്തിൽ കോൺഗ്രസ‌് നിലപാട‌് ആത്മഹത്യാപരമാകും. പല സീറ്റിലും വിജയസാധ്യതയുള്ള പ്രകാശ‌് അംബേദ‌്കറുടെ ഭാരിപ ബഹുജൻ മഹാസം‌ഘ‌് (ബിബിഎം), കർഷക നേതാവ‌് രാജു ഷെട്ടിയുടെ സ്വാഭിമാൻ പക്ഷ എന്ന‌ീ പാർടികൾ സഖ്യ ചർച്ചകൾ അവസാനിപ്പിച്ചു.\nകോൺഗ്രസ‌്–എൻസിപി സഖ്യത്തോടൊപ്പം നിൽക്കാനുള്ള സാധ്യത തീരെ ഇല്ലാതായെന്ന‌് ഡോ. ബി ആർ അംബേദ‌്കറുടെ ചെറുമകനായ പ്രകാശ‌് അംബേദ‌്കർ പറഞ്ഞു. ‘‘നരേന്ദ്ര മോഡിയോടുള്ള വിയോജിപ്പ‌് കൊണ്ടുമാത്രം ദളിതരും മുസ്ലിങ്ങളും കോൺഗ്രസിന‌് വോട്ട‌് ചെയ്യില്ല. കോൺഗ്രസ‌് നേതൃത്വവുമായി ഞങ്ങൾ ചർച്ച നടത്തിയിരുന്നു. 12 സീറ്റ‌് ആവശ്യപ്പെട്ടു. അത‌് ഞങ്ങൾക്കുവേണ്ടി മാത്രമല്ല, 12 ഒബിസി വിഭാഗങ്ങളിൽനിന്നുള്ള സ്ഥാനാർഥികളെ മത്സരിപ്പിക്കാനാണ‌്. എന്നാൽ, ഞങ്ങളുടെ ആശങ്കകൾ അംഗീകരിക്കാൻ കോൺഗ്രസ‌് തയ്യാറായില്ല. ആർഎസ‌്എസ‌് ഭീഷണി ചെറുക്കാൻ കോൺഗ്രസ‌് എന്തു ചെയ്യാനാണ‌് ഉദ്ദേശിക്കുന്നതെന്നും അറിയേണ്ടതുണ്ട‌്. ’’–പ്രകാശ‌് അബേദ‌്കർ പറഞ്ഞു.\n48 ലോക‌്സഭാ സീറ്റിലും ബിബിഎമ്മിന്റെ നേതൃത്വത്തിലുള്ള മുന്നണി മത്സരിക്കും. അസദുദ്ദീൻ ഒവൈസി എംപി നേതൃത്വം നൽകുന്ന എഐഎംഐഎം ഈ മുന്നണിയിൽ അംഗമാണ‌്. കർഷകരുടെ നിർണായകപ്രശ‌്നങ്ങൾ പരിഹരിക്കുമെന്ന‌് ഉറപ്പുനൽകാത്ത കോൺഗ്രസുമായി ചർച്ചകൾ തുടരാനാകില്ലെന്ന‌് രാജു ഷെട്ടി പറയുന്നു. സീറ്റുകളെക്കുറിച്ചുള്ള ചർച്ചയ‌്ക്ക‌് രണ്ടാം സ്ഥാനം മാത്രമാണ‌്. പൊതുമിനിമം പരിപാടിയാണ‌് പ്രധാനം. കാർഷിക കടങ്ങൾ പൂർണമായി എഴുതിത്തള്ളണം. ഉൽപ്പാദനച്ചെലവും അതിന്റെ 50 ശതമാനവും ചേർത്ത‌് വിളകൾ സംഭരിക്കണം. അധികാരം കിട്ടിയാൽ ഈ ആവശ്യങ്ങൾ നടപ്പാക്കുമെന്ന‌് ഉറപ്പ‌ു ലഭിച്ചാലേ സഖ്യത്തിന‌് അർഥമുള്ളൂ. എൻഡിഎയിലേക്ക‌് മടങ്ങുന്നതിനെക്കുറിച്ച‌് ആലോചിക്കുന്നതുപോലുമില്ലെന്ന‌് 2014ൽ ബിജെപി സഖ്യകക്ഷിയായി മത്സരിച്ച‌ു ജയിച്ച രാജു ഷെട്ടി പറഞ്ഞു. വാഗ‌്ദാനംചെയ‌്ത കാര്യങ്ങൾ മോഡി സർക്കാർ നടപ്പാക്കാത്ത സാഹചര്യത്തിലാണ‌് താൻ എൻഡിഎ വിട്ടതെന്നും അദ്ദേഹം പറഞ്ഞു.\nസീറ്റിന്റെ കാര്യത്തിൽ മാത്രമല്ല, കോൺഗ്രസ‌്–എൻസിപി സഖ്യവുമായി തർക്കം. പശ‌്ചിമ മഹാരാഷ്‌ട്രയിലെ ഭൂരിപക്ഷം പഞ്ചസാര മില്ലുകളും കോൺഗ്രസ‌്, എൻസിപി നേതാക്കളുടെ ഉടമസ്ഥതയിലാണ‌്. മില്ലുടമകളുടെ ചൂഷണത്തിനെതിരെ കരിമ്പുകർഷകർ ശക്തമായ സമരത്തിലായിരുന്നു. താൽക്കാലികമായി സമരം അവസാനിപ്പിച്ചെങ്കിലും പ്രശ‌്നങ്ങൾ പൂർണമായി പരിഹരിച്ചിട്ടില്ല. ഈ പശ‌്ചാത്തലത്തിൽ കോൺഗ്രസ‌്–എൻസിപി സഖ്യവുമായി സഹകരിക്കുന്നത‌് പന്തിയല്ലെന്ന‌് രാജു ഷെട്ടി കരുതുന്നു. കഴിഞ്ഞ തെരഞ്ഞെടുപ്പിൽ സ്വാഭിമാൻ പക്ഷയ‌്ക്ക‌് 2.3 ശതമാനം വോട്ട‌് ലഭിച്ചിരുന്നു. കോൺഗ്രസ‌് ഇതര, എൻഡിഎ ഇതര മറ്റു കക്ഷികൾക്ക‌് 14.9 ശതമാനം വോട്ടാണ‌് ലഭിച്ചത‌്. കോൺഗ്രസ‌്–18.3, എൻസിപി–16.1, ബിജെപി–27.6, ശിവസേന–20.8 എന്നിങ്ങനെയായിരുന്നു വോട്ട‌ു വിഹിതം. കർഷകസമരങ്ങൾ ഉഴുതുമറിച്ച മണ്ണിൽ എൻസിപി–കോൺഗ്രസ‌് സഖ്യത്തിനു മാത്രമായി വിജയം കൊയ്യാൻ സാധ്യമല്ലെന്ന‌് ഇതിൽനിന്നൊക്കെ വ്യക്തമാണ‌്.\n17‐ാം ലോക‌്സഭ: കക്ഷി നേതാവില്ലാതെ കോൺഗ്രസ‌്\nനാല് മാസത്തിനിടെ മഹാരാഷ്ട്രയില് ആത്മഹത്യ ചെയ്തത് 800ലധികം കര്‍ഷകര്; ഏപ്രിലില് മാത്രം മരിച്ചത് 200 പേര്\nതിരുവാർപ‌് ഉപതെരഞ്ഞെടുപ്പ‌ിൽ കോൺഗ്രസ‌് ‐എൻഡിഎ സഖ്യം\nഗുജറാത്തിൽ കോൺഗ്രസിനേറ്റ തിരിച്ചടി\nകോൺഗ്രസ‌്, ബിജെപി സമരം കള്ളപ്രചാരണത്തിന‌്\nസാവകാശംതേടി ജോസഫും ജോസും\nഒരു കോണ്‍ഗ്രസ് നേതാവ് കൂടി ബിജെപിയിലേക്ക്; രാജിവെച്ചത് മഹാരാഷ്‌ട്രയിലെ മുന്‍പ്രതിപക്ഷ നേതാവ്\nബിജെപി എംഎൽഎയുടെ സ്‌കൂളിൽ തോക്ക് പരിശീലനം; ഡിവൈഎഫ്‌ഐ പരാതി നൽകി


കൊൽക്കത്ത ഫുട്ബോൾ ലീഗ്; വിജയത്തോടെ മോഹൻ ബഗാൻ ലീഗിൽ രണ്ടാമത് | Fanport | Football News Malayalam\nHome Football കൊൽക്കത്ത ഫുട്ബോൾ ലീഗ്; വിജയത്തോടെ മോഹൻ ബഗാൻ ലീഗിൽ രണ്ടാമത്\nമോഹൻ ബഗാന് വീണ്ടും വിജയ വഴിയിൽ. ഇന്നലെ റൈൻബോ എഫ് സിയെ ആണ് മോഹൻ ബഗാൻ പരാജയപ്പെടുത്തിയത്. മറുപടിയില്ലാത്ത ഒരു ഗോളിനായിരുന്നു ബഗാന്റെ വിജയം.കളിയുടെ രണ്ടാം പകുതിയിൽ ഒരു ഹെഡറിലൂടെ ശുഭ ഘോഷാണ് ബഗാന്റെ വിജയ ഗോൾ നേടിയത്.\nഇപ്പോൾ മോഹൻ ബഗാനെ 8 മത്സരങ്ങളിൽ നിന്ന് 14 പോയന്റാണ് ഉള്ളത്.7മത്സരങ്ങളിൽ നിന്ന് 14 പോയന്റുള്ള പീർലെസാണ് ലീഗിൽ ഒന്നാമത് ഉള്ളത്. ഇനി ആകെ മൂന്നു മത്സരങ്ങൾ മാത്രമെ ലീഗിൽ ബഗാന് അവശേഷിക്കുന്നുള്ളൂ. കഴിഞ്ഞ മത്സരത്തിൽ പീർലെസ് സമനില വഴങ്ങിയതോടെ ബഗാനും ഈസ്റ്റ് ബംഗാളിനുമെല്ലാം കിരീട പ്രതീക്ഷ തിരികെ വന്നിരിക്കുകയാണ്.\nPrevious articleതുടക്കത്തിലെ സ്പിന് ആക്രമണം തങ്ങളെ ഞെട്ടിച്ചു – ജേസണ് ഹോള്‍ഡര്\nNext articleപവര് പ്ലേയില് ബംഗ്ലാദേശ് മികച്ച് നിന്നു, അവസാന അഞ്ചോവറിലാണ് കളി മാറ്റുവാന് തങ്ങള്‍ക്കായത്


kashmir - ബ്രേവ് ഇന്ത്യ ന്യൂസ്\nകുല്‍ഗാമില് ഏറ്റുമുട്ടൽ : രണ്ട് ഭീകരരെ വധിച്ചു, ഇരുവരും അല്-ബദര് ഭീകര സംഘടനയുടെ പ്രവര്‍ത്തകര്\nശ്രീനഗര്: കുല്‍ഗാം ജില്ലയില് സുരക്ഷാ സേന രണ്ട് ഭീകരരെ വധിച്ചു. കൊല്ലപ്പെട്ട ഭീകരര് പുല്‍വാമയിലെ ഇമാദ്മുസാഫര് വാനി, ഹസന്‍പോറയിലെ അബ്ദുള് റാഷിദ് തോക്കര് എന്നിവരാണ്. അതിര്‍ത്തിയില് സ്ഥിതി ...\nജമ്മുകശ്മീരില് ഭീകരരും സുരക്ഷാസേനയും തമ്മില് ഏറ്റുമുട്ടല്; രണ്ട് ഭീകരരെ വധിച്ചു\nശ്രീനഗര്: ജമ്മുകശ്മീരിലെ ഹസ്സന്‍പോര ഗ്രാമത്തില് നടന്ന ഏറ്റുമുട്ടലില് രണ്ട് ഭീകരരെ സുരക്ഷാസേന വധിച്ചു. ഗ്രാമത്തില് ഭീകരര് ഒളിച്ചിരിപ്പുണ്ടെന്ന വിവരം ലഭിച്ചതിന്റെ അടിസ്ഥാനത്തില് പ്രദേശം സുരക്ഷാസേന വളഞ്ഞിരുന്നു. ഭീകരരെ ...\nബുദ്ഗാമിൽ സുരക്ഷാസേനയും ഭീകരരും തമ്മിൽ വീണ്ടും ഏറ്റുമുട്ടൽ: ഒരു ഭീകരനെ വധിച്ചു\nശ്രീനഗർ : ജമ്മു കശ്മീരിൽ സുരക്ഷാ സേനയും ഭീകരരും തമ്മിൽ ഏറ്റുമുട്ടൽ. ഏറ്റുമുട്ടലിൽ സൈന്യം ഒരു ഭീകരനെ വധിച്ചു. കശ്മീരിലെ ബുദ്ഗ്രമിലെ സോൽവ ക്രാൽപോരയിലാണ് ഏറ്റുമുട്ടൽ നടന്നത്. ...\nപുൽവാമയിൽ വീണ്ടും ഭീകരരും സുരക്ഷസേനയും തമ്മിൽ ഏറ്റുമുട്ടൽ; പാക് പൗരൻ ഉൾപ്പെടെ മൂന്ന് ഭീകരരെ വധിച്ചു\nകശ്മീരിലെ പുൽവാമയിൽ ഭീകരരും സുരക്ഷസേനയും തമ്മിലുണ്ടായ ഏറ്റുമുട്ടലിൽ മൂന്ന് ഭീകരരെ വധിച്ചതായി കശ്മീർ ഐ.ജി അറിയിച്ചു. പുൽവാമയിലെ ചന്ദ്ഗാമിലാണ് ഏറ്റുമുട്ടൽ നടക്കുന്നത്. കൊല്ലപ്പെട്ടവരിൽ ഒരാൾ പാകിസ്താൻ പൗരനാണ്. ...\nജമ്മുകശ്മീരില് നുഴഞ്ഞു കയറ്റ ശ്രമം : പാക് നുഴഞ്ഞു കയറ്റക്കാരനെ സുരക്ഷാസേന വധിച്ചു\nശ്രീനഗര്: ജമ്മുകശ്മീരില് അതിര്‍ത്തി രക്ഷാസേന പാക് നുഴഞ്ഞു കയറ്റക്കാരനെ വധിച്ചു. ജമ്മുവിലെ അര്‍ണിയ സെക്ടറില് ഞായറാഴ്ച രാത്രിയോടെയാണ് സംഭവം. പെട്രോളിംഗ് നടത്തുന്നതിനിടെയാണ് നുഴഞ്ഞുകയറ്റക്കാരനെ സൈനികര് കണ്ടെത്തിയത്. തുടര്‍ന്ന് ...\nജമ്മു കശ്മീരിലെ മാതാ വൈഷ്ണോ ദേവി ക്ഷേത്രത്തിൽ തിക്കും തിരക്കും : 12 പേർ മരിച്ചു, 13 പേർക്ക് പരിക്ക്\nശ്രീനഗർ: ജമ്മു കശ്മീരിലെ മാതാ വൈഷ്ണോ ദേവി ക്ഷേത്രത്തിലുണ്ടായ തിക്കിലും തിരക്കിലും അകപ്പെട്ട് 12 പേർ മരിച്ചു. പതിമൂന്നോളം പേര്‍ക്ക് പരിക്കേല്‍ക്കുകയും ചെയ്തു. പരിക്കേറ്റവരെ നരെയ്‌ന ആശുപത്രിയില് ...\nജമ്മുകശ്മീരില് ഏറ്റുമുട്ടൽ : 48 മണിക്കൂറിനിടെ ഒമ്പത് ഭീകരരെ വധിച്ച് സുരക്ഷാസേന\nശ്രീനഗര്: ജമ്മുകശ്മീരില് 48 മണിക്കൂറിനിടെ9ഭീകരരെ വധിച്ച് സുരക്ഷാസേന. തുടര്‍ച്ചയായി ഉണ്ടായ ഭീകരാക്രമണങ്ങളുടെ പശ്ചാത്തലത്തിലാണ് ജമ്മുകശ്മീരില് സുരക്ഷാസേന ഭീകരവിരുദ്ധ നീക്കം ശക്തമാക്കിയത്. ശ്രീനഗറിലെ പന്താ ചൗക്ക് ...\nജമ്മു കാഷ്മീരിൽ ഏറ്റുമുട്ടൽ : ആറ് ജെയ്ഷ മുഹമ്മദ് ഭീകരരെ സുരക്ഷാ സേന വധിച്ചു\nശ്രീനഗർ: ജമ്മു കാഷ്മീരിൽ രണ്ട് ഏറ്റുമുട്ടലുകളിൽ ആറ് ജെയ്ഷ മുഹമ്മദ് ഭീകരരെ സുരക്ഷാ സേന വധിച്ചു. അനന്ത്നാഗിലും കുൽഗാമിലുമാണ് ഏറ്റുമുട്ടലുണ്ടായത്. കൊല്ലപ്പെട്ട ഭീകരരിൽ രണ്ട് പേർ പാക്കിസ്ഥാനിൽ ...\nപുല്‍വാമയില് റോഡരികിൽ സ്ഥാപിച്ച അഞ്ച് കിലോഗ്രാം സ്‌ഫോടക വസ്തുക്കള് കണ്ടെത്തി\nശ്രീനഗർ: പുല്‍വാമയില് റോഡരികിൽ സ്ഥാപിച്ച സ്‌ഫോടക വസ്തുക്കള് സുരക്ഷാസേന കണ്ടെത്തി. വാൻപോരയിലെ ന്യൂവ-ശ്രീനഗർ റോഡിലാണ് അഞ്ച് കിലോഗ്രാം ഐഇഡി ഭീകരർ സ്ഥാപിച്ചത്. സ്ഫോടക വസ്തുക്കൾ നിർവീര്യമാക്കി. പ്രദേശത്ത് ...\nജമ്മു കശ്മീരില് ഏറ്റുമുട്ടൽ : ഒരു ഭീകരനെ വധിച്ചു\nശ്രീനഗര് : ജമ്മു കശ്മീരിലെ ഹര്‍വാന് മേഖലയില് സുരക്ഷാ സേനയും ഭീകരരും തമ്മിൽ ഏറ്റുമുട്ടൽ. ഏറ്റുമുട്ടലിനിടെ ഒരു ഭീകരനെ സൈന്യം വധിച്ചു. കൂടുതല് ഭീകരര് ഒളിച്ചിരിക്കുന്നതായ സംശയത്തെ ...\nകുൽഗാമിൽ ഏറ്റുമുട്ടൽ : രണ്ട് ലഷ്കർ ഇ ത്വയ്ബ ഭീകരരെ വധിച്ചു\nശ്രീനഗർ: ജമ്മുകശ്മീരിലെ കുൽഗാമിൽ സുരക്ഷാ സേന ഏറ്റുമുട്ടലിൽ രണ്ട് ലഷ്കറെ ത്വയ്ബ ഭീകരരെ വധിച്ചു. റെഡ്‌വാനി മേഖലയിലാണ് ഏറ്റുമുട്ടലുണ്ടായത്. സുരക്ഷാ സേനയ്ക്കു നേരെ വെടിവയ്പുണ്ടായപ്പോൾ തിരിച്ചടിക്കുകയായിരുന്നെന്ന് പറയുന്നു. ...\nകാശ്‌മീരില് ബിഎസ്‌എഫ് ടെന്റില് തീപിടുത്തം; മലയാളി ജവാന് ദാരുണാന്ത്യം\nശ്രീനഗര്: ജമ്മു കാശ്‌മീരില് ബിഎസ്‌എഫ് ക്യാംപിലുണ്ടായ തീപിടിത്തത്തില് മലയാളി സൈനികന് മരിച്ചു. ഇടുക്കി കൊച്ചുകാമാക്ഷി സ്വദേശി അനീഷ് ജോസഫാണ് മരിച്ചത്. ഇന്നലെ രാത്രിയായിരുന്നു സംഭവം. തീ പിടിച്ച ...\nജമ്മു കശ്മീരില് രണ്ട് ലഷ്‌കര് ഇ ത്വയ്ബ ഭീകരർ അറസ്റ്റിൽ; ചൈനീസ് പിസ്റ്റളും സ്ഫോടകവസ്തുക്കളും ആയുധങ്ങളും പിടിച്ചെടുത്തു\nശ്രീനഗര് : ജമ്മു കശ്മീരില് ഭീകരാക്രമണ പദ്ധതിയിട്ടിരുന്ന രണ്ട് ലഷ്‌കര് ഇ ത്വയ്ബ ഭീകരർ അറസ്റ്റിൽ. ഷോപിയാനിലാണ് ഭീകരർ പിടിയിലായത്. ആയുധങ്ങളും സ്‌ഫോടക വസ്തുക്കളും ഭീകരരില് നിന്നും ...\nജമ്മു കശ്മീരില് ലഷ്കര് ഇ ത്വയ്ബ ഭീകരന് അബ് ഹമീദ് നാഥ് അറസ്റ്റിൽ\nശ്രീനഗര്: ലഷ്കര് ഇ ത്വയ്ബ ഭീകരന് ജമ്മു കശ്മീരില് അറസ്റ്റില്. സെന്‍ട്രല് കശ്മീരിലെ ബുദ്ഗാം ജില്ലയില് നിന്നുമാണ് ഭീകരനെ അറസ്റ്റ് ചെയ്തത്. സെന്‍ട്രല് കശ്മീരിലെ ബുദ്ഗാമിലെ പെത്സാനിഗാം ...\nജമ്മു കശ്മീരില് ആക്രമണത്തിന് പദ്ധതി: മൂന്ന് ഭീകരര് പിടിയില്\nശ്രീനഗര് : ജമ്മു കശ്മീരില് മൂന്ന് ലഷ്കര് ഇ ത്വയ്ബ ഭീകരരെ സുരക്ഷാസേന പിടികൂടി. പല്‍ഹലാനില് ഗ്രനേഡ് ആക്രമണം നടത്തിയ സംഘത്തിലെ മൂന്നുപേരെയാണ് പിടികൂടിയത്. മറ്റൊരു ആക്രമണത്തിന് ...\nഇന്ത്യ പാക്ക് അതിര്‍ത്തിയില് നുഴഞ്ഞു കയറ്റശ്രമം: ഒരു ഭീകരനെ വധിച്ചു, ആയുധങ്ങളും സ്‌ഫോടകവസ്തുക്കളും കണ്ടെടുത്തു, ഏറ്റുമുട്ടല് തുടരുന്നു\nലഡാക്ക്: ജമ്മുകാശ്മീര് അതിര്‍ത്തിയില് നുഴഞ്ഞു കയറാന് ശ്രമിച്ച ഭീകരനെ സൈന്യം വധിച്ചു. പൂഞ്ചിലെ ഭീംബെര് ഗലി മേഖലയില് ഭീകരരും സുരക്ഷാസേനയുമായി നടന്ന ഏറ്റുമുട്ടലിലാണ് സൈന്യം ഭീകരനെ വധിച്ചത്. ...\nജമ്മുകശ്മീരില് ഏറ്റുമുട്ടല്; നാല് ഭീകരരെ വധിച്ചു, ഏറ്റമുട്ടൽ തുടരുന്നു\nഡല്‍ഹി: ജമ്മുകശ്മീരില് ഏറ്റുമുട്ടലിനൊടുവില് നാല് ഭീകരരെ വധിച്ചുവെന്ന് സൈന്യം. കുല്‍ഗാമിലാണ് ഏറ്റുമുട്ടലുണ്ടായത്. പോംബി, ഗോപാല്‍പോര ഗ്രാമങ്ങളിലാണ് സംഭവം. ഏറ്റുമുട്ടല് ഇപ്പോഴും തുടരുകയാണെന്ന് കശ്മീര് പൊലീസ് ഐ.ജി വിജയ് ...\nകശ്മീരില് ഭീകരരും സുരക്ഷാ സേനയും തമ്മിൽ ഏറ്റുമുട്ടൽ; മൂന്ന് ഭീകരരെ വധിച്ചു\nശ്രീനഗര്: ജമ്മു കശ്മീരിലെ ശ്രീനഗര് ജില്ലയില് ഹൈദര്‍പോറയില് ഭീകരരും സുരക്ഷാ സേനയും തമ്മിൽ ഏറ്റുമുട്ടൽ. മൂന്ന് ഭീകരരെ വധിച്ചു. മരിച്ചവരില് രണ്ട് പേര് സായുധരും മറ്റൊരാള് അവര് ...\nകുല്‍ഗാമില് സൈന്യവും ഭീകരരും തമ്മില് ഏറ്റുമുട്ടല്; ഒരു ഭീകരനെ സൈന്യം വധിച്ചു\nശ്രീനഗര്: ജമ്മു കശ്മീരിലെ കുല്‍ഗാമില് സുരക്ഷ സേനയും ഭീകരരും തമ്മില് ഏറ്റുമുട്ടൽ. ഏറ്റുമുട്ടലില് സൈന്യം ഒരു ഭീകരനെ വധിച്ചു. കൊല്ലപ്പെട്ട ഭീകരനെ തിരിച്ചറിഞ്ഞിട്ടില്ല. പ്രദേശത്ത് രണ്ട് ഭീകരര് ...


പെട്രോള്, ഡീസല് വില കുത്തനെ ഉയരും\n29 Apr, 2018 at 05:22 AM\nഈ മാസം അവസാനത്തോടെ രാജ്യത്ത് പെട്രോള്, ഡീസല് വില കുത്തനെ ഉയരുമെന്ന് റിപ്പോര്‍ട്ട്.\nഈ മാസം അവസാനത്തോടെ രാജ്യത്ത് പെട്രോള്, ഡീസല് വില കുത്തനെ ഉയരുമെന്ന് റിപ്പോര്‍ട്ട്. ആഗോള വിപണിയില് എണ്ണ വില ഉയര്‍ന്ന സാഹചര്യത്തില് എണ്ണ കമ്പനികള് ഈ മാസം അവസാനം പെട്രോള്, ഡീസല് വില കുത്തനെ ഉയര്‍ത്താന് തയാറെടുക്കുകയാണെന്നാണ് മുന്നറിയിപ്പ്. നിലവില് ഡല്‍ഹിയില് പെട്രോള് ലിറ്ററിന് 64.72 രൂപയും ഡീസലിന് 52.61 രൂപയുമാണ് വില.\nപ്രധാന എണ്ണ ഉത്പാദാക്കള് ഉത്പാദനം കുറച്ചതോടെ ഒരു വര്‍ഷത്തെ ഏറ്റവും ഉയര്‍ന്ന നിരക്കിലേക്ക് എണ്ണ വില എത്തിയിട്ടുണ്ട്. ബാരലിന് 53 ഡോളറിലേക്കാണ് അസംസ്കൃത എണ്ണ വില ഉയര്‍ന്നിരിക്കുന്നത്. ഉത്പാദന നിയന്ത്രണത്തില് പങ്കുചേരാന് സന്നദ്ധമാണെന്ന് ഒപെകിന് പുറത്തുള്ള റഷ്യ വ്യക്തമാക്കിയ സാഹചര്യത്തിലാണ് വിപണി വില തിങ്കളാഴ്ച ബാരലിന് 53.45 ഡോളറായി ഉയര്‍ന്നത്. തുര്‍ക്കിയിലെ ഇസ്തംബൂളില് ചേരുന്ന എണ്ണ മന്ത്രിമാരുടെ യോഗത്തിലാണ് റഷ്യന് പ്രസിഡന്‍റ് വ്ളാദിമിര് പുടിന്റെ പ്രഖ്യാപനം വന്നത്. 2015 സെപ്റ്റംബറിലെ ബാരലിന് 54.05 ഡോളര് എന്ന വിലക്ക് ശേഷം തിങ്കളാഴ്ചയാണ് വില 53 ഡോളറിന് മുകളിലെത്തുന്നത്. എട്ടു വര്‍ഷത്തിനിടെ ഉത്പാദനം കുറക്കാന് ആദ്യമായി ഒപെകില് ധാരണയായതോടെ ആഗോള വിപണിയില് എണ്ണ വിലയില് 15 ശതമാനം നേട്ടം കൈവരിക്കാനായിട്ടുണ്ട്.\nആഗോള വിപണി വിലക്ക് അനുസരിച്ച് നിരക്ക് ഉയര്‍ത്തുന്നതോടെ ഇന്ത്യയില് പെട്രോള്, ഡീസല് വില കുത്തനെ വര്‍ധിക്കും. നിലവില് ഇന്ത്യന് ഓയില്, ഭാരത് പെട്രോളിയം, ഹിന്ദുസ്ഥാന് പെട്രോളിയം തുടങ്ങിയ കമ്പനികള് ആഗോള വിപണിയിലെ ശരാശരി വിലയും വിദേശ വിനിമയ നിരക്കും അടിസ്ഥാനമാക്കിയാണ് എണ്ണ വില നിശ്ചയിക്കുന്നത്. ഇന്ത്യയുടെ അസംസ്കൃത എണ്ണ ആവശ്യത്തിന്റെ നാലില് മൂന്നു ശതമാനത്തില് കൂടുതലും ഇറക്കുമതി ചെയ്യുന്നതാണ്. ആഗോള എണ്ണ വിലയ്ക്കു പുറമെ, രൂപയുടെ മൂല്യവും സംസ്ഥാന സര്‍ക്കാരുകളുടെ വിവിധ നികുതികളും കണക്കാക്കിയാണ് അന്തിമ വില നിശ്ചയിക്കുക. ഉത്പാദനത്തില് ദിവസം 700,000 ബാരല് എണ്ണ വെട്ടിക്കുറച്ച് ഉത്പാദനശേഷി 32.5 - 33 മില്യണ് ബാരലില് ഒതുക്കാനാണ് പെട്രോളിയം കയറ്റുമതി രാജ്യങ്ങളുടെ കൂട്ടായ്മ ധാരണയിലെത്തിയിരിക്കുന്നത്. ആഗോള വിപണിയിലെ കഴിഞ്ഞകാലങ്ങളിലെ വിലക്കുറവിന്റെ ഗുണം സാധാരണ ജനങ്ങളിലേക്ക് എത്തിക്കാതെ ഉയര്‍ന്ന വില തന്നെ നിലനിര്‍ത്തിയ കമ്പനികളും സര്‍ക്കാരും ഇനി വന് വര്‍ധനവിനൊരുങ്ങുമ്പോള് അധിക ബാധ്യതയാണ് പൊതുജനത്തിന്റെ മുതുകില് അടിച്ചേല്‍പ്പിക്കുക.\nPetrol price hikePetrol Diesel Price


bus way coming soon | ബസുകൾക്കു മാത്രമായി ഒരു ഇടനാഴി വരുന്നു - Malayalivartha.com Widgets Magazine\nബസുകൾക്കു മാത്രമായി ഒരു ഇടനാഴി വരുന്നു\n12 OCTOBER 2017 03:04 PM IST\nബസുകൾക്കു മാത്രമായി ഒരു ഇടനാഴി യാഥാർഥ്യമാകാൻ പോണു. അതിശയം തോന്നുന്നുണ്ടോ? ഈ തിരക്കിനിടയിൽ ബസിനു മാത്രമായി ഒരു വഴി നടക്കുന്ന കാര്യമല്ല എന്ന് തോന്നുന്നുണ്ടാവും. എന്നാൽ ആലപ്പുഴ ജില്ലയിലെ എരമല്ലൂരിൽനിന്നു കൊടുങ്ങല്ലൂരിലേക്കു ബസുകൾക്കു മാത്രമായി ഇതാ ഒരു ഇടനാഴി വരുന്നു. പൊതു ഗതാഗത സംവിധാനത്തിനു ഒരു തിലകക്കുറി യാവും ഈ ബസ് വേ എന്ന് നമുക്ക് പ്രതീക്ഷിക്കാം.\nബസ് റാപ്പിഡ് ട്രാൻസിറ്റ് സിസ്റ്റം (ബിആർടിഎസ്) എന്ന സ്വപ്ന പദ്ധതി കൊച്ചിയിൽ നടപ്പിലാക്കാൻ ഉദ്ദേശിക്കുകയാണ് സംസ്ഥാന സർക്കാർ. വികസനത്തിന്റെ പാതയിൽ അതിവേഗം ബഹുദൂരം സഞ്ചരിക്കുന്ന കൊച്ചിയിൽ തന്നെയാണ് മെട്രോക്ക് പിന്നാലെ ഈ പദ്ധതിയും നടപ്പിലാക്കുന്നത്.\nഇതിന്റെ സാക്ഷാത്കാരത്തിനായി 746 കോടി രൂപ ചെലവ് വരും എന്നാണ് അനുമാനം. സംസ്ഥാനത്തു 70 % ത്തോളം നഗര ഗതാഗതം ആണ്. പൊതു വാഹനങ്ങളും സ്വകാര്യ വാഹനങ്ങളും കൂടി നിരത്തുകളിലെ വാഹന ബാഹുല്യം നമ്മൾ നേരിടുന്ന ഒരു വലിയ പ്രശ്നമാണല്ലോ. എന്നാൽ ബിആർടിസി വരുന്നതോടെ ഇതിനു മാറ്റം വരും. കാരണം ചെലവു കുറഞ്ഞതും, വേഗത കൂടിയതുമായ ഒരു ഗതാഗത സംവിധാനമാണ് ബിആർടിസി. ഇത് നടപ്പിൽ വരുമ്പോൾ സ്വകാര്യ വാഹനങ്ങളെ കൂടുതലായി ആശ്രയിക്കേണ്ടി വരില്ല എന്നതും ഇതിന്റെ സവിശേഷതയാണ്.\nദേശീയപാതയെയും ബിആർടിഎസ് ഇടനാഴിയെയും ബാരിക്കേഡ് വച്ച് വേർതിരിക്കും. ബിആർടിഎസ് വാഹങ്ങൾക്ക് മാത്രമേ ഇടനാഴിയിലേക്ക് പ്രവേശനം ഉള്ളു. എന്നാൽ ആവശ്യമെങ്കിൽ അവശ്യ സർവീസുകൾകും ഈ പാതയിലേക്ക് പ്രവേശിക്കാം. ബസുകൾക്കു മാത്രമുള്ള പാതയായതിനാലും വേറെ തടസ്സമില്ലാത്തതിനാലും എത്ര വേഗത്തിൽ വേണമെങ്കിലും ബസ് ഓടിക്കാനാകും എന്നത് ഇതിന്റെ പ്രാധാന്യം വർധിപ്പിക്കുന്നു.\nഇന്ത്യയിൽ എട്ടു ബസ് റാപ്പിഡ് ട്രാൻസിറ്റ് കോറിഡോർ നിലവിൽ ഉണ്ടെങ്കിലും കേരളത്തിൽ ഇത് ആദ്യമായാണ്. കൂടുതൽ നഗരങ്ങളിലേക്ക് ബിആർടിഎസ് വ്യാപിപ്പിക്കാനും പദ്ധതിയുണ്ട്. എന്തായാലും ഇത് നടപ്പിൽ വരുമ്പോൾ എങ്കിലും യാത്ര സുഗമമായാൽ മതിയായിരുന്നു.\nകോഴിക്കോട് കെയർ ഹോമിൽ ആറുവയസ്സുകാരനെ മരിച്ച നിലയിൽ കണ്ടെത്തി; അന്തേവാസികളായ മറ്റ് കുട്ടികള് മര്‍ദ്ദിച്ചതാണോ മരണ കാരണമെന്ന് സംശയം (22 minutes ago)\nപൊരുതി ജയിച്ചവൾ; കാൻസറിനെ തോൽപിച്ച് ഇവർ ഒന്നായിട്ട് ഒരു വർഷം; ഹൃദയ സ്പർശിയായ ഓർമക്കുറിപ്പുമായി നന്ദു മഹാദേവ (26 minutes ago)\nഭീതി വിതച്ച് കൊറോണ വൈറസ്; സംസ്ഥാനത്ത് കൊറോണ വൈറസ് ബാധയ്ക്ക് സമാനമായ ലക്ഷണങ്ങള് കാണിച്ച ഏഴ് പേര് നിരീക്ഷണത്തില്; ചൈന ഉള്‍പ്പെടെയുള്ള രാജ്യങ്ങളില് നിന്നും കേരളത്തിലെത്തിയവരാണ് ആശുപത്രി നിരീക്ഷണത്തിൽ (32 minutes ago)\nസര്, തിരഞ്ഞെടുപ്പു വന്നപ്പോഴാണ് അങ്ങ് പ്രവര്‍ത്തകരെ ഓര്‍ത്തത്; തിരഞ്ഞെടുപ്പു പ്രചാരണത്തിനിടെ ഡല്‍ഹിയിലുള്ള ബി.ജെ.പി പ്രവര്‍ത്തകന്റെ വീട്ടില് നിന്നും ഭക്ഷണം കഴിക്കുന്ന ഫോട്ടോ ട്വീറ്റ് ചെയ്ത ആഭ്യന്തര (36 minutes ago)\nനിർഭയ കേസ്; ദയാഹര്‍ജി തള്ളിയ രാഷ്ട്രപതിയുടെ തീരുമാനത്തെ ചോദ്യം ചെയ്ത് നിര്‍ഭയ കൂട്ടബലാത്സംഗ കേസ് പ്രതി മുകേഷ് സിങ് സുപ്രിം കോടതിൽ (47 minutes ago)\nപതിമൂന്ന് വർഷമായി 24,000ൽ അധികം കത്തുകൾ വിതരണം ചെയ്യാതെ വീട്ടിൽ സൂക്ഷിച്ച മുൻ പോസ്റ്റുമാൻ അറസ്റ്റിൽ; വിതരണം ചെയ്യാതിരുന്നത് ഇത്രയധികം സാധനങ്ങൾ നൽകാനുള്ള ബുദ്ധിമുട്ടുകൊണ്ട് (57 minutes ago)\nകാട്ടുപ്രദേശത്ത് കത്തി കരിഞ്ഞ നിലയില് പുരുഷമൃതദേഹം; പറമ്പില് ബസാര് ചെറുവറ്റയ്ക്ക് സമീപമുള്ള കാടുമൂടിയ പ്രദേശത്ത് നിന്ന് നാട്ടുകാര് കണ്ടത് 168 സെന്റീ മീറ്റര് ഉയരമുള്ള പുരുഷന്റെ മൃതദേഹം; ലോക്കല് പ (1 hour ago)\nആദ്യ ഭർത്താവുമായി ബന്ധം പിരിഞ്ഞതോടെ ഓട്ടോ ഡ്രൈവറായ മറ്റൊരു യുവാവിനെ വിവാഹം ചെയ്തു... യുവതിക്കുനേരെയുണ്ടായ ആദ്യ ഭർത്താവിന്റെ ശല്യം സഹിക്കാനായില്ല; ണ്ടാം ഭര്‍ത്താവ് കുത്തിക്കൊലപ്പെടുത്തി (1 hour ago)\nആഭ്യന്തര വകുപ്പിന്‍റെ വെറുപ്പിന്‍റെ അജണ്ടയെ എതിര്‍ക്കുന്നവരെയെല്ലാം അര്‍ബന് നക്സലുകളായി ചിത്രീകരിക്കുന്നു; കേന്ദ്രസര്‍ക്കാരിനെതിരെ ആഞ്ഞടിച്ച് കോണ്‍ഗ്രസ് നേതാവ് രാഹുല് ഗാന്ധി (2 hours ago)\nജമ്മു കാശ്മീരില് ഇന്റര്‍നെറ്റ് സേവനങ്ങള് ഭാഗികമായി പുനഃസ്ഥാപിച്ചു... (2 hours ago)\nഎംപ്ലോയീസ് സ്റ്റേറ്റ് ഇൻഷുറൻസ് കോര്‍പ്പറേഷനിൽ ഒഴിവുകൾ (2 hours ago)


കുട്ടികളുടെ ഈ ഫോട്ടോകൾ സോഷ്യൽ മീഡിയയിൽ പങ്കു വയ്ക്കരുത്-\nJanuary 12, 2019, 05:02:00 pm\nനിങ്ങൾക്കിഷ്ടമുള്ള സന്ദർഭങ്ങളുടെയും വ്യക്തികളുടെയും ഫോട്ടോകൾ സോഷ്യൽ മീഡിയയിൽ പങ്കു വയ്ക്കുന്നത് നല്ലതു തന്നെ. പക്ഷെ നിങ്ങളുടെ പൊന്നോമന ഒഴിച്ച്! കുഞ്ഞുങ്ങളുടെ ഫോട്ടോകൾ കാണാനും ലൈക്കുകൾ കൊടുക്കാനും എല്ലാവർക്കും ഇഷ്ടമാണ്. അവരുടെ ചില ഫോട്ടോകൾ, ഒരു പക്ഷെ അനാവശ്യമായ അസ്വസ്ഥതയിലേക്ക് നിങ്ങളെ കൊണ്ട് ചെന്നെത്തിച്ചേക്കാം. താഴെ പറയുന്ന തരത്തിലുള്ള കുട്ടികളുടെ ഫോട്ടോകൾ സോഷ്യൽ മീഡിയയിൽ പോസ്റ്റ് ചെയ്യാതിരിക്കുന്നത് ഇന്റർനെറ്റിൽ പതിയിരിക്കുന്ന അപകടങ്ങളിൽ നിന്ന് രക്ഷിക്കാൻ സഹായിക്കും.\n3. അവരെ കളിയാക്കുന്നതോ 'അസൽ' പഠിപ്പിക്കുന്നതോ ആയ ഫോട്ടോകൾ\nഓർക്കുക, കുട്ടികൾക്കും ആത്മാഭിമാനമുണ്ട്. അവരെ തടിച്ചതാണെന്നോ കറുത്തതാണെന്നോ പറഞ്ഞാൽ മനസ്സിലാകാത്തവരാണെന്നോ ഉള്ള രീതിയിൽ തുറന്നു കാണിക്കുന്നത് അവരുടെ ആത്മാഭിമാനത്തെ ചോദ്യം ചെയുന്നതു പോലെ തോന്നിയേക്കാം. ചിലപ്പോൾ വ്യക്തിത്വ വികസനത്തിൽ അതൊരു ഗുരുതര പ്രശ്നമായി മാറാനും സാധ്യതയുണ്ട്.\nസ്‌കൂളിലെ പരിപാടിയുടെയോ അവർ ഒന്നാം സ്ഥാനം നേടിയതോ ആയ ഫോട്ടോകൾ ഇടുമ്പോൾ ശ്രദ്ധിക്കുക. അവരുടെ സ്‌കൂളിന്റെ അല്ലെങ്കിൽ അവരെ കൂടുതൽ മനസിലാക്കാൻ പറ്റുന്ന വിവരങ്ങളുള്ള ഫോട്ടോകൾ ക്രോപ് ചെയ്യുകയോ എഡിറ്റ് ചെയ്യുകയോ ചെയ്തതിനു ശേഷം ഇടുക. അല്ലാത്ത ഫോട്ടോകൾ ഓൺലൈനിൽ പതിയിരിക്കുന്ന കള്ളന്മാർക്കും കിഡ്നാപ്പർമാർക്കും വിവരങ്ങൾ അറിയാൻ എളുപ്പമായിരിക്കും.\nകുട്ടിയുടെ സുഹൃത്തുക്കളുമായോ കസിനുകളുമായോ കളിക്കുന്നതും സമയം ചിലവാക്കുന്നതുമൊക്കെ ഇടുന്നതിനു ഒരു കുഴപ്പവുമില്ല. പക്ഷെ അവരുടെ മാതാപിതാക്കളോട് ചോദിച്ചിട്ട് ഇടുന്നതാണ് എപ്പോഴും ഉത്തമം. കുട്ടികളുടെ ഫോട്ടോകൾ ഇടുന്നതിനോട് അവർക്ക് വിയോജിപ്പുണ്ടെങ്കിൽ ഇടാതിരിക്കുക.\n7. കുട്ടിയെ ഉപദ്രവിക്കുന്നതോ ട്രോൾ ചെയ്യുന്നതോ ആയ ഫോട്ടോകൾ\nഓർക്കുക, അവരെ ഉപദ്രവിക്കുന്ന, ട്രോൾ ചെയ്യുന്ന ഫോട്ടോകൾ അവരുടെ ആത്മാഭിമാനത്തെ തകർക്കുന്നു.\nകുട്ടി സിഗരറ്റ് കൂടു കൊണ്ട് കളിക്കുന്നതോ ബിയർ കുപ്പി കുടിക്കാൻ ശ്രമിക്കുന്നതോ ( ചിലപ്പോൾ ഗർഭ നിരോധന ഉറ കൊണ്ട് കളിക്കുന്നതോ) ആയ ഫോട്ടോകൾ പോസ്റ്റ് ചെയ്യാതിരിക്കുക. വിമർശനങ്ങൾക്കു പുറമെ സൈബർ കേസ് വരെ ഒരുപക്ഷെ തേടിയെത്തിയേക്കാം.


ചിങ്ങത്തില് മഴയില്ല : നടീലിനായി തയ്യാറാക്കിയ പാടശേഖരങ്ങള് വറ്റി വരണ്ടു • Suprabhaatham\nചിങ്ങത്തില് മഴയില്ല : നടീലിനായി തയ്യാറാക്കിയ പാടശേഖരങ്ങള് വറ്റി വരണ്ടു\nAugust 23, 2016 | 11:33 pm IST\nആനക്കര: ചിങ്ങത്തില് മഴയില്ല നടീലിനായി തയ്യാറാക്കിയ പാടശേഖരങ്ങളും ഞാറ്റുപാടങ്ങളും വറ്റിവരണ്ടു നടാന് കഴിയാതെ കര്‍ഷകര് വെട്ടിലായി. തൃത്താല മേഖലയില് പാടത്ത് പണി സജീവമായി തുടങ്ങിയതോടെയാണ് പ്രശ്‌നം രൂക്ഷമായത്. ഓണത്തിന് മുന്‍പ് നടീല് നടത്താനായി തയ്യാറാക്കിയ പാടശേഖരങ്ങളും ഞാറ്റടികള്‍ക്കും വെളളം കിട്ടാതെ വരണ്ടു കിടക്കുകയാണ്.\nചിങ്ങത്തിലെ മഴക്കനുസരിച്ചാണ് നടീല് നടത്തുന്നത്. പുഴയോരപ്രദേശമായ ആനക്കര പഞ്ചായത്തിലെ ഉമ്മത്തൂര് പാടശേഖരത്താണ് നടാനായി തയ്യാറാക്കിയ പാടശേഖരങ്ങള് വറ്റി വരണ്ടത്. പുഴയോരത്തെ പാടശേഖരങ്ങള് മാത്രമല്ല കരിങ്കുറ പാടശേഖരങ്ങളും വരണ്ടു തുടങ്ങിയിട്ടുണ്ട്. നെല്‍കൃഷിക്കാര് മാത്രമല്ല വര്‍ഷക്കാല പച്ചക്കറി ചെയ്തവരും മഴയില്ലാത്തതിനാല് വെട്ടിലായിരിക്കുകയാണ്. ഓണത്തിന് വേണ്ടി തയ്യാറാക്കിയ പച്ചക്കറികള്, പൂക്കൃഷി എന്നിവയ്ക്കും വെള്ളമില്ലാത്തതിനാല് വേനല്‍ക്കാലമെന്ന പോലെ കഴിഞ്ഞ ദിവസം മുതല് നടീല് തുടങ്ങിയിരിക്കുകയാണ്. ഇത്തവണ ജില്ലയുടെ പടിഞ്ഞാറന് മേഖലയില് വ്യാപകമായി ഓണക്കാല പച്ചക്കറി കൃഷിചെയ്തിട്ടുണ്ട്.


by editor February 14, 2022 February 21, 2022\nQuestion: “ഇസ്‌ലാമികരാഷ്ട്രം അമുസ്‌ലിം പൗരന്മാരിൽനിന്ന് ജിസ്‌യ എന്ന മതനികുതി ഈടാക്കാറില്ലേ? അത് കടുത്ത വിവേചനവും അനീതിയുമല്ലേ?”\nAnswer: ജിസ്‌യ മതനികുതിയല്ല. ആണെന്ന ധാരണ അബദ്ധമാണ്. ഏറെ തെറ്റിദ്ധരിക്കപ്പെട്ട വിഷയമെന്ന നിലയിൽ ഇത് അൽപം വിശദീകരിക്കുന്നത് ഗുണകരമായിരിക്കുമെന്ന് പ്രതീക്ഷിക്കുന്നു. മുസ്‌ലിംകൾ തങ്ങളുടെ കാർഷികവരുമാനത്തിന്റെ പത്തു ശതമാനവും ഇതര സാമ്പത്തിക വരുമാനങ്ങളുടെ രണ്ടര ശതമാനവും പൊതു ഖജനാവിൽ അടക്കാൻ ബാധ്യസ്ഥരാണ്. ഇത് മതപരമായ ആരാധനാകർമം കൂടിയായതിനാൽ ഇതര മതവിഭാഗക്കാരുടെ മേൽ നിർബന്ധമാക്കാൻ നിർവാഹമില്ല. കാരണം അതവരുടെ മതസ്വാതന്ത്ര്യത്തിന്റെ നിഷേധമായിരിക്കും. അതിനാൽ സമൂഹത്തിൽ സാമ്പത്തിക സന്തുലിതത്വം നിലനിർത്താനായി അമുസ്‌ലിം പൗരന്മാരുടെ മേൽ ഇസ്‌ലാമിലെ മതചടങ്ങുകളുമായി ബന്ധമില്ലാത്ത മറ്റൊരു നികുതി ചുമത്തുകയാണുണ്ടായത്. അതാണ് ജിസ്‌യ. മുസ്‌ലിംകളിൽനിന്ന് രാഷ്ട്രം നിർബന്ധമായും പിരിച്ചെടുക്കുന്ന സകാത്തിനു പകരമുള്ള നികുതിയാണത്.\nസമ്പത്തുള്ള മുസ്‌ലിംകളെല്ലാം സകാത്ത് നൽകാൻ ബാധ്യസ്ഥരാണ്. സ്ത്രീകളും കുട്ടികളും വൃദ്ധന്മാരും രോഗികളും ഉൾപ്പെടെ ആരും തന്നെ അതിൽനിന്ന് മുക്തരല്ല. എന്നാൽ അതിനെയപേക്ഷിച്ച് ജിസ്‌യയിൽ ഒട്ടേറെ ആനുകൂല്യങ്ങളും ഇളവുകളുമുണ്ട്. സ്ത്രീകൾ, കുട്ടികൾ, അന്ധന്മാർ, വൃദ്ധന്മാർ, ഭ്രാന്തന്മാർ, മാറാരോഗികൾ, മഠങ്ങളിലെ സന്യാസിമാർ, പുരോഹിതന്മാർ പോലുള്ളവരിൽനിന്നൊന്നും ജിസ്‌യ പിരിക്കുന്നതല്ല. അതിനാൽ അമുസ്‌ലിം പൗരന്മാരോടുള്ള വിവേചനമോ അനീതിയോ അല്ല. അവർക്ക് സാമ്പത്തികമായി ഇളവ് ലഭിക്കാനുള്ള ഉപാധിയാണ്.\nആരെങ്കിലും മുസ്‌ലിംകളെപ്പോലെ സകാത്ത് നൽകാൻ സ്വയം സന്നദ്ധമായി മുന്നോട്ടു വരികയാണെങ്കിൽ അവരെ ഇസ്‌ലാമിക രാഷ്ട്രം ജിസ്‌യയിൽനിന്ന് ഒഴിവാക്കുന്നതാണ്. ചരിത്രത്തിലിതിന് ഏറെ ഉദാഹരണങ്ങൾ കാണാം. ഒന്നിവിടെ ഉദ്ധരിക്കാം. സർ തോമസ് ആർണൾഡ് എഴുതുന്നു: “അവരോട് (തഗ് ലിബ് ഗോത്രം) അമുസ്‌ലിം ഗോത്രങ്ങൾക്ക് നൽകുന്ന സംരക്ഷണത്തിനു പകരമായി ചുമത്തുന്ന കരം-ജിസ്‌യ- അടക്കാനും അദ്ദേഹം (ഉമറുൽ ഫാറൂഖ്) ആവശ്യപ്പെട്ടു. എന്നാൽ ജിസ്‌യ കൊടുക്കു ന്നത് അപമാനമായി കരുതിയ തഗ് ലിബ് ഗോത്രം തങ്ങളെ മുസ്‌ലിംകളെപ്പോലെ നികുതി (സകാത്ത്) അടക്കാൻ അനുവദിക്കണമെന്നാവശ്യപ്പെട്ടു. ഖലീഫ അതനുവദിക്കുകയും അവർ മുസ്‌ലിംകളെപ്പോലെ ജിസ്‌യയുടെ ഇരട്ടി വരുന്ന സംഖ്യ ഖജനാവിലേക്കടക്കുകയും ചെയ്തു” (ഇസ്‌ലാം പ്രബോധനവും പ്രചാരവും, പുറം 62).\nഇസ്‌ലാമികരാഷ്ട്രത്തിലെ മുഴുവൻ പൗരന്മാരെയും സംരക്ഷിക്കാൻ ഭരണകൂടം ബാധ്യസ്ഥമാണ്. അതിനാൽ മുസ്‌ലിംകളുടെ മാത്രമല്ല, അമുസ്‌ലിംകളുടെയും ജീവനും സ്വത്തും അഭിമാനവും സംരക്ഷിക്കാൻ നിർബന്ധ സൈനികസേവനം നിർവഹിക്കാൻ മുസ്‌ലിംകൾ ബാധ്യസ്ഥരായിരുന്നു. ഈ വിധം സംരക്ഷണം ഉറപ്പു നൽകുന്നതിനും പട്ടാളസേവനത്തിൽനിന്ന് ഒഴിവാക്കുന്നതിനും പകരമായാണ് അവരിൽനിന്ന് ജിസ്‌യ ഈടാക്കിയിരുന്നത്. സൈനികസേവനത്തിന് അക്കാലത്ത് ശമ്പളമുണ്ടായിരുന്നില്ലെന്നത് പ്രത്യേകം പ്രസ്താവ്യമത്രെ. എപ്പോഴെങ്കിലും രാജ്യനിവാസികൾക്ക് സംരക്ഷണം നൽകാൻ ഭരണകൂടത്തിന് സാധിക്കാതെ വന്നാൽ ജിസ്‌യ തിരിച്ചുനൽകുക പതിവായിരുന്നു. അപ്രകാരം തന്നെ സൈനികസേവനത്തിന് സ്വയം സന്നദ്ധരായി മുന്നോട്ടുവരുന്നവരെയും ജിസ്‌യയിൽ നിന്ന് പൂർണമായും ഒഴിവാക്കിയിരുന്നു. സർ തോമസ് ആർണൾഡ് എഴുതുന്നു: “ചിലർ നമ്മെ വിശ്വസിപ്പിക്കുവാൻ ശ്രമിക്കുന്നതുപോലെ മുസ്‌ലിം വിശ്വാസം സ്വീകരിക്കാൻ വിസമ്മതിച്ചതിന്റെ ശിക്ഷയായി ക്രൈസ്തവരുടെ മേൽ ചുമത്തപ്പെടുന്നതല്ല ഈ നികുതി. എല്ലാ അമുസ്‌ലിം പൗരന്മാരും അടക്കേണ്ടതായിരുന്നു അത്. മതപരമായ കാരണങ്ങളാൽ നിർബന്ധ സൈനിക സേവനത്തിൽനിന്ന് അവർ ഒഴിവാക്കപ്പെട്ടിരുന്നു. മുസ്‌ലിംകൾ നൽകിയിരുന്ന സംരക്ഷണത്തിന് പകരമായാണ് അവർ ജിസ്‌യ കൊടുക്കേണ്ടി വന്നത്….\nതുർക്കി ഭരണകാലത്ത് സൈന്യത്തിൽ സേവനമനുഷ്ഠിച്ചിരുന്ന ക്രിസ്ത്യാനികളും ജിസ്‌യയിൽനിന്ന് ഒഴിവാക്കപ്പെട്ടിരുന്നതായി കാണാം. കൊറിൻത് കരയിടുക്കിലേക്ക് നയിക്കുന്ന സിത്തിറോൺ, ഗറാനിയ ചുരങ്ങൾ കാക്കാൻ ഒരു സംഘം സായുധരെ നൽകാമെന്ന വ്യവസ്ഥയിൽ അൽബേനിയൻ ക്രൈസ്തവവർഗമായ മെഗാരികളെ തുർക്കികൾ ജിസ്‌യയിൽനിന്ന് ഒഴിവാക്കിയിരുന്നു. തുർക്കി സൈന്യത്തിന്റെ മുമ്പേ പോയി നിരത്തുകളും പാലങ്ങളും നന്നാക്കിയിരുന്ന ക്രിസ്തീയ സംഘത്തിൽനിന്ന് ജിസ്‌യ ഈടാക്കിയിരുന്നില്ലെന്നു മാത്രമല്ല, കരം വാങ്ങാതെ അവർക്ക് ഭൂമി പതിച്ചുകൊടുക്കുകകൂടി ചെയ്തിരുന്നു. ഹൈസ്രയിലെ ക്രിസ്ത്യാനികൾ സുൽത്താന് ജിസ്‌യ നൽകിയിരുന്നില്ല. പകരമായി അവർ 250 ദൃഢഗാത്രരായ നാവികരെ തുർക്കിപ്പടക്കു നൽകി.\n“ആർമത്തോളി എന്നു വിളിക്കപ്പെടുന്ന തെക്കൻ റുമാനിയക്കാരാണ് പതിനാറും പതിനേഴും നൂറ്റാണ്ടുകളിൽ തുർക്കി സൈന്യത്തിൽ മുഖ്യഘടകമായിരുന്നത്. സ്കൂട്ടാരിക്കു വടക്കുള്ള പർവതനിരകളിൽ വസിച്ചിരുന്ന മിർദികൾ എന്ന അൽബേനിയൻ കത്തോലിക്കർ കരത്തിൽ നിന്നൊഴിവാക്കപ്പെട്ടിരുന്നു. യുദ്ധവേളയിൽ സായുധ സംഘത്തെ നൽകാമെന്നായിരുന്നു അവരുടെ പ്രതിജ്ഞ. അതേപോലെ ഗ്രീക്ക് ക്രിസ്ത്യാനികളെയും ജിസ്‌യയിൽ നിന്നൊഴിവാക്കി. കോൺസ്റ്റാന്റിനോപ്പിളിലേക്ക് ശുദ്ധജലം കൊണ്ടു വന്നിരുന്ന കൽക്കുഴലുകൾ അവരായിരുന്നു സംരക്ഷിച്ചിരുന്നത്. നഗരത്തിലെ വെടിമരുന്നുശാലക്ക് കാവലിരുന്നവരേയും കരത്തിൽ നിന്നൊഴിവാക്കിയിരുന്നു. എന്നാൽ, ഈജിപ്തിലെ ഗ്രാമീണ കർഷകർ സൈനികസേവനത്തിൽനിന്ന് ഒഴിവാക്കപ്പെട്ടപ്പോൾ അവരുടെ മേൽ ക്രിസ്ത്യാനികളെപ്പോലെ കരം ചുമത്തുകയും ചെയ്തു.”(സർ തോമസ് ആർണൾഡ്, ഇസ്‌ലാം: പ്രബോധനവും പ്രചാരവും, പുറം 73-76).\nനബിതിരുമേനിയുടെ കാലത്ത് മദീനയിലെ അമുസ്‌ലിം വിഭാഗങ്ങൾ രാഷ്ട്രത്തിന്റെ പ്രതിരോധ പ്രവർത്തനങ്ങളിൽ പങ്കാളികളായിരുന്നതിനാൽ അവരിൽനിന്ന് ജിസ്‌യ ഈടാക്കിയിരുന്നില്ല.\nചുരുക്കത്തിൽ, പാശ്ചാത്യർ പ്രചരിപ്പിക്കുകയും അവരുടെ മെഗാഫോണുകളായി മാറിയ മറ്റുള്ളവർ ഏറ്റുപിടിക്കുകയും ചെയ്യുന്നതുപോലെ ജിസ്‌യ ഒരു മതനികുതിയല്ല. ഒരിക്കലും അങ്ങനെ ആയിരുന്നിട്ടുമില്ല. യഥാർഥത്തിലിത് യുദ്ധനികുതിയാണ്. കഴിവും കായികബലവും ഉണ്ടായിരുന്നിട്ടും സൈനികസേവനമനുഷ്ഠിക്കാൻ സന്നദ്ധമാവാതെ മാറിനിന്നവരാണ് അത് നൽകേണ്ടിവന്നിരുന്നത്. നിർബന്ധ സൈനിക സേവനം നിലനിന്നിരുന്ന ഘട്ടത്തിൽ അതിൽ നിന്നൊഴിവാക്കുകയും അതോടൊപ്പം ശാരീരികവും സാമ്പത്തികവുമായ സുരക്ഷിതത്വം അനുഭവിക്കുകയും ചെയ്തിരുന്നതിന്റെ പ്രതിഫലമായിരുന്നു അത്. എന്നാൽ ഇസ്‌ലാമികരാഷ്ട്രത്തിലെ മുസ്‌ലിം പൗരന്മാർ നിർബന്ധ സൈനിക സേവനമനുഷ്ഠിച്ചാലും ഭരണകൂടത്തിനു സകാത്ത് നൽകാൻ ബാധ്യസ്ഥരാണ്. എക്കാലത്തും സകാത്ത് സംഖ്യ ജിസ്‌യയേക്കാൾ വളരെ കൂടുതലായിരുന്നുവെന്ന വസ്തുത വിസ്മരിക്കാവതല്ല. അമുസ്‌ലിം പൗരന്മാർ സകാത്ത് നൽകുകയോ സൈനികസേവനമനുഷ്ഠിക്കാൻ സന്നദ്ധമാവുകയോ ചെയ്തപ്പോഴെല്ലാം അവരെ ജിസ്‌യയിൽ നിന്നൊഴിവാക്കിയിരുന്നു. സൈനികവൃത്തി വേതനമുള്ള തൊഴിലായി മാറിയ ഇക്കാലത്തും ഇസ്‌ലാമിക രാഷ്ട്രം അമുസ്‌ലിം പൗരന്മാരുടെ മേൽ ജിസ്‌യ ചുമത്തുന്നതല്ല. അതിനാൽ മത ന്യൂനപക്ഷങ്ങൾ ഇസ്‌ലാമികരാഷ്ട്രത്തിൽ ഒരുവിധ വിവേചനവും അനുഭവിക്കുകയില്ലെന്നു മാത്രമല്ല, സകാത്തിൽനിന്ന് ഒഴിവാക്കപ്പെടുന്നതിനാൽ മുസ്‌ലിംകളേക്കാൾ സാമ്പത്തിക സൗകര്യവും ആനുകൂല്യവും അനുഭവിക്കുകയും ചെയ്യുന്നു.


റോഡ് നിയമം;4ദിവസം... സര്‍ക്കാരിന് 'വഴിയില്' കിട്ടിയത് 46 ലക്ഷം രൂപ പിഴ, റോഡപകടങ്ങൾ കുറഞ്ഞെു! | Motor Vehicles Amendment Act; Impact in Kerala - Malayalam Oneindia\nPublished: September92019, 17:45 [IST]\nതിരുവനന്തപുരം: റോഡിലെ നിയമലംഘനങ്ങൾക്ക് കനത്ത പിഴ ഈടാക്കുകയാണ് മോട്ടോർ വാഹന വകുപ്പ്. ഇതിനെതിരെ പ്രതിഷേധവും ഉയരുന്നുണ്ട്. ഭരണകക്ഷി പാർട്ടിയായ സിപിഎംസ പോലും കനത്ത പിഴ ഈടാക്കുന്നതിന് എതിരാണ്. ഇതോടെ ഓണക്കാലത്ത് പിഴ ഈടാക്കേണ്ടതില്ലെന്ന് പിണറായി വിജയൻ മോട്ടോർ വാഹന വകപ്പിന് നിർദേശം നൽകിയിട്ടുണ്ട്.\nഅതേസമയം നാല് ദിവസം കൊണ്ട് സംസ്ഥാന സർക്കാരിന് പിഴ ഇനത്തിൽ ലഭിച്ചത് 46 ലക്ഷം രൂപയെന്നാണ് പുറത്ത് വരുന്ന റിപ്പോർട്ടുകൾ. നിയമം പ്രാബല്യത്തില്‍വന്ന ഒന്നു മുതല് നാലാം തീയതി വരെയുള്ള കണക്കാണിത്. നോട്ടിസ് നല്‍കിയ പലരും തുക അടച്ചിട്ടില്ല. അതുംകൂടിയാകുമ്പോള് പിഴത്തുക കൂടും. അതേസമയം നിയമം പ്രാബല്യത്തില്‍വന്ന ഒന്നു മുതല് നാലാം തീയതി വരെയുള്ള കണക്കാണിത്. 1,758 നിയമലംഘനങ്ങളില്‍നിന്നാണ് ഇത്രയും തുക സർക്കാരിന് ലഭിച്ചത്.\nകനത്ത പിഴ വന്നതോടെ നിയമലംഘനങ്ങള് കുറഞ്ഞതായാണു മോട്ടര് വാഹന വകുപ്പ് അധികൃതര് വ്യക്തമാക്കുന്നത്. വാഹന അപകടങ്ങള് കുറഞ്ഞതായി പോലീസും പറയുന്നു. രു വര്‍ഷം ശരാശരി 4000 പേരാണു കേരളത്തിലെ റോഡപകടങ്ങളില് മരിക്കുന്നത്. ശരാശരി 40,000 പേര്‍ക്ക് പരുക്കേറ്റിരുന്നു നിയമം ഇതുപോലെ തുടരുകയാണെങ്കിൽ റോഡപകടങ്ങളും ട്രാഫിക്ക് നിയമ ലംഘനങ്ങളും കുറയുമെന്നാണ് വിലയിരുത്തൽ.\nകൂടുതൽ fine വാർത്തകൾ\nമോട്ടോർവാഹന നിയമം: കേന്ദ്രസർക്കാർ തീരുമാനം സ്വാഗതാർഹം, കർശന നടപടി ഉത്തരവിന് ശേഷമെന്ന് എകെ ശശീന്ദ്രൻ\nമോട്ടോർ വാഹന നിയമ ഭേദഗതി; നിയമലംഘനത്തിന് കടുത്ത ശിക്ഷ, താനും ഫൈൻ അടച്ചിട്ടുണ്ടെന്ന് നിതിൻ ഗഡ്ക്കരി!\nfine vehicle government പിഴ വാഹനം സർക്കാർ\nMotor Vehicles Amendment Act; Impact in Kerala\nStory first published: Monday, September 9, 2019, 17:45 [IST]


വിശുദ്ധ നോമ്പ്: തിരുസഭ വഴി ദൈവം നൽകുന്ന ഒരവസരം | Lifeday: Catholic Online News Malayalam\nHome Articles വിശുദ്ധ നോമ്പ്: തിരുസഭ വഴി ദൈവം നൽകുന്ന ഒരവസരം\nക്രൈസ്തവർ ഒന്നാകെ കർത്താവിന്റെ പീഡാനുഭവ ഉത്ഥാന രഹസ്യങ്ങളെ ആദരവോടും ഭക്തിയോടും അനുസ്മരിക്കുന്ന, ആചരിക്കുന്ന ഒരു കാലഘട്ടത്തിലാണ് നാം ഇപ്പോൾ. വിശുദ്ധ നോമ്പ് ആരംഭിക്കുന്നതിന് ഏതാനും ദിവസങ്ങൾക്കു മുമ്പ് എന്റെ കുറച്ച് സഹപ്രവർത്തകരോട് നോമ്പാചരണത്തെക്കുറിച്ച് സംസാരിക്കാനിടയായി. അവരിൽ ക്രൈസ്തവരും അക്രൈസ്തവരുമുണ്ട്. അവർ കത്തോലിക്കാ തിരുസഭ അനുഷ്ഠിച്ചുവരുന്ന വലിയ നോമ്പിനെക്കുറിച്ച് വിലയിരുത്തി. നല്ലതും മോശവുമായ അഭിപ്രായങ്ങൾ ഉണ്ടായിരുന്നു. എന്നാൽ എന്നെ സ്പർശിച്ചതിൽ ഒരു അഭിപ്രായം എല്ലാവരോടും പങ്കുവയ്ക്കണമെന്നു തോന്നി.\nകത്തോലിക്കാ വിശ്വാസത്തിൽ വളർന്ന്, മക്കളെ ആ വിശ്വാസത്തിൽ വളർത്തുന്ന ഒരു സുഹൃത്തിന്റെ അഭിപ്രായം ഇപ്രകാരമായിരുന്നു: “ഈ നോമ്പാചരണത്തിലും ഉപവാസത്തിലും കാര്യമൊന്നുമില്ല എന്ന് പറഞ്ഞുനടന്ന ഒരു യുവത്വം എനിക്കുണ്ടായിരുന്നു. എന്നാൽ എന്റെ ജീവിതത്തിലെ ഒരു വലിയ പ്രതിസന്ധിയെ തരണം ചെയ്യാൻ എന്റെ വികാരിയച്ചൻ എനിക്ക് നിർദ്ദേശിച്ചത് ഒൻപതു വെള്ളിയാഴ്ച ഉപവസിക്കുക എന്നതായിരുന്നു. അത് എനിക്ക് തന്നത് പ്രതിസന്ധിയിൽ നിന്നുള്ള മോചനമായിരുന്നില്ല. എന്നിലെ സ്വാർത്ഥതയിൽ നിന്നും അപരനിലെ ഇല്ലായ്മയിലേയ്ക്കുള്ള കാഴ്ചയായിരുന്നു. ദിവസവും നാലു നേരം വിശന്നാലും ഇല്ലെങ്കിലും സുഭിക്ഷമായി ഭക്ഷിച്ചിരുന്ന എനിക്ക് വിശപ്പിന്റെ വില മനസിലായി. ഞാൻ എൻ്റെ ആഢംഭരജീവിതത്തിന് നിയന്ത്രണം വരുത്തി. ഈ ഒൻപതു വെള്ളിയാഴ്ച കൊണ്ട് എന്റെ ജീവിതത്തിൽ ആരും പറയാതെ പലതും ഞാൻ സ്വയം തിരുത്തി. നഷ്ടപ്പെട്ട എന്റെ സന്തോഷവും സമാധാനവും എനിക്ക് തിരികെ ലഭിച്ചു. അന്നു മുതൽ ഞാൻ എല്ലാ നോമ്പും മുടങ്ങാതെ എടുക്കും.”\nവിശുദ്ധ നോമ്പ് ദൈവത്തോടുള്ള എന്റെ കരുണയാണ് എന്ന് ചിന്തിച്ചാൽ അല്ലെങ്കിൽ തിരുസഭയുടെ നിലനിൽപ്പ് നമ്മുടെ നോമ്പിലും പരിഹാരത്തിലുമാണ് എന്ന് കരുതിയാൽ നമുക്കു തെറ്റി. എന്റെ ജീവിതത്തെ മാറ്റാൻ, സ്വന്തം ജീവിതനവീകരണത്തിലൂടെ സന്തോഷവും സമാധാനവും കണ്ടെത്താൻ തിരുസഭ വഴി ദൈവം നൽകുന്ന ഒരവസരമാണ് ഈ വിശുദ്ധ നോമ്പുകാലം.\nമലങ്കര കത്തോലിക്ക സഭയിൽ നോമ്പ് ആരംഭിക്കുന്നത് ശുബക്കോന ശുശ്രൂഷ അഥവാ അനുരജ്ഞന ശുശ്രൂഷയിലൂടെയാണ്. പുരോഹിതൻ ദൈവത്തോടും ദൈവജനത്തോടും സകല തെറ്റുകൾക്കും മുട്ടുകുത്തി ക്ഷമ ചോദിക്കുന്നു. ദൈവജനം തിരിച്ചും അപ്രകാരം ചെയ്യുന്നു. അവസാനം പരസ്പരം അനുരഞ്ജനപ്പെട്ടതിന്റെ പ്രതീകമായി സ്തുതി (സമാധാനം) കൈമാറുന്ന പാവനമായ ഒരു ശുശ്രൂഷ. സീറോ മലബാർ സഭയിലും ലത്തീന് സഭയിലും രക്ഷയുടെയും സമാധാനത്തിന്റെയും അടയാളമായ കുരിശ് നെറ്റിയിൽ ധരിച്ച് നമ്മൾ ദൈവത്തോടും ദൈവജനത്തോടും അനുരഞ്ജനപ്പെടുന്നു. ഈ ശുശ്രൂഷകളെല്ലാം നമ്മെ ഓർമ്മിപ്പിക്കുന്നത് സ്വയം തിരിച്ചറിഞ്ഞ് ജീവിതം നവീകരിക്കാനാണ്. ദൈവത്തിനു വേണ്ടിയല്ല; എനിക്കുവേണ്ടി.\nവി. പൗലോസ് ശ്ലീഹ റോമക്കാർക്കെഴുതിയ ലേഖനത്തിലൂടെ ഇപ്രകാരം ഓർമ്മപ്പെടുത്തുന്നു: “നിങ്ങൾ ലോകത്തിന് അനുരൂപരാകരുത്. പ്രത്യുത നിങ്ങളുടെ മനസിന്റെ നവീകരണം വഴി രൂപാന്തരപ്പെടുവിൻ. ദൈവഹിതം എന്തെന്നും നല്ലതും പ്രീതിജനകവും പരിപൂര്‍ണ്ണമായത് എന്തെന്നും വിവേചിച്ചറിയാൻ അപ്പോൾ നിങ്ങൾക്കു സാധിക്കും” (റോമ: 12:2).\nഈ നോമ്പുകാലം നല്ലത് കാണുവാൻ കണ്ണുകളെയും നന്മ പറയാൻ നാവിനെയും ഹൃദയം തുറന്നു സ്നേഹിക്കാൻ വിശുദ്ധിയുള്ള ഒരു ഹൃദയത്തെയും നേടാൻ നമ്മെ സഹായിക്കട്ടെ.\nസൈലന്റ് വാലി ഇ.എസ്.സെഡ്: കര്‍ഷകര്‍ക്കുള്ള ആശങ്കകള് ദൂരീകരിക്കാതെ കരട് വിജ്ഞാപനം നടപ്പാക്കാനുള്ള ഇ.എസ്.സെഡ് കമ്മിറ്റി തീരുമാനം...


കൊട്ടാരത്തില് കൊടുങ്കാറ്റ് | Videsharangom | Opinion | Column | Manorama Online\nകെ. ഉബൈദുള്ള March 10, 2021 08:18 PM IST\nബ്രിട്ടീഷ് രാജകുടുംബം വംശീയ വിവാദത്തില്\nഡയാനയുടെ അനുഭവം പുത്രഭാര്യക്കും\nBritain's Prince Harry and Meghan, Duchess of Sussex, are interviewed by Oprah Winfrey. Photo : Reuters\nബ്രെക്സിറ്റ് അഥവാ യൂറോപ്യന് യൂണിയനില്‍നിന്നുള്ള പിന്മാറ്റം ബ്രിട്ടനെ കശക്കിയ കാലഘട്ടമായിരുന്നു കഴിഞ്ഞ ഏതാണ്ടു നാലു വര്‍ഷം. ഇപ്പോള് മേഗ്സിറ്റിന്‍റെ കാലമാണ്. എലിസബത്ത് രാജ്ഞിയുടെ പൗത്രനായ ഹാരി രാജകുമാരന്‍റെ ഭാര്യ മേഗന് മാര്‍ക്കിള് എന്ന അമേരിക്കക്കാരിക്കു ചുറ്റും ബ്രിട്ടനും അതിലെ ജനങ്ങളും കറങ്ങിക്കൊണ്ടിരിക്കുന്നു. ഒരു വിഭാഗം മാധ്യമങ്ങള് അതു നന്നായി ആഘോഷിക്കകയും ചെയ്യുന്നു.\nമേഗന്‍റെ കഥയായതിനാല് ആളുകള് അതിനു തമാശയായി നല്‍കിയ പേരാണ് മേഗ്സിറ്റ്. എന്നാല്, നൂറ്റാണ്ടുകളിലെ പ്രതാപങ്ങളുടെ ഓര്‍മകള് പേറുന്ന ബിട്ടീഷ് രാജകുടുംബത്തെ സംബന്ധിച്ചിടത്തോളം ഇതില് തമാശ ഒട്ടുമില്ല. നാണക്കേട് ഏറെയുണ്ട് താനും. അഭൂതപൂര്‍വമായ ആരോപണങ്ങളുടെയും അപവാദങ്ങളുടെയും നടുവില്‍പ്പെട്ട് ഉലയുകയാണ് ബക്കിങ്ഹാം കൊട്ടാരം.\nരാജകുടുംബത്തിലെ സീനിയര് അംഗങ്ങളെന്ന നിലയിലുള്ള സ്ഥാനങ്ങളില്‍നിന്നു തങ്ങള് മാറിനില്‍ക്കുകയാണെന്ന് ഒരു വര്‍ഷം മുന്‍പ് ഹാരിയും മേഗനും വെളിപ്പെടുത്തിയപ്പോള്‍തന്നെ ആദ്യത്തെ വെടിപൊട്ടിയിരുന്നു, കൊട്ടാരത്തില് തങ്ങള്‍ക്ക് അര്‍ഹമായ പരിഗണനയും പിന്തുണയും കിട്ടുന്നില്ലെന്നും അപമാനകരമായ സമീപനത്തെ നേരിടേണ്ടി വരുന്നുവെന്നുമുള്ള പരാതിയുടെ അടിസ്ഥാനത്തിലായിരുന്നു അവരുടെ നടപടി. പക്ഷേ, അതിനു കുടുംബനാഥയായ രാജ്ഞിയുടെ അനുമതി തേടുകയോ അവരെ മുന്‍കൂട്ടി അറിയിക്കുകപോലുമോ ചെയ്തിരുന്നില്ല.\nജ്യേഷ്ഠനായ വില്യം രാജകുമാരനോ പിതാവും കിരീടാവകാശിയുമായ ചാള്‍സ് രാജകുമാരനോ വിവരം അറിഞ്ഞിരുന്നില്ല. രാജകുടുംബത്തിലെ പിളര്‍പ്പ് അങ്ങനെ അന്നുതന്നെ വെളിപ്പെടുകയും ജനങ്ങള് അതുകണ്ട് അമ്പരയ്ക്കുകയും ചെയ്തു. ഇത്തരമൊരു സംഭവം ബ്രിട്ടീഷ് രാജകുടുംബത്തിന്‍റെ ചരിത്രത്തില് മുന്‍പുണ്ടായിട്ടില്ല. താന് ഫോണ് ചെയ്താല് ഇപ്പോള് ചാള്‍സ് എടുക്കാറില്ലെന്നു ഹാരി തുറന്നുപറയുന്നു. ചേട്ടന് വില്യമുമായി താന് മുന്‍പത്തെ അത്ര സൗഹൃദത്തിലല്ലെന്നു ഹാരി തന്നെ സമ്മതിക്കുന്നു.\nഇപ്പോള് ഇതെല്ലാം വീണ്ടും ചര്‍ച്ചാവിഷയമായിരിക്കുന്നതു ഹാരിയും മേഗനും പങ്കെടുത്ത ഒരു ടെലിവിഷന് പരിപാടിയുടെ പശ്ചാത്തലത്തിലാണ്. എല്ലാ കാര്യങ്ങളും തുറന്നു പറയാന് അവസരം നല്‍കുന്ന ഇത്തരമൊരു പരിപാടിയില് പങ്കെടുക്കാന് ഹാരിയും മേഗനും സമ്മതിച്ചതുതന്നെ ചൂണ്ടിക്കാണിക്കുന്നത് അവരും രാജകുടുംബവും തമ്മിലുള്ള ബന്ധം നേരെയാക്കാന് നടന്ന ശ്രമങ്ങളെല്ലാം പരാജയപ്പെട്ടുവെന്നാണ്. രാജകുമാരനും ഭാര്യയും ഇപ്പോള് താമസിക്കുന്നത് ഇംഗ്ലണ്ടനിലല്ല, അമേരിക്കയില് കലിഫോര്‍ണിയയിലെ സാന്‍റാ ബാര്‍ബറായിലാണ്.\nഅമേരിക്കയിലെ പ്രശസ്ത ടിവി ചാറ്റ്ഷോ അവതാരകയായ ഓപ്ര വിന്‍ഫ്രിയുമായി സംസാരിക്കുകയായിരുന്നു മേഗനും ഹാരിയും. രാജകുടുംബത്തിലെ ചിലരുടെ നിര്‍ദയമായ പെരുമാറ്റം കാരണം ആത്മഹത്യ ചെയ്യാന്‍പോലും താന് പല തവണ ആലോചിച്ചതായി മേഗന് വെളിപ്പെടുത്തിയത് പ്രശ്നത്തിന്‍റെ ആഴത്തിലേക്കു വെളിച്ചം വീശുന്നു.\nPrince Charles and Princess Diana stand on the balcony of Buckingham Palace in London, following their wedding at St. Pauls Cathedral, June 29, 1981. File Photo: Reuters\nഹാരിയും മേഗനും വിവാഹം ചെയ്യാന് തീരുമാനിച്ച നാള് മുതല് അതു തകര്‍ക്കാന് രാജകൊട്ടാരത്തിലെ ചിലരും മാധ്യമങ്ങളില് ഒരു വിഭാഗവും നടത്തിയ ശ്രമങ്ങളുടെ കഥകളും ഈ അഭിമുഖത്തിലൂടെ പുറത്തുവന്നിരിക്കുകയാണ്. തന്‍റെ മാതാവായ ഡയാന രാജകുമാരി അനുഭവിച്ചിരിക്കാന് ഇടയുള്ള ഏകാന്തതയെയും മാനസിക സമ്മര്‍ദങ്ങളെയും പരാമര്‍ശിക്കാനും ഹാരി മടിച്ചില്ല. ഡയാനയെ ആശ്വസിപ്പിക്കാന് ആരും ഉണ്ടായിരുന്നില്ലെന്നും എന്നാല്, മേഗനെ ആശ്വസിപ്പിക്കാന് താനുണ്ടെന്നും അതൊരു വലിയ വ്യത്യാസമാണെന്നും ഹാരി പറയുന്നു.\n1997 ഓഗസ്റ്റില് പാരിസില് കാറപകടത്തില് മരിക്കുന്നതിന് ഏതാണ്ട് രണ്ടു വര്‍ഷം മുന്‍പ് ബിബിസിയിലെ മാര്‍ട്ടിന് ബഷീറുമായി ഡയാന നടത്തിയ അഭിമുഖത്തെ ഓര്‍മിപ്പിക്കുന്നതാണ് ഈ പരാമര്‍ശങ്ങള്. ചാള്‍സിനോടൊപ്പമുള്ള ജീവിതവും വെറും അഞ്ചു വര്‍ഷങ്ങള്‍ക്കു ശേഷമുണ്ടായ വിവാഹമോചനവും ഡയാനയെ എത്രമാത്രം ദുഃഖിതയാക്കിയിരുന്നുവെന്നു ലോകം അറിഞ്ഞത് ആ അഭിമുഖത്തിലൂടെയാണ്.\nഡയാനയുടെയും ചാള്‍സിന്‍റെയും ദാമ്പത്യത്തില് പിറന്ന രണ്ട് ആണ്‍മക്കളില് രണ്ടാമനാണ് ഹാരി (36). അദ്ദേഹം പ്രേമിച്ചു കല്യാണം കഴിച്ച മേഗന് (39) അമേരിക്കക്കാരിയാണെന്നതല്ല പ്രശ്നം. മേഗന് വിവാഹമോചിതയും ഭാഗികമായി കറുത്ത വര്‍ഗക്കാരിയുമാണ്. കറുത്ത വര്‍ഗക്കാരിയില് വെള്ളക്കാരനു പിറന്ന മകള്. മേഗന്‍റെതന്നെ വാക്കുകളില് "പകുതി വെളുപ്പും പകുതി കറുപ്പും."\nഎട്ടു പതിറ്റാണ്ടുകള്‍ക്കു മുന്‍പ്, ബ്രിട്ടന് 'സൂര്യന് അസ്തമിക്കാത്ത സാമ്രാജ്യ'മായിരുന്ന കാലത്ത് ഹാരിയുടെ ഒരു വലിയമ്മാവനു നേരിടേണ്ടിവന്നതും ഇത്തരമൊരു പ്രതിസന്ധിയെയായിരുന്നു. വിവാഹമോചിതയായ വാല്ലിസ് സിംസണ് എന്ന അമേരിക്കക്കാരിയില് അനുരക്തനായ എഡ്വേഡ് എട്ടാമന് രാജാവിന് അവരെ വേള്‍ക്കാന് സിംഹാസനം ഉപേക്ഷിക്കേണ്ടിവന്നു. അദ്ദേഹത്തിന്‍റെ സഹോദര പുത്രിയുടെ പൗത്രനാണ് ഹാരി.\nമേഗന്‍റെ ജീവചരിത്രത്തില് രാജകുടുംബത്തിനു ദഹിക്കാത്ത മറ്റു ചില കാര്യങ്ങളും ഉണ്ട്. ഒന്‍പതു വര്‍ഷത്തെ ദാമ്പത്യത്തിനു ശേഷം ബന്ധം വേര്‍പെടുത്തിയവരാണ് മാതാപിതാക്കള്. സിനിമയിലും ടിവി പരമ്പരകളിലും അഭിനയിച്ചുകൊണ്ടിരുന്ന മേഗന് 2011ല് ഒരു സിനിമാ നടനെ വിവാഹം ചെയ്തു. രണ്ടു വര്‍ഷമായപ്പോള് ആ ബന്ധം തകരുകയും ചെയ്തു.\nനൂറ്റാണ്ടുകളുടെ പാരമ്പര്യവും കീഴ്വഴക്കങ്ങളും പാലിച്ചുവരുന്ന ബ്രിട്ടീഷ് രാജകുടുംബത്തിലെ നവവധുവായി മേഗന് 2018 മേയില് കൊട്ടാരത്തില് കാലെടുത്തുവച്ചത് ഈ പശ്ചാത്തലത്തില്‍നിന്നാണ്. ബ്രിട്ടനിലെ കടുത്ത യാഥാസ്ഥികര്‍ക്കും അവരെ പ്രതിനിധാനം ചെയ്യുന്ന മാധ്യമങ്ങള്‍ക്കും അതു സഹിക്കാനായില്ല.\nQueen Elizabeth II, Prince Harry and Meghan. File Photo : John Stillwell/Pool via Reuters\nമേഗനാണെങ്കില് അവരെ പേടിച്ച് ഒരു പാവം പെണ്‍കുട്ടിയെപ്പോലെ പതുങ്ങി ഒതുങ്ങിയിരിക്കാനും പോയില്ല. ഹാരിയെ താന് വിവാഹം ചെയ്താല് ഇക്കൂട്ടര് തന്‍റെ ജീവിതം നശിപ്പിക്കുമെന്നു സുഹൃത്തുക്കള് തനിക്കു മുന്നറിയിപ്പ് നല്‍കിയിരുന്നുവെന്നുപോലും അവര് തുറന്നടിച്ചു. കൊട്ടാരത്തിലെ പല ആചാരങ്ങളും അവര്‍ക്കു തികച്ചും അരോചകമായി തോന്നുകയും ചെയ്തു. രാജ്ഞിയുടെ മുന്നിലെത്തിയാല് മക്കളുടെ ഭാര്യമാര്‍പോലും മുട്ടുമടക്കണമെന്നത് അത്തരമൊരു ആചാരമാണ്. ഇതുപോലുള്ള കാര്യങ്ങളില് തനിക്കുള്ള അതൃപ്തി ഓപ്ര വിന്‍ഫ്രിയുമായുളള രണ്ടു മണിക്കൂര് നീണ്ടുനിന്ന അഭിമുഖത്തിലും മേഗന് മറച്ചുപിടിച്ചില്ല.\nആദ്യസന്താനമായ ആര്‍ച്ചിയെ താന് ഗര്‍ഭം ധരിച്ചപ്പോള് രാജകൊട്ടാരത്തിലുണ്ടായ ഉല്‍ക്കണ്ഠയും അടക്കിപ്പിടിച്ച സംസാരവും കുഞ്ഞിന്‍റെ നിറം എത്രമാത്രം കറുപ്പായിരിക്കുമെന്നതു സംബന്ധിച്ചായിരുന്നുവത്രേ. ആരാണ് ഇങ്ങനെ ഉല്‍ക്കണ്ഠ പ്രകടിപ്പിച്ചതെന്നു മേഗന് വെളിപ്പെടുത്തിയില്ല. രാജ്ഞിയും ഭര്‍ത്താവായ ഫിലിപ്പ് രാജകുമാരനും അല്ലെന്നു മാത്രം പറഞ്ഞു. ജനിക്കാന് പോകുന്ന കുഞ്ഞിന്‍റെ നിറം ഒരു വലിയ പ്രശ്നമാകുമെന്ന വേവലാതി മേഗനെ അസ്വസ്ഥയാക്കി. ജീവിതം അവസാനിപ്പിക്കുന്ന കാര്യം ആലോചിക്കാന് തുടങ്ങിയത് അപ്പോഴാണത്രേ.\nഓപ്ര വിന്‍ഫ്രിയുടെ ടിവി പരിപാടി സംപ്രേഷണം ചെയ്യുന്നതിനു ദിവസങ്ങള്‍ക്കു മുന്‍പ്തന്നെ മറ്റൊരു വിവരവും പുറത്തുവന്നു. കൊട്ടാരത്തില് താമസിച്ചിരുന്ന കാലത്ത് അവിടത്തെ മൂന്നു ജോലിക്കാരെ മേഗന് ഭീഷണിപ്പെടുത്തുകയും അതുകാരണം അവരില് രണ്ടുപേര് ജോലി ഉപേക്ഷിച്ചുപോവുകയും ചെയ്തുവെന്ന ആരോപണമായിരുന്നു അത്. ഒരു പത്രവാര്‍ത്തയിലൂടെയാണ് ഇതു പുറത്തുവന്നത്. അതിനെപ്പറ്റി അന്വേഷണം നടത്താന് ഉത്തരവിട്ടിരിക്കുകയാണെന്നു കൊട്ടാരത്തില് നിന്നുള്ള അറിയിപ്പും അതിന്‍റെ തൊട്ടുപിന്നാലെയുണ്ടായി. കൊട്ടാരത്തിനകത്തു നടക്കുന്ന സംഭവങ്ങള് സാധാരണയായി കൊട്ടാരംതന്നെ പരസ്യമാക്കുന്ന പതിവില്ല. അതിനു വിപരീതമായിരുന്നു ഈ പ്രതികരണം. മേഗന്‍റെ ആരോപണങ്ങള്‍ക്കു മറുപടി പറയാന് കഴിയാത്ത രാജകുടുംബം മറ്റൊരു വിധത്തില് തിരിച്ചടിക്കാന് ശ്രമിക്കുകയാണെന്ന സംശയത്തിന് ഇതു കാരണമാവുകയും ചെയ്തു.\nഭാഗികമായി കറുത്ത വര്‍ഗക്കാരിയായ മേഗനില് ഹാരിക്കു പിറക്കുന്ന മകനോ മകളോ ഭാവിയില് തങ്ങളുടെ രാജാവോ രാജ്ഞിയോ ആകുമെന്നാണ് ബ്രിട്ടനിലെ വര്‍ണവെറിയന്മാര് ഭയപ്പെടുന്നതെങ്കില് അത് അസ്ഥാനത്താണെന്നു ചൂണ്ടിക്കാട്ടപ്പെടുന്നു. നിലവില് പിന്തുടര്‍ന്നുവരുന്ന പിന്തുടര്‍ച്ചാ പരിഗണനയില് ആറാം സ്ഥാനമേ ഹാരി രാജകുമാരനുള്ളൂ.\nQueen Elizabeth II. File Photo : Ben Stansall / Reuters\n94 വയസ്സായ എലിസബത്ത് രാജ്ഞിക്കുശേഷം സ്ഥാനം ഏറ്റെടുക്കേണ്ടതു മൂത്തമകനായ എഴുപത്തിരണ്ടുകാരന് ചാള്‍സാണ്. അദ്ദേഹത്തിനുശേഷം രാജാവാകുന്നത് അദ്ദേഹത്തിന്‍റെ മൂത്ത മകനും ഹാരിയുടെ ചേട്ടനുമായ വില്യം. തുടര്‍ന്നു വില്യമിന്‍റെ മക്കള് ജോര്‍ജ്, ഷാര്‍ലറ്റ്, ലൂയിസ് എന്നിവര്. അതും കഴിഞ്ഞാണ് ഹാരിക്കും അദ്ദേഹത്തിന്‍റെ മക്കള്‍ക്കുമുള്ള സ്ഥാനങ്ങള്. ഹാരിയുടെ മകനായ ആര്‍ച്ചിയുടെ നിറം കറുപ്പല്ല. ആര്‍ച്ചി എന്ന ആര്‍ച്ചി ഹാരിസണ് മൗണ്ട്ബാറ്റന് വിന്‍സര് ബ്രിട്ടീഷ് രാജാവാകാനുള്ള സാധ്യത വളരെ വളരെ വിദൂരവും.\nEnglish Summary : Videsharangom Column - Meghan & Harry's Racism allegations 'concerning': Royal Family Ends Silence


1056 Coronavirus positive cases reported from Ernakulam | എറണാകുളത്ത് ആറ് ആരോഗ്യപ്രവർത്തകർക്ക് കൊവിഡ്: ജില്ലയിൽ 1056 പേർക്ക് വൈറസ് ബാധ - Malayalam Oneindia\nPublished: September 30 2020, 22:10 [IST]\nകൊച്ചി: എറണാകുളം ജില്ലയിൽ ആറ് പേർക്ക് ഇന്ന് കൊറോണ വൈറസ് സ്ഥിരീകരിച്ചു. ജില്ലയിൽ ഇന്ന് 1056 പേർക്ക് രോഗം സ്ഥിരീകരിച്ചു. രോഗം സ്ഥിരീകരിച്ചവരിൽ 8 പേർ സംസ്ഥാനത്തിന് പുറത്തുനിന്നെത്തിയവരാണ്. 896 പേർക്കും സമ്പർക്കം മുഖേനയാണ് രോഗം സ്ഥിരീകരിച്ചത്. അതേ സമയം വൈറസ് ബാധയേറ്റ 140 പേരുടെയും രോഗത്തിന്റെ ഉറവിടം അറിയില്ല. ഐഎൻഎച്ച്എസ്-6, കളമശ്ശേരി മെഡിക്കൽ കോളേജ്- 236, പി വി എസ്- 26, സഞ്ജീവനി- 142, സ്വകാര്യ ആശുപത്രികൾ - 596, എഫ്എൽ റ്റിസികൾ- 1733 പേരും നിരീക്ഷണത്തിലാണുള്ളത്. വീടുകളിൽ 4084 പേരാണ് നിരീക്ഷണത്തിലുള്ളത്.\nഇന്ന് 263 പേർ രോഗ മുക്തി നേടി. ഇതിൽ 256 പേർ എറണാകുളം ജില്ലക്കാരും ഒരാൾ ഇതര സംസ്ഥാനക്കാരനും6പേർ മറ്റ് ജില്ലക്കാരുമാണ്. ഇന്ന് 1763 പേരെ കൂടി ജില്ലയിൽ പുതുതായി വീടുകളിൽ നിരീക്ഷണത്തിലാക്കി. നിരീക്ഷണ കാലയളവ് അവസാനിച്ച 1460 പേരെ നിരീക്ഷണ പട്ടികയിൽ നിന്നും ഒഴിവാക്കുകയും ചെയ്തു നിരീക്ഷണത്തിൽ ഉള്ളവരുടെ ആകെ എണ്ണം 23896 ആണ്. ഇതിൽ 22123 പേർ വീടുകളിലും 144 പേർ കോവിഡ് കെയർ സെന്ററുകളിലും 1629 പേർ പണം കൊടുത്തുപയോഗിക്കാവുന്ന സ്ഥാപനങ്ങളിലുമാണ്. ജില്ലയിൽ കോവിഡ് രോഗം സ്ഥിരീകരിച്ച് ചികിത്സയിൽ കഴിയുന്നവരുടെ എണ്ണം 7876 പേരാണ് ചികിത്സയിലുള്ളത്.\nഅതേ സമയം സംസ്ഥാനത്ത് ഇന്ന് 123 ആരോഗ്യ പ്രവര്‍ത്തകര്‍ക്കാണ് സമ്പര്‍ക്കത്തിലൂടെ രോഗം ബാധിച്ചത്. കണ്ണൂര് 33, തിരുവനന്തപുരം 32, കാസര്‍ഗോഡ് 13, കോട്ടയം 11, എറണാകുളം 6, പത്തനംതിട്ട, വയനാട്5വീതം, കൊല്ലം, തൃശൂര്4വീതം, ആലപ്പുഴ, പാലക്കാട്3വീതം, മലപ്പുറം, കോഴിക്കോട്2വീതം ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്.\nഎറണാകുളം ജില്ലയിലെ6ഐഎന്‍എച്ച്എസ് ജീവനക്കാര്‍ക്കും രോഗം ബാധിച്ചിട്ടുണ്ട്.\nകേരളത്തില് ഇന്ന് 8830 പേര്‍ക്ക് കോവിഡ്-19 സ്ഥിരീകരിച്ചു. എറണാകുളം 1056, തിരുവനന്തപുരം 986, മലപ്പുറം 977, കോഴിക്കോട് 942, കൊല്ലം 812, തൃശൂര് 808, ആലപ്പുഴ 679, പാലക്കാട് 631, കണ്ണൂര് 519, കോട്ടയം 442, കാസര്‍ഗോഡ് 321, പത്തനംതിട്ട 286, വയനാട് 214, ഇടുക്കി 157 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. 23 മരണങ്ങളാണ് ഇന്ന് കോവിഡ്-19 മൂലമാണെന്ന് സ്ഥിരീകരിച്ചിട്ടുണ്ട്.\n1056 Coronavirus positive cases reported from Ernakulam


മോദിയുടെ ശബരിമല പരാമര്‍ശങ്ങള് ഇലക്ഷന് സ്റ്റണ്ട് മാത്രമെന്ന് കോണ്‍ഗ്രസ് – Chandrika Daily\nBy web desk Sunday April 14, 2019 18:30 pm\nമോദിയുടെ ശബരിമല പരാമര്‍ശങ്ങള് ഇലക്ഷന് സ്റ്റണ്ട് മാത്രമെന്ന് കോണ്‍ഗ്രസ്\nകോഴിക്കോട്: ശബരിമലയെ കുറിച്ചുള്ള പ്രധാനമന്ത്രി നരേന്ദ്ര മോദിയുടെ പരാമര്‍ശങ്ങള് ഇലക്ഷന് സ്റ്റണ്ട് മാത്രമാണെന്ന് പ്രതിപക്ഷനേതാവ് രമേശ് ചെന്നിത്തല. തെരഞ്ഞെടുപ്പ് വര്‍ഗീയവല്‍ക്കരിക്കാനാണ് ബി.ജെ.പി ശ്രമിക്കുന്നത്. ശബരിമല വിഷയത്തില് റിവിഷന്…\nകോഴിക്കോട്: ശബരിമലയെ കുറിച്ചുള്ള പ്രധാനമന്ത്രി നരേന്ദ്ര മോദിയുടെ പരാമര്‍ശങ്ങള് ഇലക്ഷന് സ്റ്റണ്ട് മാത്രമാണെന്ന് പ്രതിപക്ഷനേതാവ് രമേശ് ചെന്നിത്തല. തെരഞ്ഞെടുപ്പ് വര്‍ഗീയവല്‍ക്കരിക്കാനാണ് ബി.ജെ.പി ശ്രമിക്കുന്നത്. ശബരിമല വിഷയത്തില് റിവിഷന് ഹര്‍ജി നല്‍കിയത് കോണ്‍ഗ്രസാണ്. ബി.ജെ.പിയോ കര്‍മസമിതിയോ അതിനി തയ്യാറായിട്ടില്ല. ശബരിമലക്ക് വേണ്ടി നിയമമോ ഓര്‍ഡിനന്‍സോ കൊണ്ടുവരാന് ബി.ജെ.പി തയ്യാറായില്ലെന്നും ചെന്നിത്തല പറഞ്ഞു.\nകോണ്‍ഗ്രസിന്റെ നേതൃത്വത്തിലുള്ള സര്‍ക്കാര് അധികാരത്തിലെത്തിയാര് ശബരിമല പ്രശ്‌നം പരിഹരിക്കാന് നിയമനിര്‍മാണം നടത്തുന്നത് ആലോചിക്കുമെന്ന് എ.ഐ.സി.സി ജനറല് സെക്രട്ടറി കെ.സി വേണുഗോപാല് പറഞ്ഞു. അയ്യപ്പനെ തെരഞ്ഞെടുപ്പ് പ്രചരണത്തിന് ഉപയോഗിക്കുന്നത് പ്രധാനമന്ത്രിയുടെ നാടകമാണ്. ശബരിമല പ്രശ്‌നത്തില് ബി.ജെ.പിയും സി.പി.എമ്മും ഒത്തുകളിക്കുകയാണ്. 144 പ്രഖ്യാപിച്ചത് കേന്ദ്ര സര്‍ക്കാര് നിര്‍ദേശപ്രകാരമാണെന്ന മുഖ്യമന്ത്രിയുടെ വെളിപ്പെടുത്തല് ഇതിന് തെളിവാണെന്നും കെ.സി വേണുഗോപാല് പറഞ്ഞു.


Malayalam news || യേശുവിന്റെ ജനനവര്‍ഷം; മാര്‍പാപ്പയ്‌ക്കും സംശയം\nയേശുവിന്റെ ജനനവര്‍ഷം; മാര്‍പാപ്പയ്‌ക്കും സംശയം\nനിലവില് വിശ്വസിക്കുന്നതിനേക്കാള് അനേകവര്‍ഷം മുമ്പാണ് യേശുക്രിസ്‌തുവിന്റെ ജനനമെന്നു മാര്‍പാപ്പ. ഇപ്പോള് പിന്തുടരുന്ന ക്രിസ്‌ത്യന് കലണ്ടര് തെറ്റാണെന്നും അദ്ദേഹം പറഞ്ഞു. ആറാം നൂറ്റാണ്ടിലെ പുരോഹിതനായിരുന്ന ഡയോനീഷ്യസ് എക്‌സിഗൂസാണ് തെറ്റുവരുത്തിയതെന്നു മാര്‍പാപ്പ പറയുന്നു. ജീസസ് ഓഫ് നസ്രേത്ത് ദ ഇന്‍ഫന്‍സി നരേറ്റീവ്‌സ് എന്ന പുസ്‌തകത്തിലാണ് ഈ പരാമര്‍ശം. കലണ്ടര് തയാറാക്കിയ എക്‌സിഗൂസിന്റെ കണക്കുകൂട്ടലുകളിലുണ്ടായ പിഴാണു തെറ്റുണ്ടാകാനും യേശുക്രിസ്‌തുവിന്റെ ജനനസമയം തെറ്റായി കണക്കാക്കപ്പെടാനും കാരണമെന്ന് അദ്ദേഹം പറയുന്നു. ക്രിസ്‌തു ജനിച്ചത് യഥാര്‍ഥത്തില് അതിനും വളരെ വര്‍ഷങ്ങള് മുമ്പാണെന്നാണ് മാര്‍പാപ്പയുടെ അഭിപ്രായം. തെറ്റായ അനുമാനത്തിന്റെ അടിസ്ഥാനത്തിലാണ് ക്രിസ്‌ത്യന് കലണ്ടര് തയാറാക്കിയതെന്ന വാദം മുമ്പും ഉയര്‍ന്നിട്ടുണ്ട്. ബി.സി. ഏഴിനും ബി.സി രണ്ടിനും ഇടയിലാണ് യേശുക്രിസ്‌തുവിന്റെ ജനനമെന്നാണ് പല ചരിത്രകാരന്മാരും വിശ്വസിക്കുന്നത്. ബൈബിളില് യേശുവിന്റെ ജനനസമയം സംബന്ധിച്ച് കൃത്യമായി പരാമര്‍ശിക്കുന്നുമില്ല. ആധുനിക ക്രിസ്‌ത്യന് കലണ്ടര് കണ്ടുപിടിച്ചത് ഡയോനീഷ്യസ് എക്‌സിഗൂസാണെന്നാണു കരുതുന്നത്.


മുഖ്യമന്ത്രി, താങ്കള് ഒരു ഫെമിനിസ്റ്റാണോ?; റിമ കല്ലിങ്കലിന്റെ ചോദ്യത്തിന് പിണറായിയുടെ മറുപടി മുഖ്യമന്ത്രി, താങ്കള് ഒരു ഫെമിനിസ്റ്റാണോ?; റിമ കല്ലിങ്കലിന്റെ ചോദ്യത്തിന് പിണറായിയുടെ മറുപടി\nമുഖ്യമന്ത്രി, താങ്കള് ഒരു ഫെമിനി....\nPublished on January 8, 2018 at 10:35 am\nമുഖ്യമന്ത്രി, താങ്കള് ഒരു ഫെമിനിസ്റ്റാണോ?; റിമ കല്ലിങ്കലിന്റെ ചോദ്യത്തിന് പിണറായിയുടെ മറുപടി\n‘നാം മുന്നോട്ട്’ എന്ന മുഖ്യമന്ത്രിയുടെ പ്രതിവാര സംവാദ പരിപാടിക്കിടെയാണ് ആ ചോദ്യം മുഖ്യമന്ത്രിയെ തേടിയെത്തിയത്. ‘മുഖ്യമന്ത്രീ, താങ്കള് ഫെമിനിസ്റ്റാണോ?’ എന്നായിരുന്നു ചോദ്യം. ചോദിച്ചതാകട്ടെ നടി റീമ കല്ലിങ്കലും. നിലവിലെ വിവാദങ്ങളുടെ പശ്ചാത്തലത്തില് ഏറെ പ്രസക്തമായ നടിയുടെ ഈ ചോദ്യത്തിന് ഒരു പുഞ്ചിരി മറുപടിയായി നല്‍കുകയായിരുന്നു മുഖ്യമന്ത്രി പിണറായി വിജയന്. എന്നാല് പിന്നീട് അദ്ദേഹം ചോദ്യത്തിന്റെ മറുപടി നല്‍കുകയുണ്ടായി.\nസര്‍ക്കാരിന്റെ പ്രവര്‍ത്തനങ്ങള് വിലയിരുത്തുന്നതിനും ജനങ്ങളുടെ താല്പര്യം അറിയുന്നതിനും ജനങ്ങളുമായി സംവദിക്കുന്നതിനുമായി മുഖ്യമന്ത്രി പങ്കെടുക്കുന്ന ടെലിവിഷന് പരിപാടി ‘നാം മുന്നോട്ട്’ പരിപാടിയിലായിരുന്നു റീമ കല്ലിങ്കലിന്റെ ചോദ്യവും അതിന് മുഖ്യമന്ത്രി നല്‍കിയ മറുപടിയും. ഡിസംബര് 31 ന് ആണ് പരിപാടി തുടങ്ങിയിരുന്നത്. വിവിധ മലയാളം ചാനലുകളില് സംപ്രേഷണമാരംഭിച്ച അരമണിക്കൂര് ദൈര്‍ഘ്യമുള്ള പ്രതിവാര സംവാദ പരിപാടിയില് ആറന്മുള എംഎല്‍എ വീണ ജോര്‍ജാണ് അവതാരകയാകുന്നത്. വിദഗ്ധ പാനലിനൊപ്പം സാമൂഹ്യ, സാംസ്‌കാരിക, ചലച്ചിത്ര മേഖലകളിലെ പ്രമുഖരും സംവാദത്തില് പങ്കാളിയാകും.


വ്യാജ അവകാശവാദം ഉന്നയിച്ച് സുഷമ\nറമദാന് പ്രമാണിച്ച് തടവുകാരെ മോചിപ്പിച്ച ഖത്തര് ഭരണകൂടത്തിന്‍െറ നടപടിയെ പ്രധാനമന്ത്രി നരേന്ദ്ര മോദിയുടെ ക്രെഡിറ്റിലാക്കാന് കേന്ദ്ര സര്‍ക്കാറിന്‍െറ അപഹാസ്യ ശ്രമം.  കേന്ദ്ര വിദേശകാര്യമന്ത്രി സുഷമ സ്വരാജ് ട്വിറ്ററിലൂടെയാണ് അവകാശവാദം ഉന്നയിച്ചത്. പ്രധാനമന്ത്രിയുടെ അഭ്യര്‍ഥന മാനിച്ച് ഇന്ത്യന് തടവുകാരെ മോചിപ്പിച്ചതിന് ഖത്തറിന് നന്ദി എന്നായിരുന്നു മന്ത്രിയുടെ ട്വീറ്റ്.\nപ്രധാനമന്ത്രിയുടെ സംഘത്തെ അനുഗമിക്കുന്ന വാര്‍ത്താ ഏജന്‍സി റിപ്പോര്‍ട്ടര് മോദിയുടെ സന്ദര്‍ശനത്തിന്‍െറ ഭാഗമായി തടവുകാരെ മോചിപ്പിച്ചെന്ന് നല്‍കിയ വാര്‍ത്ത പ്രമുഖ ചാനലുകളിലുള്‍പ്പെടെ അതേപടി ഏറ്റുപിടിക്കുകയും ചെയ്തു. തുടര്‍ന്ന് സര്‍ക്കാറിന്‍െറ മറ്റൊരു ഐതിഹാസിക നേട്ടം എന്ന പേരില് ബി.ജെ.പി നേതാക്കളും സംഘ്പരിവാറിന്‍െറ സൈബര്‍ശാഖകളും ഈ വിഷയം ആഘോഷിക്കാനും തുടങ്ങി. എന്നാല്, പ്രധാനമന്ത്രിയുടെ സ്വന്തം ട്വിറ്റര് അക്കൗണ്ടില് പ്രത്യേക മാസത്തിന്‍െറ തുടക്കം പരിഗണിച്ച് 23 ഇന്ത്യന് തടവുകാരെ മോചിപ്പിച്ചതിന് നന്ദിയാണ് രേഖപ്പെടുത്തിയിരിക്കുന്നത്.\nഅതിനിടെ, സുഷമയുടെ അവകാശവാദത്തെ സോഷ്യല് മീഡിയയില് ചോദ്യംചെയ്തവര് പഴയ വര്‍ഷങ്ങളിലെ കണക്കുകള് തേടിപ്പിടിച്ച് പുറത്തുവിട്ടതോടെ അവകാശവാദത്തിന്‍െറ അപഹാസ്യത വ്യക്തമായി. ഖത്തര് ഇതാദ്യമായല്ല ഇന്ത്യന് തടവുകാരെ മോചിപ്പിക്കുന്നത്. പോയ വര്‍ഷം റമദാനില് ഏഴു പേരെയും ദേശീയദിനാചരണത്തോടനുബന്ധിച്ച് 12 പേരെയും വിട്ടയച്ചിരുന്നു. 2014 റമദാനില് മോചിപ്പിക്കപ്പെട്ട 74 തടവുകാരില് 14 പേര് ഇന്ത്യക്കാരായിരുന്നു. 2013ല് 17 ഇന്ത്യക്കാരുള്‍പ്പെടെ 54 തടവുകാര്‍ക്കാണ് റമദാന് പ്രമാണിച്ച് മോചനം ലഭിച്ചിരുന്നത്.


മാണി മടങ്ങി വരണമെന്ന് ഉമ്മന്‍ചാണ്ടി;മടങ്ങിവരവിന് കുഞ്ഞാലിക്കുട്ടി മുന്‍കൈ എടുക്കണമെന്ന് ചെന്നിത്തല – Chandrika Daily\nBy chandrika Tuesday March 21, 2017 04:52 am\nമാണി മടങ്ങി വരണമെന്ന് ഉമ്മന്‍ചാണ്ടി;മടങ്ങിവരവിന് കുഞ്ഞാലിക്കുട്ടി മുന്‍കൈ എടുക്കണമെന്ന് ചെന്നിത്തല\nമലപ്പുറം: കേരളകോണ്‍ഗ്രസ് യു.ഡി.എഫിലേക്ക് മടങ്ങിവരണമെന്ന ആവശ്യവുമായി മുന്‍മുഖ്യമന്ത്രി ഉമ്മന്‍ചാണ്ടിയും പ്രതിപക്ഷനേതാവ് രമേഷ് ചെന്നിത്തലയും രംഗത്ത്. മാണി മടങ്ങിവരണമെന്നാണ് ആഗ്രഹമെന്ന് മനോരമ ന്യൂസ് ചാനലിന് നല്‍കിയ അഭിമുഖത്തില് ഉമ്മന്‍ചാണ്ടിയും…\nമലപ്പുറം: കേരളകോണ്‍ഗ്രസ് യു.ഡി.എഫിലേക്ക് മടങ്ങിവരണമെന്ന ആവശ്യവുമായി മുന്‍മുഖ്യമന്ത്രി ഉമ്മന്‍ചാണ്ടിയും പ്രതിപക്ഷനേതാവ് രമേഷ് ചെന്നിത്തലയും രംഗത്ത്. മാണി മടങ്ങിവരണമെന്നാണ് ആഗ്രഹമെന്ന് മനോരമ ന്യൂസ് ചാനലിന് നല്‍കിയ അഭിമുഖത്തില് ഉമ്മന്‍ചാണ്ടിയും ചെന്നിത്തലയും പറഞ്ഞു.\nകേരള കോണ്‍ഗ്രസ് യു.ഡി.എഫിന്റെ അവിഭാജ്യഘടകമാണ്.യു.ഡി.എഫിനൊപ്പം തുടക്കം മുതല് മാണിയുണ്ടായിരുന്നു. പാര്‍ട്ടി എന്ന നിലക്കും നേതാവ് എന്ന നിലക്കും യു.ഡി.എഫിന്റെ അവിഭാജ്യഘടകമാണ് അദ്ദേഹം. പ്രശ്‌നങ്ങള് താല്‍ക്കാലികമാണെന്നും മാണിയുടെ തിരിച്ചുവരവ് ഞങ്ങള് ആഗ്രഹിക്കുന്നുവെന്നും ഉമ്മന്‍ചാണ്ടി മലപ്പുറത്ത് പറഞ്ഞു.\nയു.ഡി.എഫിനോടുള്ള ഗാഢമായ ബന്ധം മാണിക്കുണ്ട്. യു.ഡി.എഫില് നിന്ന് പോകാന് ഞങ്ങളാരും പറഞ്ഞിട്ടില്ല. മലപ്പുറം ലോക്‌സഭാ ഉപതെരഞ്ഞെടുപ്പില് വോട്ടഭ്യര്‍ത്ഥിക്കാനായി കുഞ്ഞാലിക്കുട്ടിക്കായി കണ്‍വെന്‍ഷന് വിളിച്ചത് ശുഭസൂചകമാണ്. അതിനെ സ്വാഗതം ചെയ്യുന്നു. മടങ്ങിവരവിന് കുഞ്ഞാലിക്കുട്ടി മുന്‍കൈ എടുക്കുമെന്നാണ് പ്രതീക്ഷയെന്നും രമേഷ് ചെന്നിത്തല പറഞ്ഞു.\nമലപ്പുറത്ത് ലോക്‌സഭാ ഉപതെരഞ്ഞെടുപ്പില് മുസ്‌ലിം ലീഗ് സ്ഥാനാര്‍ത്ഥി പി.കെ കുഞ്ഞാലിക്കുട്ടിയെ കേരളകോണ്‍ഗ്രസ് പിന്തുണക്കുമെന്ന് കെ.എം മാണി വ്യക്തമാക്കിയിരുന്നു. എന്നാല് കുഞ്ഞാലിക്കുട്ടിക്ക് മാത്രമാണ് പിന്തുണയെന്നും യു.ഡി.എഫിനല്ലെന്നും മാണി പറയുകയും ചെയ്തു. അരനൂറ്റാണ്ടായി മുസ്‌ലിം ലീഗുമായി കേരളകോണ്‍ഗ്രസിനുള്ള സൗഹൃദമാണ് പിന്തുണക്കുന്നതിന് പിന്നിലെന്ന് അറിയിച്ച മാണി വോട്ടര്‍ഭ്യര്‍ത്ഥിക്കുന്നതിനായി കണ്‍വെന്‍ഷനും നടത്തിയിരുന്നു. ഇതാണ് യു.ഡി.എഫിലേക്കുള്ള മാണിയുടെ തിരിച്ചുവരവിനുള്ള സാധ്യത ചര്‍ച്ചയാക്കിയത്. ഉമ്മന്‍ചാണ്ടിയും ചെന്നിത്തലയും മാണിയെ തിരിച്ചുവിളിക്കുകയും ചെയ്തു.


റഫാലിനായി അഴിമതി വിരുദ്ധ ചട്ടങ്ങൾ കേന്ദ്രം ഒഴിവാക്കി : കൂടുതല് വിവരങ്ങള് പുറത്ത് | 4PM News\nറഫാലിനായി അഴിമതി വിരുദ്ധ ചട്ടങ്ങൾ കേന്ദ്രം ഒഴിവാക്കി : കൂടുതല് വിവരങ്ങള് പുറത്ത്\nന്യൂഡൽഹി : റഫാല് കരാറിൽ അഴിമതി വിരുദ്ധ ചട്ടങ്ങൾ സർക്കാർ ഒഴിവാക്കിയിരുന്നതായി വിവരം. ഇത് സംബന്ധിച്ച കൂടുതല് രേഖകള് പുറത്ത് വന്നു. അഴിമതി വിരുദ്ധ വ്യവസ്ഥ ഒഴിവാക്കിയ വിവരവും സുപ്രീംകോടതിയെയും കേന്ദ്രം അറിയിച്ചില്ല. റഫാല് യുദ്ധവിമാന ഇടപാടിനെക്കുറിച്ചുള്ള സിഎജി റിപ്പോര്‍ട്ട് ഇന്ന് രാഷ്ട്രപതിക്ക് സമര്‍പ്പിച്ചേക്കും. ഇതോടെ ഏത് നിമിഷവും റിപ്പോര്‍ട്ട് പാര്‍ലമെന്‍റില് വയ്ക്കാനും സാധ്യതയുണ്ട്. പാര്‍ലമെന്‍റിന്‍റെ ബജറ്റ് സമ്മേളനം ബുധനാഴ്ച്ച അവസാനിക്കും.\nസ്വയം രക്ഷിക്കാനും സര്‍ക്കാരിനെ രക്ഷിക്കാനുമുള്ള റിപ്പോര്‍ട്ടായിരിക്കും സിഎജി സമര്‍പ്പിക്കുകയെന്ന ആരോപണം കോണ്‍ഗ്രസ് ഉന്നയിച്ചു കഴിഞ്ഞു. രാഷ്ട്രപതിക്കു സമര്‍പ്പിക്കുന്നതിനൊപ്പം സര്‍ക്കാരിനും സിഎജി റിപ്പോര്‍ട്ടിന്‍റെ പകര്‍പ്പ് നല്‍കും. രാഷ്ട്രപതി ലോക്സഭാ സ്പീക്കര്‍ക്കും രാജ്യസഭാ അധ്യക്ഷനും കൈമാറും.\nസൈന്യത്തിനായി സമീപകാലത്ത് നടത്തിയ ഇടപാടുകളെല്ലാം ഉള്‍പ്പെടുത്തിയ റിപ്പോര്‍ട്ടായിരിക്കും സിഎജി സമര്‍പ്പിക്കുക എന്നാണ് വിവരം. ഇതില് റഫാല് ഇടപാട് പ്രത്യേകമായി ഉള്‍പ്പെടുത്തും. യുദ്ധവിമാനങ്ങളുടെ വില വിവരങ്ങള് റിപ്പോര്‍ട്ടിലുണ്ടാകുമോയെന്നു വ്യക്തമല്ല. പ്രധാനമന്ത്രിയുടെ ഓഫീസിന്‍റെ സമാന്തര ഇടപെടലിനെതിരെ പ്രതിരോധ സെക്രട്ടറി നല്‍കിയ വിയോജനക്കുറിപ്പ് പുറത്തുവന്നതടക്കം പുതിയ വിവാദങ്ങള്‍ക്കിടെയാണ് സിഎജി റിപ്പോര്‍ട്ട് സമര്‍പ്പിക്കുന്നത്.\nബഹ്റൈനിൽ കണ്ണൂർ സ്വദേശി ഹൃദയാഘാതം മൂലം മരിച്ചു


രാജ്യത്തിന് ആവശ്യം ഓക്‌സിജന്, പ്രധാനമന്ത്രിക്കുള്ള പുതിയ വസതി അല്ല; രാഹുല് ഗാന്ധി - BIGNEWSLIVE | Latest Malayalam News\nന്യൂഡല്‍ഹി: കോവിഡ് പ്രതിസന്ധിയില് രാജ്യത്തിന് ആവശ്യം ഓക്‌സിജനാണെന്നും പ്രധാനമന്ത്രിക്കുള്ള താമസ സൗകര്യമല്ലെന്നും കോണ്‍ഗ്രസ് നേതാവ് രാഹുല് ഗാന്ധി. പ്രധാനമന്ത്രിക്കായി പുതിയ വസതിയുള്‍പ്പെടെ വരുന്ന സെന്‍ട്രല് വിസ്ത പദ്ധതിയുടെ ചിത്രം പങ്കുവച്ചായിരുന്നു രാഹുലിന്റെ ട്വീറ്റ്.\nകോവിഡ് വ്യാപനത്തിനിടെ സെന്‍ട്രല് വിസ്ത പദ്ധതിയുമായി മുന്നോട്ടുപോകുന്ന കേന്ദ്രസര്‍ക്കാര് നടപടിയെ വിമര്‍ശിച്ച് രാഹുല് ഗാന്ധി ഇതിനു മുമ്പും രംഗത്ത് വന്നിരുന്നു. പദ്ധതി പാഴ്‌ചെലവാണെന്നാണ് രാഹുല് കഴിഞ്ഞ ദിവസം ആരോപിച്ചത്.\nനിലവിലെ കോവിഡ് സാഹചര്യത്തിലും സെന്‍ട്രല് വിസ്ത നിര്‍മാണത്തെ അവശ്യസേവന വിഭാഗത്തില് ഉള്‍പ്പെടുത്തിയാണ് ജോലികള് പുരോഗമിക്കുന്നത്. പദ്ധതി നിര്‍ത്തിവയ്ക്കണമെന്നാവശ്യപ്പെട്ട് പ്രതിപക്ഷ കക്ഷികളും സാമൂഹിക പ്രവര്‍ത്തകരുമുള്‍പ്പെടെ രംഗത്ത് വന്നിരുന്നു.\nഅതേസമയം, പദ്ധതിയുമായി ബന്ധപ്പെട്ട ജോലികള് നിര്‍ത്തിവെക്കണമെന്ന ഹര്‍ജിയില് സുപ്രീംകോടതി വാദം കേള്‍ക്കാമെന്ന് അറിയിച്ചിട്ടുണ്ട്.\nTags: oxygenPM Modirahul gandhi\n'കലക്ടറും കമ്മീഷണറും ഇനി നിങ്ങള്‍ക്കുമാകാം' പുതിയ സാഹചര്യത്തില് മികച്ച രീതിയില് ഓണ്‍ലൈന് സിവില് സര്‍വീസ് പരിശീലനത്തിന് കൂടി നേതൃത്വം നല്‍കി ഐലേണ് ഐഎഎസ്


നല്ല ചൂടുള്ള ചെറുപയർ കറിയും പഞ്ഞി പോലുള്ള പുട്ടും | Easy Cherupayar Curry Recipe by Veenas Curryworld\nമനോരമ ലേഖകൻ May 18, 2021 09:46 AM IST\nവളരെ രുചികരമായി തയാറാക്കാവുന്ന ചെറുപയർ കറിയുടെ രുചിക്കൂട്ട് പരിചയപ്പെടുത്തുകയാണ് വീണാ ജാൻ. തേങ്ങാ അരയ്ക്കാതെയും ഈ കറി തയാറാക്കാം അത് വ്യത്യസ്ത രുചിയായിരിക്കും.\nമഞ്ഞൾപ്പൊടി - 1/4 ടീസ്‌പൂൺ\nഒരു പ്രഷർ കുക്കറിൽ ഒരു കപ്പ് ചെറുപയർ (നന്നായി കഴുകി വൃത്തിയാക്കിയത്) എടുക്കുക. അതിലേക്ക് അര ടീസ്‌പൂൺ മഞ്ഞൾപ്പൊടിയും വെളുത്തുള്ളിയും (രണ്ട് അല്ലി) ഒരു പച്ചമുളകും (ഇവിടെ എടുത്തിരിക്കുന്നത് ഉണ്ട മുളകാണ് സാധാരണ പച്ചമുളകാണെങ്കിൽ രണ്ടെണ്ണം എടുക്കാം) ഒരു ടേബിൾ സ്‌പൂൺ വെളിച്ചെണ്ണയും ആവശ്യത്തിന് ഉപ്പും ആവശ്യത്തിന് വെള്ളവും (2 1/2 കപ്പ് ) ഒഴിച്ച് കുക്കർ അടച്ചു വച്ച് വേവിക്കുക. പയറിന്റെ വേവനുസരിച്ച് എത്ര വിസിലാണെന്നു തീരുമാനിക്കുക. ഇവിടെ മൂന്നു വിസിൽ മീഡിയം ഫ്‌ളേമിലാണ് വയ്ക്കുന്നത്. പയർ വേകുമ്പോഴേക്കും അതിനുള്ള അരപ്പ് തയാറാക്കി വയ്ക്കാം.\nഅരപ്പ് തയാറാക്കാൻ ആവശ്യമായ ചേരുവകൾ\nതേങ്ങ -4ടേബിൾ സ്‌പൂൺ\nകറിവേപ്പില - 2\nആദ്യം ഒരു പാത്രത്തിൽ തേങ്ങ ചിരകിയത് (4 ടേബിൾ സ്‌പൂൺ) എടുക്കുക (ശ്രദ്ധിക്കേണ്ട ഒരു കാര്യം തേങ്ങ ഫ്രീസറിൽ വയ്ക്കുകയാണെങ്കിൽ നല്ല പോലെ തണുപ്പ് മാറിയതിനു ശേഷം ഉപയോഗിക്കുക തണുപ്പോടെ തേങ്ങ അരച്ചു ചേർത്താൽ പിരിഞ്ഞു പോകും). അതിലേക്ക് അര ടീസ്‌പൂൺ ജീരകം/ ജീരകപ്പൊടി ചേർക്കുക. ഇതിലേക്കു ഒരു ഉണ്ട മുളകും (പച്ചമുളക് ആണെങ്കിൽ2എണ്ണം, പച്ചമുളക് ഇഷ്ടമില്ലെങ്കിൽ മുളക് പൊടി ഉപയോഗിക്കാം) കറിവേപ്പിലയും അൽപം വെള്ളവും കൂടി ചേർത്ത് നന്നായി മഷി പോലെ അരച്ചെടുക്കുക.\nഇനി വെന്ത പയറിലേക്ക് വെള്ളം കുറവാണെങ്കിൽ കുറച്ചു ചൂടു വെള്ളം (പച്ച വെള്ളം ഒഴിക്കരുത്) ഒഴിച്ചു കൊടുക്കാം. അതിനു ശേഷം അരച്ചു വച്ചിരിക്കുന്ന അരപ്പ് ചേർത്തു കൊടുക്കാം. ഇനി നന്നായി ഇളക്കി മീഡിയം ഫ്ളെയിമിൽ തീ വച്ച് നന്നായി തിളപ്പിക്കുക. നന്നായി തിളച്ചു കഴിയുമ്പോൾ അടുപ്പിൽ നിന്ന് മാറ്റി വയ്ക്കുക. ഇനി ഇതിലേക്കു താളിച്ച് ചേർക്കണം\nതാളിക്കാൻ ആവശ്യമായ ചേരുവകൾ\nവെളിച്ചെണ്ണ -2ടേബിൾ സ്‌പൂൺ\nചുവന്ന മുളക് - 3\nചുവന്ന മുളക് - 1\nമുളക് പൊടി - 1/4 ടീസ്‌പൂൺ (ആവശ്യമെങ്കിൽ)\nഒരു പാനിൽ കുറച്ചു വെളിച്ചെണ്ണ ഒഴിച്ച് ചൂടായ ശേഷം അര ടീസ്‌പൂൺ കടുക് ഇട്ട് പൊട്ടിച്ച ശേഷം മൂന്ന് വറ്റൽ മുളക് മുറിച്ചിട്ടു കൊടുക്കുക കുറച്ചു കറിവേപ്പിലയും അഞ്ച് ചെറിയ ഉള്ളി ചെറുതായി അരിഞ്ഞതും രണ്ട് അല്ലി വെളുത്തുളളി ചെറുതായി അരിഞ്ഞതും ചേർത്ത് നല്ല ഗോൾഡൻ കളർ വരെ വഴറ്റിയെടുക്കുക. കളർ കിട്ടാനായി ഒരു നുള്ള് മുളകുപൊടിയും കൂടി ചേർത്ത് നന്നായി മിക്‌സ് ചെയ്യുക. അതിനുശേഷം അരപ്പു ചേർത്തു വച്ചിരിക്കുന്ന പയർ ഇതിലേക്കു ഒഴിച്ചു കൊടുത്തു നന്നായി ഇളക്കുക. ഉപ്പോ എരുവോ കുറവുണ്ടെങ്കിൽ ഈ സമയത്ത് ചേർത്തു കൊടുക്കാം. ഇതൊന്ന് തിളയ്ക്കണം. അതിനുശേഷം ഇതിലേക്ക് കുറച്ചു പച്ചവെളിച്ചെണ്ണയും കറിവേപ്പിലയും ഇട്ട് അടച്ചു വയ്ക്കുക. അൽപം പഞ്ചസാരയും ചേർത്ത് ഇളക്കി അഞ്ചു മിനിറ്റു നേരം തിളപ്പിക്കുക. അതിനുശേഷം തീ ഓഫ് ചെയ്യുക. സൂപ്പർ ടേസ്റ്റി ചെറുപയർ കറി റെഡി.\nEnglish Summary : Easy Cherupayar Curry Recipe by Veenas Curryworld.


തൌഹീദിന്റെ പ്രാധാന്യം നിങ്ങള് ഉള്‍ക്കൊണ്ടുവോ??! | …വഴിവിളക്ക്…\n← കാരാഗൃഹത്തിലെ വിദ്യാലയം!\nഞാന്, എന്നെ, എനിക്ക്! →\n‘കിതാബു-തൌഹീദി’നെ കുറിച്ചൊരു കഥ\nഒരു പ്രഭാഷണത്തില് നിന്ന്:\n“ശൈഖുല് ഇസ്ലാം [മുഹമ്മദ് ഇബ്നു അബ്ദുള്‍വഹാബ് (റഹിമഹുല്ലാഹ്)] സഊദ് കുടുംബത്തിലെ അമീര് മുഹമ്മദ് ഇബ്നു സഊദ്(റ)യുമായുള്ള ശക്തമായ ബന്ധവും പിന്തുണയും കര്‍ത്തവ്യബോധത്തോടെ ഉപയോഗപ്പെടുത്തിക്കൊണ്ട് അറേബ്യന് നാടിന്റെ ഒരു മൂലയില് നിന്ന് അടുത്തതിലേക്കായി തൌഹീദിന്റെ പ്രോജ്ജ്വലസന്ദേശം പടര്‍ത്താന് ഉണര്‍ന്നു പ്രവര്‍ത്തിച്ചു. ശിര്‍ക്കിനെതിരില് അക്ഷീണ പ്രയത്നം നടത്തിയ അദ്ദേഹത്തിന്റെ ദഅ്‍വത്ത് അയല്‍നാടുകളില് നിന്നും ചുറ്റിലേക്കും വ്യാപിച്ചു. അനുഗ്രഹീത തൂലികയുടെ ഉടമയായ അദ്ദേഹം നിരവധി ഗ്രന്ഥങ്ങളും ലഘുരചനകളും നടത്തിയും, വിജ്ഞാനസദസ്സുകളില് ആളുകള്‍ക്ക് സംശയനിവാരണം നടത്തിയും പ്രബോധനത്തിന്റെ മേഖലയില് നിരന്തരമായി പരിശ്രമിച്ചു. അതെ, സഹോദരങ്ങളേ, അദ്ദേഹത്തിന്റെ ഗ്രന്ഥങ്ങളില് ഏറ്റവും പ്രശസ്തമായ ഒന്നാണ് ‘കിതാബു-തൌഹീദ്’.\nസഹോദരങ്ങളെ, തൌഹീദ് എന്ന വിഷയത്തിന്റെ പ്രാധാന്യം ഉണര്‍ത്തുന്നതിലേക്കായി ഈ ഗ്രന്ഥവുമായി ബന്ധപ്പെടുത്തി പരാമര്‍ശിക്കുന്ന ഒരു സംഭവം വിവരിക്കട്ടെ.\nശൈഖുല് ഇസ്ലാം (റഹിമഹുല്ലാഹ്) ദര്‍സ് നടത്തവേ, തന്റെ വിദ്യാര്‍ഥികള്‍ക്ക് ഈ പുസ്തകം പുറംചട്ട മുതല് പുറംചട്ട വരെ പഠിപ്പിക്കും. ഒരിക്കല് പുസ്തകം മുഴുവനായി പഠിപ്പിച്ച് തീര്‍ന്നാല്, അദ്ദേഹം തുടക്കത്തിലെ ആദ്യപേജിലേക്ക് മടങ്ങി അവിടം മുതല് വീണ്ടും പഠിപ്പിക്കാന് ആരംഭിക്കും. ഇതിങ്ങനെ പല തവണ ആവര്‍ത്തിച്ചപ്പോള്, അദ്ദേഹത്തിന്റെ വിദ്യാര്‍ഥികള് തങ്ങള് തൌഹീദിന്റെ പ്രാധാന്യം ഇപ്പോള് പഠിച്ചുകഴിഞ്ഞെന്നും ഇനി പുതിയ (വേറൊരു) ഗ്രന്ഥം ആരംഭിക്കാനും അദ്ദേഹത്തോട് അഭ്യര്‍ഥിച്ചു. അവര് മറ്റൊരു വിഷയത്തിലേക്ക് പഠനം നീങ്ങാന് ആഗ്രഹിച്ചു.\nശൈഖ് (റഹിമഹുല്ലാഹ്), അവരെയും അവര് എത്രത്തോളം മനസിലാക്കി എന്നതും പരീക്ഷിക്കാന് ഉദ്ദേശിച്ചുകൊണ്ട് അവര്‍ക്ക് ഒരു ടെസ്റ്റ് നടത്താന് തീരുമാനിച്ചു. അതിനായി അദ്ദേഹം അവരോട് പറഞ്ഞു, ഇന്നാലിന്ന ദിവസം നമ്മുടെ ദര്‍സ് (പഠനസദസ്) ഉണ്ടായിരിക്കുന്നതല്ല; കാരണം സ്വന്തം മാതാവുമായി വ്യഭിചരിച്ച ഒരാളെ കാണുന്നതിനു വേണ്ടി അദ്ദേഹത്തിന് യാത്ര ചെയ്യേണ്ടതുണ്ട് എന്ന്. ഇത്കേട്ട വിദ്യാര്‍ഥികള് ഒന്നടങ്കം അമ്പരപ്പും ആശ്ചര്യവും പ്രകടിപ്പിച്ചു. അവരപ്പോള് ഒന്നായി ഉയര്‍ത്തിയ ശബ്ദത്തില് അവരുടെ അമ്പരപ്പ് പ്രകടവുമായിരുന്നു.\nഅങ്ങനെ, ശൈഖ്(റഹിമഹുല്ലാഹ്) മടങ്ങിയെത്തിയപ്പോള്, വിദ്യാര്‍ഥികള് എല്ലാവരും ചുറ്റുംകൂടി ആകാംക്ഷയോടെ ആ മനുഷ്യനെന്ത് സംഭവിച്ചു എന്നന്വേഷിച്ചു. ശൈഖുല് ഇസ്ലാം (റഹിമഹുല്ലാഹ്) അപ്പോള് അവരോട് വിശദീകരിച്ചു, യഥാര്‍ത്ഥത്തില് അദ്ദേഹം മുന്‍പ് പറഞ്ഞതുപോലെയല്ല നടന്നിരുന്നത് –അതായത് അയാള് സ്വന്തം മാതാവുമായി വ്യഭിചരിക്കുകയല്ല ഉണ്ടായത്- പക്ഷേ, ഈ മനുഷ്യന് ഒരു ചെറിയ മൃഗത്തെ അല്ലാഹു അല്ലാത്ത ഏതോ ഒരു ഇലാഹിന്റെ പേരില് ബലിയറുത്തുകൊണ്ട് ശിര്‍ക്ക് ചെയ്തതാണ് കാര്യം എന്ന്. ശൈഖ് (റഹിമഹുല്ലാഹ്) ഇങ്ങനെ വിവരിച്ചതോടെ അദ്ദേഹത്തിന്റെ വിദ്യാര്‍ഥികളുടെ അമ്പരപ്പ് അവരെ വിട്ടുമാറി. അവര്‍ക്ക് അതോടെ ആ വിഷയത്തില് യാതൊരു അമ്പരപ്പുമുണ്ടായില്ല! അപ്പോള്, ഒരു മനുഷ്യന് സ്വന്തം മാതാവിനെ വ്യഭിചരിച്ചു എന്ന് കേട്ടപ്പോള് അവരിലുണ്ടായ അമ്പരപ്പ് വമ്പിച്ച തോതിലായിരുന്നു. എന്നാല് ഒരു മനുഷ്യന് ഒരു ചെറിയ മൃഗത്തെ അറുത്തുകൊണ്ട് ശിര്‍ക്ക് ചെയ്തു എന്ന് കേട്ടപ്പോള് അവരില് യാതൊരമ്പരപ്പും അവശേഷിച്ചുമില്ല; ഈ പ്രവൃത്തി (അതായത് ശിര്‍ക്ക്) മറ്റേതിനെ (മാതാവിനെ വ്യഭിചാരം ചെയ്യല്) അപേക്ഷിച്ച് തീരെ ഗൌരവം കുറഞ്ഞ ഒന്നാണ് എന്ന മട്ടില്!\nശൈഖുല് ഇസ്ലാം (റഹിമഹുല്ലാഹ്), ഈയൊരു പരീക്ഷണത്തിലൂടെ തന്റെ വിദ്യാര്‍ഥികള് തൌഹീദിന്റെ പരമപ്രാധാന്യം ഇനിയും മനസിലാക്കിയിട്ടില്ല എന്ന് തിരിച്ചറിഞ്ഞുകൊണ്ട് ആ ഗ്രന്ഥം തുടക്കം മുതല് വീണ്ടും പഠിപ്പിക്കാന് ആരംഭിച്ചു!”\nഅവലംബം: അബൂ-ഹഫ്സ കാശിഫ് ഖാന് (ഹഫിദഹുല്ലാഹ്) ‘ശര്‍ഹു കിതാബുതൌഹീദ്’ –ദര്‍സ് ആരംഭിക്കുമ്പോള് നടത്തിയ പ്രഭാഷണത്തില് നിന്ന് ഒരു ഭാഗം)\nThis entry was posted in All Posts, History and tagged കിതാബു തൌഹീദ്, kithabu thouheed, mohamed ibn abdul wahab, thouheed. Bookmark the permalink.


കിസാന് ക്രെ‍ഡിറ്റ് കാര്‍ഡ് – Akshaya E Kendra & CSC Paduppu\nഎന്താണ് കിസാൻ ക്രെഡിറ്റ് പദ്ധതി?\nകർഷകർക്ക് അവസരോചിതമായി ആവശ്യമായ സഹായങ്ങളും പ്രത്യേക ഹ്രസ്വകാല വായ്പകളും അനുവദിയ്ക്കുന്ന പദ്ധതിയാണ് കിസാൻ ക്രെഡിറ്റ് പദ്ധതി. പദ്ധതിയ്ക്ക് കീഴിൽ കൃഷിക്കാർക്ക് ഏതു സമയത്തും കുറഞ്ഞ ചെലവിൽ പലിശ ലഭിയ്ക്കും. മൂന്ന് വർഷമാണ് വായ്പാ കാലാവധി. ക്രെഡിറ്റ് കാർഡുള്ളവർക്ക് പ്രത്യേക ഇൻഷുറൻസും ലഭ്യമാണ്.\nയോഗ്യത താഴെ പറയുന്നവർ കിസാൻ ക്രെഡിറ്റ് കാർഡിന് അർഹരാണ് 1) സ്വന്തം സ്ഥലത്ത് കൃഷി ചെയ്യുന്ന, 2)കർഷകർ പങ്കാളിത്ത കൃഷി നടത്തുന്നവർ, 3)പാട്ടത്തിന് കൃഷി ചെയ്യുന്നവർ, 4)സിംഗിൾ ഹോൾഡിംഗ് ഗ്രൂപ്പ് (എസ്എച്ച്ജി) ആയി കൃഷി ചെയ്യുന്നവർ\nപലിശ നിരക്ക് –7ശതമാനം പലിശയാണ് കിസാൻ ക്രെഡിറ്റ് കാർഡിന് ഈടാക്കുന്നത്. കുറഞ്ഞത് ഒരു വർഷം കാലാവധിയ്ക്കാണ് വായ്പ ലഭിക്കുന്നത്. ഈ കാലയളവിൽ7ശതമാനം പലിശ നിരക്ക് നൽകണം. വായ്പാ തിരിച്ചടവ് പൂർത്തിയാകുന്നത് വരെയും പലിശ തുടരേണ്ടതാണ്.\nഎടിഎമ്മിൽ നിന്ന് തന്നെ വായ്പ എടുക്കാം – കിസാൻ ക്രെഡിറ്റ് കാർഡ് അക്കൗണ്ടിൽ നിന്ന് വായ്പയെടുക്കുന്നവർക്ക് എടിഎം വഴി തുക പിൻവലിക്കാവുന്നതാണ്. ബാങ്ക് തന്നെ ഇതിനുള്ള എടിഎം അല്ലെങ്കിൽ ഡെബിറ്റ് കാർഡ് വായ്പക്കാർക്ക് നൽകുന്നതാണ്. ആവശ്യാനുസരണം തുക പിൻവലിക്കാൻ ഇത് സഹായകമാണ്.\nവായ്പാ തുക ഒരു ലക്ഷം രൂപ മുതൽ3ലക്ഷം രൂപ വരെയാണ് ഈ പദ്ധതി പ്രകാരം വായ്പ ലഭിക്കുന്നത്. കൂടാതെ പ്രോസസിംഗ് ചാർജും വളരെ കുറവാണ്.\nതുക ഓരോ ഘട്ടത്തിലും കൃഷി തുടങ്ങുന്നത് മുതൽ അവസാനിക്കുന്നത് വരെ ഓരോ ഘട്ടമായാണ് വായ്പാ തുക അനുവദിക്കുന്നത്. കൂടാതെ ചെലവിന് അനുസരിച്ചായിരിക്കും തുക നിശ്ചയിക്കുന്നത്.\nഓണ്‍ലൈനായി അപേക്ഷ സമര്‍പ്പിക്കുന്നതിനും, കൂടുതല് വിവരങ്ങള്‍ക്കും തൊട്ടടുത്ത അക്ഷയകേന്ദ്രം സന്ദര്‍ശിക്കുക.\nPrevious Post:പ്രധാനമന്ത്രി കിസാന് സമ്മാന് നിധി\nNext Post:CIBIL Score


ആവേശം അവസാന ഓവര് വരെ; ഒടുവില് ഷദാബിന്റെ സിക്‌സില് പാക് വിജയം | Pakistan vs Sri Lanka| Shadab Khan| Faheem Ashraf| Pakistan Cricket\nആവേശം അവസാന ഓവര് വരെ; ഒടുവില് ഷദാബിന്റെ സിക്‌സില് പാക് വിജയം\nOct 28, 2017, 07:56 PM IST\nഒരു മില്ല്യന് ഡോളറിന്റെ ഷോട്ടായിരുന്നു ഷദാബിന്റെ സിക്‌സെന്ന് മത്സരശേഷം പാക് ക്യാപ്റ്റന് സര്‍ഫാസ് അഹമ്മദ് പറഞ്ഞു.\nഅബുദാബി: അവസാന ഓവര് വരെ ആവേശം നിറഞ്ഞു നിന്ന മത്സരത്തില് ശ്രീലങ്കയെ തോല്‍പ്പിച്ച് പാകിസ്താന് ടിട്വന്റി പരമ്പര. നിര്‍ണായകമായ ഓവറില് സിക്‌സ് നേടി ഓള്‍റൗണ്ടര് ഷദാബ് ഖാനാണ് പാകിസ്താന് വിജയമൊരുക്കിയത്. അവസാന ഓവറില് പാകിസ്താന് വേണ്ടിയിരുന്നത് 12 റണ്‍സായിരുന്നു.\nവികും സഞ്ജയ ആയിരുന്നു അവസാന ഓവര് എറിയാനെത്തിയത്. സഞ്ജയയുടെ ആദ്യ മൂന്ന് പന്തില് പാകിസ്താന് നാലു റണ്‍സെടുത്തു. മൂന്ന് പന്തില് എട്ടു റണ്‍സ് വേണമെന്നിരിക്കെ സ്‌ട്രൈക്കേഴ്‌സ് എന്‍ഡിലുണ്ടായിരുന്ന ഷദാബ് ഖാന് അവസരത്തിനൊത്തുയരുകയായിരുന്നു. നാലാം പന്തില് സ്ട്രൈറ്റ് ഹിറ്റിലൂടെ ഷദാബിന്റെ സിക്‌സര്. അടുത്ത പന്തില് ഡബിളുമടച്ച് പാകിസ്താന് വിജയം നേടി. ഒരു മില്ല്യന് ഡോളറിന്റെ ഷോട്ടായിരുന്നു ഷദാബിന്റെ സിക്‌സെന്ന് മത്സരശേഷം പാക് ക്യാപ്റ്റന് സര്‍ഫാസ് അഹമ്മദ് പറഞ്ഞു.\nനേരത്തെ ആദ്യം ബാറ്റ് ചെയ്ത ശ്രീലങ്കയ്ക്ക് 124 റണ്‍സെടുക്കാനെ കഴിഞ്ഞുള്ളൂ. 20 പന്തില് 18 റണ്‍സെടുക്കുന്നതിനിടയില് ലങ്കയ്ക്ക് എട്ടു വിക്കറ്റുകള് നഷ്ടമായി. ഹാട്രിക് നേടിയ ഫഹീം അഷ്‌റഫായിരുന്നു ലങ്കന് ബാറ്റിങ്ങില് നാശം വിതച്ചത്. ഇതോടെ ടിട്വന്റി ചരിത്രത്തില് ഹാട്രിക് നേടുന്ന ആദ്യ പാക് ബൗളറെന്ന റെക്കോഡും ഫഹീം നേടി. 18-ാം ഓവറിലായിരുന്നു ഫഹീന്റെ വിക്കറ്റ് വേട്ട. എം.ഡി.ഷനക, ഇസുറു ഉദാന, മഹേള ഉദവത്തെ എന്നിവരുടെ വിക്കറ്റുകളാണ് പാക് പേസര് എറിഞ്ഞിട്ടത്.\nപരമ്പരയിലെ മൂന്നാം മത്സരം ലാഹോറിലാണ് നടക്കുക. 2009ല് ടീം ബസ്സിന് നേരെയുണ്ടായ ഭീകരാക്രമണത്തിന് ശേഷം ആദ്യമായണ് ലങ്ക പാക് മണ്ണില് കളിക്കാനെത്തുന്നത്. നേരത്തെ ഏകദിന പരമ്പര പാകിസ്താന് 5-0ത്തിന് തൂത്തുവാരിയിരുന്നു.\nബാബര് അസമിനെ ഏകദിന ടീം ക്യാപ്റ്റനാക്കിയത് എന്തുകൊണ്ട്? കോച്ചും സെലക്ടറുമായ മിസ്ബാഹ് പറയുന്നു


പ്രായപൂര്‍ത്തിയാകാത്ത പെണ്‍കുട്ടിയെ ബലാത്സംഗം ചെയ്തു; ആര്‍എസ്എസ് മുഖ്യശിക്ഷക് അറസ്റ്റില് - MALABAR FLASH പ്രായപൂര്‍ത്തിയാകാത്ത പെണ്‍കുട്ടിയെ ബലാത്സംഗം ചെയ്തു; ആര്‍എസ്എസ് മുഖ്യശിക്ഷക് അറസ്റ്റില് - MALABAR FLASH\nHome > കേരള വാര്‍ത്ത > പ്രായപൂര്‍ത്തിയാകാത്ത പെണ്‍കുട്ടിയെ ബലാത്സംഗം ചെയ്തു; ആര്‍എസ്എസ് മുഖ്യശിക്ഷക് അറസ്റ്റില്\nArrested Kerala News rape RSS thiruvananthapuram കേരളം കേരള വാര്‍ത്ത\nതിരുവനന്തപുരം: പ്രായപൂര്‍ത്തിയാകാത്ത പെണ്‍കുട്ടിയെ തട്ടിക്കൊണ്ട് പോയി ബലാത്സംഗം ചെയ്ത ആര്‍എസ്എസ് മുഖ്യശിക്ഷക് അറസ്റ്റില്. വലിയശാല ചിത്രനഗര് കല്യാണമന്ദിരത്തില് ജയദേവ്(20) ആണ് അറസ്റ്റിലായത്.[www.malabarflash.com ]\nപോക്‌സോ നിയമപ്രകാരമാണ് ഇയാള്‍ക്കെതിരെ കേസെടുത്തിരിക്കുന്നത്. നെയ്യാറ്റിന്‍കര ജുഡിഷ്യല് ഫസ്റ്റ് ക്ലാസ് മജിസ്‌ട്രേറ്റിന് മുമ്പാകെ ഹാജരാക്കിയ ഇയാളെ രണ്ടാഴ്ച്ചത്തേക്ക് റിമാന്‍ഡ് ചെയ്തു.\nജൂലൈ 21നാണ് സംഭവം നടന്നത്. പെണ്‍കുട്ടിയുടെ മാതാപിതാക്കള് നല്‍കിയ പരാതിയില് തിരുവല്ലം പോലീസ് കേസെടുത്തിരുന്നു. ഇതറിഞ്ഞ് പ്രതി ഒളിവില് പോയിരുന്നു. ഒളിവിലായിരുന്ന സമയത്തും തലസ്ഥാനത്ത് നടന്ന നിരവധി അക്രമസംഭവങ്ങള്‍ക്ക് ഇയാള് നേതൃത്വം നല്‍കിയതായി റിപ്പോര്‍ട്ടുകള് ഉണ്ട്.\nസാക്ഷികളെ സ്വാധീനിക്കാനും ഭീഷണിപ്പെടുത്താനും ഇയാള് ശ്രമിച്ചിരുന്നു. പരാതിയില്‍നിന്ന് പിന്തിരിപ്പിക്കാനായി കഴിഞ്ഞ ദിവസം പെണ്‍കുട്ടിയുടെ സഹപാഠിയുടെ കൈവശം കത്തും കൊടുത്തുവിട്ടതായി റിപ്പോര്‍ട്ട് ഉണ്ട്. ഈ കത്ത് രക്ഷിതാക്കള് പോലീസിനു കൈമാറി. തുടര്‍ന്ന് നടത്തിയ അന്വേഷണത്തില് ബുധനാഴ്ച രാത്രിയോടെ ജയദേവിനെ പോലീസ് പിടികൂടി. പെണ്‍കുട്ടിയുടെ മൊഴി നേരത്തെ ജുഡിഷ്യല് മജിസ്‌ട്രേട്ട് രേഖപ്പെടുത്തിയിരുന്നു.\nതിരുവനന്തപുരത്തും പരിസര പ്രദേശങ്ങളിലും നടന്നിട്ടുള്ള നിരവധി ക്രിമിനല്‍കേസുകളിലും പ്രതിയാണ് ജയദേവ്. സിപിഐ എം ജില്ലാ കമ്മിറ്റി അംഗം എസ് പുഷ്പലതയുടെ വീടിന് ബോംബെറിഞ്ഞതിന് ഇയാള്‍ക്കെതിരെ കരമന പോലീസില് കേസുണ്ട്. ചാല തമിഴ് സ്‌കൂളിലെ പ്ലസ്ടു വിദ്യാര്‍ഥിയുടെ തല അടിച്ച് പൊട്ടിച്ചതിന് ഫോര്‍ട്ട് പോലീസിലും രണ്ട് വീട് ആക്രമിച്ച കേസില് തമ്പാനൂര് പോലീസിലും ഇയാള്‍ക്കെതിരെ കേസുണ്ട്.\nPosted by editordesk Malabarflash at 4:40:00 PM\nItem Reviewed: പ്രായപൂര്‍ത്തിയാകാത്ത പെണ്‍കുട്ടിയെ ബലാത്സംഗം ചെയ്തു; ആര്‍എസ്എസ് മുഖ്യശിക്ഷക് അറസ്റ്റില് Rating:5Reviewed By: editordesk Malabarflash